Mammage bodu huvafen- Dr. Azimge kaamiyaabee - vNews.mv\nމަންމަގެ ބޮޑު ހުވަފެން: ޑރ. އާޒިމްގެ ކާމިޔާބީ\nޒަމްޢަތު އަޙްމަދު ވަޙީދު Male' | 09 September 2020, 20:28\nރާއްޖޭގައި ތިބި ދިވެހި ޑޮކްޓަރުންނަށް އިތުބާރުކުރައްވާ: ޑރ. އާޒިމް\nމިހާހިސާބަށް އައުމުގައި ޑރ. ހަބީބު ވެދެއްވި އެހީތެރިކަން ފާހަގަކުރަން\nރައްޓެއްސެއްގެ ފައި ބިންދައިގެން ދިޔަ ދުވަހު ނިންމިން އެހެންތަނަކަށް މޫވްކުރަން\nލެޓަރޖޭ އޮޕަރޭޝަން މިކުރެވުނީ އަލަށްކަމެއް ނޭނގެ އޭރު: ޑރ އާޒިމް\nސްކޫލުގައި އުޅުނު ދުވަސްވަރުން ފެށިގެންވެސް ޑޮކްޓަރަކަށްވުމަކީ މަންމަގެ ވަރަށް ބޮޑު ހުވަފެނެއް.\nމިއީ ރާއްޖޭގައި ފުރަތަމަ ފަހަރަށް ލެޓަރޖޭ އޮޕަރޭޝަނެއް ކުރެއްވި، ޑރ. އަބްދުއްސަމަދު މެމޯރިއަލް ހޮސްޕިޓަލުގައި މަސައްކަތް ކުރައްވަމުން ގެންދަވާ ކަށީގެ ޚާއްސަ ޑޮކްޓަރު، ޑރ. އަހްމަދު އާޒިމް އަބްދުއްޝަކޫރު މިވާހަކަ ފެއްޓެވިގޮތެވެ.\nމަންމަގެ މި ހުވަފެން ސީދާކުރެއްވުމަށް ޑރ. އާޒިމް ފެއްޓެވި ދަތުރު ވީނިއުސްއާ ހިއްސާކުރައްވަމުން، އުމުރުން އެންމެ 35 އަހަރުގެ ޒުވާން ޑރ. އާޒިމް ވިދާޅުވީ، ސްކޫލުގައި އުޅުއްވި އިރުއްސުރެ ޑޮކްޓަރަކަށްވުމުގެ އުންމީދު ކުރެއްވި ކަމަށާއި އަދި އެއީ މަންމަ، އައިމިނަތު އާރިފާގެވެސް އެންމެ ބޮޑު ހުވަފެން ކަމަށެވެ.\nޑޮކްޓަރަކަށްވެ ކުރިއަރައިގެންދާން ބޭނުންވާތީ، އުފަންރަށް، ގދ ތިނަދޫން އޯލެވެލް ނިންމާވާ ލެއްވުމަށްފަހު، މާލެއިން އޭލެވެލް ނިންމެވީވެސް ޑޮކްޓަރަަކަށްވުމަށް އަމާޒުކޮށްގެންނެވެ. އެކަމަށް ޚާއްސަ މާއްދާތައްވެސް އަމިއްލަގޮތުން ކިޔަވާ ވިދާޅުވުމަށްފަހު، 2006 ގައި ބަގްލަދޭޝްއިން ލިބުނު ސްކޯލަރޝިޕެއްގައި5އަހަރު އެގައުމުގައި ހޭދަކުރެއްވިއެވެ.\nބަންގްލަދޭޝުން ކިޔަވާ ވިދާޅުވިއިރު އެގައުމަކީ ގިނަ އެކްސިޑެންޓްތަކާއި ކަންކަން ހިނގާ ތަނަކަށްވުން އެއީ ކަށީގެ ޚާއްސަ ޑޮކްޓަރަކަށްވުމަށް ޑރ. އާޒިމަށް ލިބިގެންދިޔަ އިތުރު ހިތްވަރެކެވެ.\nޑރ. އާޒިމްގެ ހިތުގައި އަމިއްލަ އުފަންރަށްދެކެ އޮތް ލޯތްބަކީ، ބަންގްލަދޭޝުން ކިޔަވާ ވިދާޅުވުމަށްފަހު، 2012 ގައި ރާއްޖެ ވަޑައިގެން ފުރަތަަމަވެސް އެމްބީބީއެސް ޑޮކްޓަރެއްގެ ގޮތުގައި ގދ. ތިނަދޫގައި ހުންނަ ރީނަޖަލް ހޮސްޕިޓަލުގައި މަސައްކަތް ފެށްޓެވުމެވެ.\nކަށީގެ ބަލިތަކަށް ޚާއްސަވުމުގައި ރާއްޖޭގެ މަޝްހޫރު ކަށީގެ ޑޮކްޓަރ މުޙައްމަދު ހަބީބުގެ ނަން، ޚާއްސަގޮތެއްގައި ޑރ. އާޒިމް ފާހަގަކުރައްވައެވެ. ޚާއްސަ ޑޮކްޓަރަކަށް ވުމަށްޓަކައި ކުރެއްވި ދިގު ދަތުރު ފެށިފައިވަނީ ޑރ. ހަބީބުގެ އަރިހުންނެވެ.\nޑރ.ހަބީބުގެ ކްލިނިކަލް އެސިސްޓެންޓެއްގެ ގޮތުގައި، އަދި ކަށީގެ ޑިޕާޓްމަންޓްގައިވެސް ކްލިނިކަލް އެސިސްޓެންޓަކަށް ޑރ. އާޒިމް އުޅުއްވިއެވެ. މިއީ ކަށީގެ ޚާއްސަ ޑޮކްޓަރަކަށްވުމަށް ޝައުޤުވެރިކަން އުފެދުނުގޮތެވެ.\nއޭލެވެލް ނިންމާފައި ޑޮކްޓަރުންނަށް ވާންބޭނުންވާ ގިނަ ކުދިން ކްލިނިކަލް އެސިސްޓެންޓެއްގެ ގޮތުގައި ނުވަތަ ތަރުޖަމާނެއްގެ ގޮތުގައި މަސައްކަތް ކުރަންޖެހޭ އައިޖީއެމްއެޗްގައި. އަޅުގަނޑުވެސް ކްލިނިކަލް އެސިސްޓެންޓެއްގެ ގޮތުގައި2އަހަރެއް ވަރު އުޅުނިން. މިހެން އުޅޭއިރު ކޮންމެވެސް ވަަރަކަށް ޑޮކްޓަރުންނާއި އެކީގައި މަސައްކަތްކުރަންޖެހޭ. ބައެއް ފަހަރު ވޯޑްތަކަށްގޮސް، ބަލިމީހުންބަލާ، ބައެއްކަހަލަ އޮޕަރޭޝަންތައްކުރާއިރުވެސް އެތަނުގައި ތިބެންޖެހޭ. އެގޮތަށް އުޅުމުގައި ވަރަށް ބޮޑަށް ޝައުގުވެރިކަން އުފެދުނީ ކަށީގެ ދާއިރާއަށް. ޑރ. ހަބީބާއި އެކީގައި ވަރަށް ގިނަ ދުވަސްތަކެއް ވަންދެން އުޅެވުނު. ޑރ.ހަބީބުގެ ކްލިނިކަލް އެސިސްޓެންޓަކަށް އަދި ކަށީގެ ޑިޕާޓްމަންޓްގައިވެސް ކްލިނިކަލް އެސެިސްޓެންޓަކަށް އުޅެވުނު.\nމިދަތުރުގައި ކަށީގެ ޚާއްސަ ޑޮކްޓަރަކަށްވުމަށް ކިޔަވަން ނޭޕާލުން ފުރުސަތު ލިބިލައްވާފައި ވަނީވެސް ޑރ. ހަބީބުގެ އެހީތެރިކަމާ އެކުގައެވެ.\nއަތޮޅުތަކުގެ ހޮސްޕިޓަލުތައް ތަރައްޤީކުރެއްވުމަށް ޑރ. ހަބީބު ކުރެއްވި މަސައްކަތްތަކުގެ ނަތީޖާ ވަރަށްވެސް ފުރިހަމައެވެ. ގިނަ ދަރިވަރުންނަށް ޚާއްސަ ބަލިތަކުގެ ޑޮކްޓަރުންނަށް ވުމުގެ ފުރުސަތު ނޭޕާލުން ޑރ. ހަބީބު ހޯއްދަވައިދެއްވިއިރު އޭގެތެރޭގައި ޑރ. އާޒިމްވެސް ހިމެނުނެވެ.\nރާއްޖޭގައި ކަށީގެ ޚިދުމަތް ދިނުމުގައި ގޮންޖެހުންތައް ހުންނަކަން ފާހަގަކުރެވޭއިރު ޚާއްސަކޮށް އަތޮޅުތަކުގައި މިމައްސަލަ އިތުރުކަން ފާހަގަކުރެވެއެވެ.\nއޮޕަރޭޝަންތައް ކުރުމަށް ބޭނުންވާ އާލާތްތައް ނުލިބުމަކީ އެންމެ ބޮޑު ގޮންޖެހުމެވެ. ކިޔަވައި ނިމިގެންވެސް ރަށަށް ޚިދުމަތް ކުރެއްވުމަށް ބޭނުންވާތީ ޑރ. އާޒިމްވަނީ މިދާއިރާގައި ހުރި ގޮންޖެހުންތަކަށް ވިސްނަވައި، ކަށީގެ ދާއިރާއިން ހާއްސަވާން ވަޑައިގެންނެވުމުގެ ކުރިންވެސް ހެލްތް މިނިސްޓްރީގެ އިސްބޭފުޅުންނާއި ރަށު ހޮސްޕިޓަލްގެ އިސްބޭފުޅުންނާއިވެސް އެވާހަކަތައް ހިއްސާކުރައްވާފައެވެ.\nއެގޮތުން އޮޕަރޭޝަންތަކަށް ޚާއްސަ އާލާތްތައް ބޭނުންވާނެކަމާއި، އެކަންކަން ހަމަޖައްސައި ދެއްވުމަށް އެދި ކަމާބެހޭ ފަރާތްތަކުގެ ސަމާލުކަމަށް ގެންނެވިކަން ޑރ. އާޒިމް ފާހަގަކުރެއްވިއެވެ. ކިޔަވައި ވިދާޅުވެގެން ވަޑައިގެންނެވިއިރުވެސް އެތަކެތި ހަމަވެފައި ނުވާކަން ފާހަގަކުރައްވާ ޑރ. އާޒިމް ވިދާޅުވީ، ފުރަތަމަކޮޅު ވަރަށްވެސް ގިނަ އުނދަގޫތަކާއި ދިމާވި ކަމަށާއި އޮޕަރޭޝަނަަކަށް ބޭނުންވާ އެއްވެސްކަހަލަ އާލާތެއް އެތަނުގައި ނެތްކަމަށެވެ.\nފުރަތަމަ ކޮޅު ވަރަށް ދަތިކޮށް އުޅުނީ. ކިޔަވައި ނިންމާފައި ރަށަށް އައިއިރުވެސް އެއްވެސް ކަހަލަ އިކުއިޕްމަންޓެއް ނެތް. ވަރަށް ކުދި ކުދި އޮޕަރޭޝަންތަކަށްވެސް ބޭނުންވާ އެއްޗެއްސެއް ނެތް. އެހެންވެ އިސްކުރެއް ޖަހާލަންވެސް އާލާތްތަައް ނެތިގެން ހުންނާނެ އަތުބުރުމާ ބޭނުން ކޮށްގެން އޮޕަރޭޝަންތައް ކޮށްފަވެސް. އެހެންނަމަވެސް ވަރަށް ގިނަ މަސައްކަތްކޮށްގެން މިދިޔަ އަހަރު ވަރަށް ގިނަ އިކުއިޕްމަންޓްސްތައް ލިބުނު.\nއޮޕަރޭޝަނަށް ބޭނުންވާ އާލާތްތައް ލިބުމާއިއެކު ބަލިމީހުން މާލެ ނުފޮނުވައި، ބައެއްކަހަލަ އޮޕަރޭޝަންތައް ޑރ. އަބްދުއްސަމަދު މެމޯރިއަލް ހޮސްޕިޓަލުން ކުރަން ފެށުނެވެ. އައިޖީއެމްއެޗުން ބައެއް އާލާތްތައް ގެންގޮސްގެންވެސް ބައެއް އޮޕަރޭޝަންތައް ކޮށްފައިވާއިރު އެއީވެސް ދަތި އުނދަގޫކަމެއްކަން ޑރ. އާޒިމް ފާހަގަކުރެއްވިއެވެ.\nޑރ. އާޒިމްގެ ހަޔާތުން އެންމެ ހިތްދަތިވި، ހަނދާނުން ފޮހެލަންދަތި ދުވަހަކީ ރައްޓެއްސެއްގެ ފައިބިންދައިގެން ދިޔުމުން، އެ އޮޕަރޭޝަންކުރަން ބޭނުންވާ އާލާތްތައް ރަށުން ލިބެން ނެތުމުގެ ސަބަބުން މާލެ ފޮނުވާލަންޖެހި، އުންމީދު ކެނޑުނު ދުވަސްކަމަށް ޑރ. އާޒިމް ފާހަގަކުރެއްވިއެވެ.\nއެދުވަހު ނިންމިން ހޮސްޕިޓަލު ދޫކޮށް އެހެންތަނަކަށް މޫވްކުރަންވެސް. އޮޕަރޭޝަންކުރެވޭނެ އެއްވެސް ގޮތެއް ނުފެނުނު އެދުވަހު. ނަމަވެސް ފަހުން އައިޖީއެމްއެޗުން އެތަކެތި ގެނެސް އެ އޮޕަރޭޝަން ކުރެވުނު. އެ ހާދިސާއަށްފަހު ހޮސްޕިޓަލަށް ބޭނުންވާ ސާމާނު ގެނައުމުގެ މަސައްކަތްފެށުނު.\n2018 އިން ފެށިގެން މިހާތަނަށް މޭޖަރ 200 އަށްވުރެ ގިނަ އޮޕަރޭޝަން ކުރައްވާފައިވާ ޑރ. އާޒިމްއަކީ ރާއްޖޭގައި ފުރަތަމަ ފަހަރަށް ލެޓަރޖޭ އޮޕަރޭޝަނެއް ކުރެއްވި ކަށީގެ ޚާއްސަ ޑޮކްޓަރެވެ.\nއިއްޔެ ޑރ. އަބްދުއްސަމަދު ހޮސްޕިޓަލުގައި ކުރެވުނު އޮޕަރޭޝަނަކީ 30 އަށްވުރެ ގިނަފަހަރު ކޮނޑުހުޅު ނެއްޓިފައިވާ އުމުރުން ދުވަސްވީ މީހެއްގެ އޮޕަރޭޝަނެކެވެ.\nޑރ. އާޒިމް ވިދާޅުވީ މި އޮޕަރޭޝަން މީގެކުރިންވެސް ކުރަން އުޅުއްވި ކަމަށާއި ނަމަވެސް ބަލިމީހާގެ ހާލަތު ތަންނުދިނުމުގެ ސަބަބުން އެކަން ނުވެއޮތީ ކަމަށެވެ.\nއެހެން ހުއްޓާ އަނެއްކާވެސް ކޮނޑުހުޅު ނެއްޓިގެން ގެނައުމުން ހޭނައްތާ ޑޮކްޓަރާއި އާއިލާއާއި މަޝްވަރާ ކުރެއްވުމަށްފަހު ކޮނޑުހުޅު އެޅުވުމާއެކު އެހާލަތަށް ބަލައި، އެގޮތަށް އެ އޮޕަރޭޝަން ކުރައްވަން ނިންމެވީ ކަމަށްވެސް ޑރ. އާޒިމް ވިދާޅުވިއެވެ.\nމި އޮޕަރޭޝަަން ކުރެއްވިއިރު ޑރ. އާޒިމްއަށް ދިމާވި ދައްޗަކީ، ކަށީގެ އިތުރު ޑޮކްޓަރެއްގެ އެހީއާއިނުލާ އެކަނި އޮޕަރޭޝަން ކުރަންޖެހުމެވެ. އާންމުގޮތެއްގައި ބޭރުގެ އިތުރު ޑޮކްޓަރެއް އެ ހޮސްޕިޓަލުގައި ހުރެއެވެ.\nއެންމެ ފާހަގަކޮށްލެވޭކަމަކީ މި އޮޕަރޭޝަން ކުރެއްވިއިރު މިއީ ރާއްޖޭގައި އަލަށް ކުރެވުނު އޮޕަރޭޝަނެއްކަން ޑރ. އާޒިމަށް އެނގިލައްވާފައި ނެތުމެވެ.\nއޮޕަރޭޝަން ނިންމާފައި ކަށީގެ އެހެން ޑޮކްޓަރުންނާއި މަޝްވަރާކުރުމުން މި އެނގުނީ އަލަށްކަން މިކަން މިކުރެވުނީ. މާލެއިން ބޭރުގައި، އަތޮޅުތެރޭގެ ރަށެއްގައި މި އޮޕަރޭޝަން ކުރެވުން މިއީ ފާހަގަކުރަންޖެހޭކަމެއް. އަދި ރާއްޖޭގައިވެސް މި އޮޕަރޭޝަން ކުރެވޭކަން އެނގުން މިއީ މުޖުތަމަޢުއަށް ދެވުނު އުންމީދެއް. ޚާއްސަކޮށް ދިވެހި ޑޮކްޓަރުންނަށް މިކަން ވާނެކަން އެނގުން އެއީ ވަރަށް އުފާކުރާކަމެއް.\nޑރ. އާޒިމް ހުންނެވީ އޮޕަރޭޝަންތަކަށް ބޭނުންވާ ހުރިހާ އާލާތްތަކެއް ހަމަވެ، އެ ހޮސްޕިޓަލަކީ އިތުރު އޮޕަރޭޝަންތައްވެސް ކުރެވޭ ހޮސްޕިޓަލަކަށްވުމުގެ އުންމީދުގައެެވެ.\nއަދި ރާއްޖެއަކީ ކަށީގެ ބަލިތަކަށް ޚާއްސަ ކުޅަދާނަ ޑޮކްޓަރުން ތިއްބެވި ގައުމަކަށްވެފައި، ގިނަ ކުރިއެރުންތަކެއް ހޯދަމުންދާ ގައުމަކަށްވާއިރު ޑރ. އަބްދުއްސަމަދު މެމޯރިއަލް ހޮސްޕިޓަލަކީ ރާއްޖޭގެ އެކި ކަންކޮޅުތަކުން ކަށީގެ ބަލިތަކަށް ފަރުވާ ހޯދުމަށް އަންނާނެ ހޮސްޕިޓަލަކަށްވުމުގެ އުންމީދަކީވެސް ޑރ. އާޒިމް ކުރައްވަމުންދާ އުންމީދެކެވެ.\nގިނަ ބައެއްގެ އެހީތެރިކަމުން ޑރ. އާޒިމްއަށް މިހާރު އާދެވިފައިވާ ހިސާބަށް ވާސިލުވުމަށް ހިތްވަރަކަށްވިއިރު އެންމެ ބޮޑު ޝުކުރެއް ޑރ. އާޒިމް ވަނީ އޭނާގެ މަންމައަށް އަދާކުރައްވައި، އެކަނި ކުރެއްވި ހިތްވަރު ފާހަގަކުރައްވާ ޝުކުރު އަދާކުރައްވާފައެވެ. މިއާއިއެކު މުޅި އާއިލާއިން ވެދިން އެހީތެރިކަމާއި، އަނބިކަނބަލުންގެ ހިތްވަރާއި، ދެއްވި އެއްބާރުލެއްވުން ޝުކުރުވެރިކަމާއެކު ޑރ. އާޒިމް ފާހަގަކުރައްވައެެވެ. މިހުރިހާ ޝުކުރެއްގެ އެންމެ ބޮޑު ހައްޤުވެރިއަކީ ޑރ. ހަބީބުކަން، ޑރ. އާޒިމްވަނީ އުފަލާއިއެކު ފާހަގަކުރައްވާފައެވެ.\n2008 ގައި ކައިވެނި ބައްލަވައިގެން މިހާރު2ކުދިން ލިބިލައްވާފައިވާއިރު ދާއިރާގެ ގޮތުން، ދިރިއުޅުމުގައި އާއިލާއަށް ވަގުތު ދިނުމުގައި ގިނަ އުނދަގޫތަކެއް ޑރ. އާޒިމަށް ކުރިމަތިވެއެވެ.\nމަންމައަށް ވަރަށް ބޮޑަށް ޝުކުރު އަދާކުރަން. ކުޑަކުޑައިރުއްސުރެ4ބެއިން އެކަނިމާއެކަނި ބަލަަައިބޮޑުކުރީ. މަންމަ އެކުރި ހިތްވަރަށް ސާބަސްދެން. އަދި އާއިލާގެ އެހެން ފަރާތްތަކުން އެންމެ ކުޑައިރުއްސުރެ މިއަދާއިހަމައަށް ދެމުންދާ އެއްބާރުލުމަށް ޝުކުުއަދާކުރަން. ކައިވެނިކުރުމަށްފަހު ރާއްޖެއިން ބޭރުގައި ގިނަ ދުވަސްތަކެއް ހޭދަކުރީ. ކިޔަަވަން އުޅުނު ދުވަސްވަރަކީ އެންމެ އުނދަގޫ ދުވަސްވަރު. ވައިފްގެ ވަރަށް ބޮޑު އެހީތެރިކަމަކާއިއެކު ކިޔަވާ ނިންމާލެވުނީ. ވައިފް ދުރުގައި ހުރެވެސް ދިން އެއްބާރުލުމަށް ޝުކުރު އަދާކުރަން. އާއިލާއަށް ދޭން ބޭނުންވާ ވަރަށް ނުދެވޭ ވަގުތެއް. މި ދުވަސްވަރު އަދި އެކަނި އުޅެންޖެހޭތީވެސް އަބަދު އޮންކޯލްގަ އުޅެންޖެހެނީ. ބައެއް ފަހަރު އާއިލާއަށް ވަގުތުވެސް ނުދެވޭ.\nޑރ. އާޒިމް ދިވެހި ރައްޔިތުންގެ ކިބައިން އެދިވަޑައިގަންނަވަނީ އެންމެ ކަމަކަށެވެ. ރާއްޖޭގައި ތިބި، ދިވެހި ޑޮކްޓަރުންނަށް އިތުބާރު ކުރެއްވުމަށެވެ.\nއަމިއްލަފުޅަށް ބޭނުންވެގެން އުފަން ރަށްދެކެ ލޯބިވާތީ، ރަށުގައި ޚިދުމަތްކުރަން ބޭނުންވާ ޑރ.އާޒިމްފަދަ ދަރިންގެ ޚިދުމަތްތައް ފާހަގަކުރަންޖެހެއެވެ. ބޮޑެތި ގޮންޖެހުންތަކާއިއެކުވެސް ތިނަދޫއަށްޓަކައި އެ އަތޮޅަށްޓަކައި، ޚާއްސަކޮށް ޤައުމަށްޓަކައި ކުރައްވަމުންދާ ބުރަ މަސައްކަތް ތިނަދޫގެ ރައްޔިތުން ވަނީ ހިތުގެ އަޑިން ބަލައިގެންފައެވެ.\nޑރ. އަބްދުއްސަމަދު މެމޯރިއަލް ހޮސްޕިޓަލް ޑޮކްޓަރ އަޙްމަދު އާޒިމް ރާއްޖެ ރިޕޯޓް\nމާރިޔަތު ޑޮކްޓައާޒިމުއަކީ ވަކިފަރުދަކައްނުބަލާހުރިހާ ރައްޔިތުންވެސްއޯކާތެރިހެޔްރަގަޅުޑްކްޓަރެއްކަންފާހަކަވޭޑްކްޓައާޒި ތިކުރާމަސައްކަށްތަކައް ބަރަކާއްލައްވާދޭވެ އާމީން\nލަފްޒުތައް ގުޅަކައިފަ ހުއްޓަސް މޮޅު ރިޕޯޓެއް. މި އާޓިކަލް ކިޔާލީމަ އެނގުނީ ޑރ. އާޒިމްގެ ކާމީޔާބަކީ ގައުމީ ލޯތްބާއި ރަށުކުލުނުކަން... ޑރ. ޢާޒިމްގެ މަސައްކަތުން ހޮސްޕިޓަލަށް ރީތިނަން ލިބި މީހުންގެ ރުހުމާއި ލޯބިލިބިގެން ހިނގައްޖެ. ކުރިޔަަށް އޮތްތާނގައި އިތުރު ކާމީބީއަށް އެދެން.\nއާޒިމްއަކީ ހިތްހެޔޮ ރައްޓިއްސެއް\nޑރ.އާޒިމް އަކީ އިހުލާސްތެރި ހިތްހެޔޮ ބޭފުޅެއް. ތިކުރާ މަސައްކަތައް ސާބަސްދެން. މާތްﷲ ތިބޭފުޅާ ކުރައްވާ މަސައްކަތުގަާ ބަރަކާތް ލައްވާށި. އާމީން\nމިލިޔުން ކިޔާލާފަ ރޮވުނުކަހަލަ\nހެޔޮ އެދޭ މީީހެއް\nޑރ.އާޒިމްގެ މަސައްކަތާާއިި ހުނަރައް ހަމަ ސާބަސްދެންް. ބަލިމީހުންގެ ޝަކުވާއަކީ އާޒިމްގެ އެޕޮއިންޓްމެންޓް ހޯދަން އުނދަގޫވާ ވާހަކަ. ކެންސަލް ނަމްބާރު ނުބަލާ ވާހަކަ. އެހެންކަމުން ނަމްބަރެއް ނުލިބި2މަސްދުވަހު ހުންނަން އެބަޖެހޭ ނުދެއްކި. މިކަމަށް ހައްލެއް ލިބޭނެކަމައް އުއްމީދުކުރަން.\nޢިހުލާސްތެރި ހިތްހެއޮ ޑޮކްޓަރެއް ޑޮކްޓަރ އާޒިމްއަކީ.....\nޑރ އާޒިމްއަކީ ހިތްވަރުގަދަ ވިސްނުންތޫނު އޯގާތެރި ބޭފުޅެއް. ހިތްތިރި، މޮޅު ޑަކްޓަރެއް. އަބަދުވެސް ކާމިޔާބަށް އެދެން. އަދި ތިނަދޫއަށްޓަކާ ހިތުގަވާ ލޯބި އަބަދުމެ އެގޮތުގަ ލަހައްޓަވާށި.\nމާތް ﷲ ތިޔަ ބޭފުޅާ ކުރައްވާ މަސައްކަތުގައި ބަރަކާތް ލައްވަވާ އިތުރު ކާމިޔާބު ދެއްވަވާށި....... ގައުމަށްޓަކާ ތިޔަވާ ލޯތްބަަށް ފަޚުރުވެެރިވަން\nމާލެ ސަރަހައްދުން 8 މީހުންނާއެކު އަލަށް ޕޮޒިޓިވްވީ 14 މީހުން\nކަރަންޓީނާ ހިލާފުވި ދޯންޏެއްގެ 15 ފަޅުވެރިއަކު ހައްޔަރުކޮށްފި\nބަނގުރާ ވިއްކުމަށް ތާއީދުކޮށްފައިނުވާނެ: ޝިޔާން\nޓެރަރިޒަމާ ގުޅުންހުރި މައްސަލާގައި އިތުރު ދެމީހަކު ހައްޔަރުކޮށްފި\nސްރީލަންކާގެ ބޮޑުވަޒީރާ މިނިސްޓަރ މާރިޔާ ބައްދަލުކުރައްވައިފި\nރާއްޖެއަށް އެވޯޑު ލިބުނީ މުޅި އިންޑަސްޓްރީގެ މަސައްކަތުން: ރައީސް


RELIGION: Eemaankamuge noorun hiithah alikuraasheve!\nއީމާންކަމުގެ ނޫރުން ހިތްތައް އަލިކުރާށެވެ!\nހިތަކީ ތަޤުވާވެރިކަމާއި އީމާންކަމުގެ ޖަގަހައެވެ. ހިތް އިޞްލާޙު ވެއްޖެނަމަ ޢަމަލުތައް އިޞްލާޙުވެ ރަނގަޅުވެއެވެ. ހިތް ގޯސްވެއްޖެނަމަ ޢަމަލުތައްވެސް ހެޔޮމަގުން ކައްސައިލައި ފަސާދަވެއެވެ. ވީމާ، ތިމާގެ ނަފްސު އިޞްލާޙު ކުރަން އެދޭމީހަކު އެމީހެއްގެ ހިތް އިޞްލާޙުވޭތޯ މަސައްކަތް ކުރަންޖެހެއެވެ. އަދި ހިތް ފަސާދަކުރަނިވި އެންމެހައި ކަމަކުން އެކިބާވެ ދުރުހެލިވާންޖެހެއެވެ.\nހިތް ނިޔަތް އިޞްލާޙު ކުރަންއެދޭ މީހާ، މާތް ﷲ އަށް ކިމަންގަނެ، ހެޔޮ ޢަމަލުކުރުން މަތީ ދެމިހުރުން ނޫން ގޮތެއް ނެތެވެ. އަދި އެއިލާހު ހަނދުމަކޮށް ޒިކުރު ކުރުން ގިނަކުރަންޖެހެއެވެ. އެހެނީ، ހިތް ފަސާދަވުމުގެ މަގަކީ، އެހިތުގެ ވެރި ރައްބާ ގުޅުން ކެނޑި ފާފަތަކާއި މުންކަރާތްތައް އެހިތަށް ޒީނަތްތެރިވުމެވެ. އެއިރުން، ޙައްޤާއި ބާޠިލު އޮޅި، ހެޔޮ ނުބައި ވަކިނުވާ، ހެޔޮ ޢަމަލުތައް ނީވޭ ބީރު، ހެޔޮ މަގު ނުފެންނަ ކަނު، އަދި ހެޔޮ ބަހެއް ނުބުނެވޭ މަންމަނަކަށް ބަދަލުވެއެވެ. އެފަދަ މީހަކީ ދިރިހުރި ނަމަވެސް މަރުވެފައިވާ މައްޔިތެއްފަދަ މީހެއް ކަމުގައި ދަންނަބޭކަލުން ސިފަކުރައްވައެވެ. އެހެނީ ހެޔޮމަގުން އެކިބާވެއްޖެ މީހަކު ދުނިޔޭގައި ކިތަންމެ ދުވަހަކު ދެމިހުރިނަމަވެސް އާޚިރަތުގައި އޭނާއަށް ކުރާނޭ އެއްވެސް ފައިދާއެއް ނެތެވެ.\nފިތުނަ ފަސާދަ ކުރިމަތިވަނީ ހިތަށެވެ. ތިމާ ހިތް އެދޭ ކަންކަމަކީ ދީނުގައި އަންގަވާފައިވާ ކަންތައްތައް ކަމުގައި ވެއްޖެ މީހަކަށް އެހުރެވެނީ ހެޔޮ މުގައެވެ. އޭގެ އަނެއްކޮޅަކީ؛ ތިމާ ހިތް އެދޭ ކަންކަމަކީ މުންކަރާތްތައް ކަމުގައިވެއްޖެ މީހާއަށް އެދެވެނީ ޝައިޠާނާގެ މަގުންނެވެ. އޭނާ ކުރާ ކޮންމެ ފާފައަކީ ހިތުގައި ޖެހޭ ކަޅު ލައްގަނޑެ ކަމުގައިވެއެވެ. އާޚިރުގައި މުޅިހިތް އަނދިރިވެ ފާފައިގެ ކިއްލާއެއްކަމުގައި ވެގެންދެއެވެ.\nقَالَ حُذَيْفَةُ : سَمِعْتُ رَسُولَ اللهِ ـ صلى الله عليه وسلم ـ يَقُولُ : "تُعْرَضُ الْفِتَنُ عَلَى الْقُلُوبِ كَالْحَصِيرِ عُودًا عُودًا ، فَأَيُّ قَلْبٍ أُشْرِبَهَا ، نُكِتَ فِيهِ نُكْتَةٌ سَوْدَاءُ ، وَأَيُّ قَلْبٍ أَنْكَرَهَا ، نُكِتَ فِيهِ نُكْتَةٌ بَيْضَاءُ ، حَتَّى تَصِيرَ عَلَى قَلْبَيْنِ : عَلَى أَبْيَضَ مِثْلِ الصَّفَا ، فَلاَ تَضُرُّهُ فِتْنَةٌ مَا دَامَتِ السَّمَوَاتُ وَالأَرْضُ ، وَالآخَرُ أَسْوَدُ مُرْبَادٌّ كَالْكُوزِ مُجَخِّيًا ؛ لاَ يَعْرِفُ مَعْرُوفًا ، وَلا يُنْكِرُ مُنْكَرًا ، إِلاَّ مَا أُشْرِبَ مِنْ هَوَاهُ" رواه مسلم\nހުޒައިފާ رضي الله عنه ވިދާޅުވެފައިވެއެވެ. ތިމަންކަލޭގެފާނު، ކީރިތި ރަސޫލާ صلى الله عليه وسلم ޙަދީޘްކުރެއްވި އަޑު އެއްސެވީމެވެ. "ފިތުނަތައް ހިތްތަކަށް ވާޞިލުވެ، އެހިތްތައް ވަށައިލަނީ ކުނަލެއް ވިޔާއިރު، އެއް ވަތުމަތީން އަނެއްވަތު ދަށުން ވިޔެވެމުންދާ ފަދައިންނެވެ. އެއިން ފިތުނަވެރިކަމެއް ވަދެއްޖެ ހިތެއްގައި ކަޅު ލައްގަނޑެއް ޖެހެއެވެ. އެ ފިތުނަތައް ރައްދުކޮށް (އެއްކިބާވެއްޖެ) ހިތެއްގައި ހުދުކުލައިގެ ލައްގަޑެއް ޖެހެއެވެ. އެ ހިތްތައް ދެބަޔަކަށް ބެހިގެން ވެއެވެ. އޭގެ ތެރޭގައި ސާފު ހުދު ކުލައިގެ ހިތްތަކެއްވެއެވެ. އުޑުތަކާއި ބިން ދެމި އޮތްހައި ހިނދަކު (އެބަހީ: ޤިޔާމަތާ ޖެހެންދެން) އެ ހިތްތަކަށް ފިތުނައިގެ ގެއްލުމެއް ނެތެވެ. އަނެއް ހިތްތައް ކަޅުކުލައިގައިވާ، ހިރަފުސްވެ ފުރިފައި އޭގައި އެއްވެސް އެއްޗެ ހަރުނުލާ ކަންވާރެއްފަދައެވެ. އެ ހިތްތަކަށް ހެޔޮކަމެއް ވަތްކެއް ނުވެއެވެ. އަދި މުންކަރާތެއް އިންކާރެއް ނުކުރެއެވެ. ހަވާނަފްސުގެ އެދުމަށް ލެނބިފައިވާ ކަމެއް މެނުވީ އެހިތްތަކަކަށް ނޭނގޭނެއެވެ."\nމި ޙަދީޘްގައިވާ ބައެއް ޢިބާރާތްތަކުގެ އިތުރު ޝަރަޙައަކަށް ބަލައިލާއިރު، تُعْرَضُ الْفِتَنُ عَلَى الْقُلُوبِ كَالْحَصِيرِ ވިޔެވެމުންދާ ކުނަލެއްގެ މިސާލުގައި ފިތުނަތައް ހިތްތައް ވަށާލައޭ އޮތް ބަސްފުޅުގެ މާނައިގައި، އެއީ ހިތްތަކުގެ ވަށައިގެން ކަވަރެއް ލެވޭފަދައިން ފިތުނަތައް ހިތްތަކައް އައިސް ކުރިމަތިވުމެވެ. އަދި ބައެއް ދަންނަބޭކަލުން ވިދާޅުވާ ގޮތުގައި، އެއީ ހަނގުރާމަވެރި ލަޝްކަރެއް ރަށެއްގެ ވަށައިގެން ތިބެ، އެރަށް ޙިޞާރު ކުރާކުރުން ފަދައިންނެވެ.\nއެއް ވަތުމަތީން އަނެއްވަތު ދަށުން ވިޔެވެމުންދާފަދައިންނޭ އޮތް ބަސްފުޅުގެ މާނައަކީ، އެއް ފިތުނަޔަށްފަހު އަނެއް ފިތުނައެއް، ނުވަތަ އެއް ކަމަކަށްފަހު އަނެއްކަމެއް ކުރިމަތިވުމަންދާނޭ ވާހަކައެވެ. ވިޔާ އެއްޗެއްގައިވެސް ހުންނަ ވަތްތައް، ނުވަތަ ފަންތައް ވިޔެވެނީ މިފަދައިންނެވެ. އެއްވަތް ދަށުން ގެންގޮސްފިނަމަ، އަނެއްފަހަރު، ދެން އޮތް ފަށް ދަށުންގެން ގޮސްގެން މެނުވީ ވިޔުން ފުރިހަމަ ނުވާނެވެ.\nعُودًا عُودًا ގެ މާނައަކީ ތަކުރާރުވަމުން، ފިތުނައަކަށްފަހު ފިތުނައެއް ކުރިމަތިވަމުން އައުން ކަމުގައިވެސް ދަންނަބޭކަލުން ވިދާޅުވެއެވެ. ފިތުނަވެރިކަމަކީ އެފަދަ ކަމެކެވެ. އެއްކަމެއް ނުނިމެނީސް އަނެއްކަމެއް އޮންނަނީ ލައިގެންފައެވެ. ކާމިޔާބީ އޮތީ އީމާންކަމަންމަތީ ދެމިހުރެއްޖެ މީހަކަށް އެކަންޏެވެ.\nفَأَيُّ قَلْبٍ أُشْرِبَهَا "އެއިން ފިތުނަވެރިކަމެއް ވަދެއްޖެ ހިތެކޭ" އޮތް ބަސްފުޅުގެ މާނައަކީ، މޮޑެވި އެކަތިގަނޑަކަށް ވެފައިވުމެވެ. އަދި ފުރިހަމައަށް ހިތަށް ފިތުނަތައް ވަދެފައިވުމެވެ. أُشْرِبَ މި ކަލިމައިގެ އަސްލު މާނައަކީ، ދިޔާ ކުލަތަކެއް އެއްކުރާއިރު، އެއްކުލަ އަނެއް ކުލަޔާ އެއްވެ އެކަތިގަނޑަކަށްވެ، ރަނގަޅަށް ކުލަނޑު ހިފާފައި ހުރުމެވެ. އަންނަނިވި އާޔަތުގައި މިކަލި އައިސްފައިވަނީވެސް އެމާނައިގައެވެ. މާތް ﷲ ވަޙީކުރައްވާފައިވެއެވެ. ﴿ وَأُشْرِبُوا فِي قُلُوبِهِمُ الْعِجْلَ بِكُفْرِهِمْ ﴾ (البقرة 93) މާނައީ: "އެމީހުންގެ ކުފުރުގެ ސަބަބުން ޅަގެރިއަށް އަޅުކަންކުރުމުގެ ލޯބިވަނީ އެމީހުންގެ ހިތްތަކުގައި ހިފާފައެވެ."\nވީމާ، ހިތްތަކަށް ފިތުނަތައްވަދެ، އޭގެ ކުލަވަރު ރަނގަޅަށް ހިތުގައި ހިފުމުން ޙައްޤާއި ބާތިލު އޮޅިގެންދެއެވެ. އެފަދަ ހިތެއްގައި ކަޅުކުލައިގެ ލައްގަނޑެއް ޖަހައެވެ. އެއާ ޚިލާފަށް، ފިތުނަތަކުން އެއްކިބާވެ، ހިތަށް އެފިތުނަވެރިކަން ވަނަ ނުދީފިނަމަ، އެހިތުގެ ކުލަ ހުދު ބޯކިރުކޮޅެއްފަދައެވެ. އެއަށްފަހު ޤިޔާމަތާ ހަމައަށް ދާންދެންވެސް އެހިތް، ސާފުކަން މަތީ ދެމިހުރެއެވެ. އަދި ޙައްޤުގެ މަތީގައި ސާބިތުވެހުރުމުގެ ހެޔޮ ތައުފީޤު ދެއްވައެވެ.\nއަދުގެ މުޖްތަމަޢުގެ ޙާލަތާމެދު ވިސްނާ ފިކުރުކުރާ މީހަކަށް ފެނިގެންދާނީ ފިތުނަތަކާއި މުންކަރާތްތައް އާމުވެފައިވާ ތަނެވެ. މާތް ﷲ ނަހީކުރެއްވި ބޮޑެތި ފާފަތަކަށް އަރައިގަނަންނަ މަޒަރެއްވެ. އަދި އެކަންކަން ހުއްޓުވަން ކުރެވޭ މަސައްކަތުގެ މަދުކަމެވެ. އަމުދުން އެކަންކަން ހުއްޓުވައި، އެފާފަތަކަށް އިންކާރު ކުރާނޭ މީހަކު މަދުންނޫނީ ނުފެންނަ ކަމެވެ. މިއަދު އެ މުންކަރާތްތަކާއި ފާހިޝް ޢަމަލުތަކަކީ، ދީނުގައި ހުއްދަ ޢަމަލުތަކަކޭ އެއްފަދައިން، އެހާވެސް ފަސޭހަކަމާއެކު އެ ޢަމަލުތައް ހިނގާމީހުން ގިނަވެއްޖެއެވެ. އަދި މާތް ﷲ ނަހީކުރެއްވި، ފާހިޝް ޢަމަލުތައް ހިނގުމަކީ އިންސާނީ ޙައްޤެއްކަމުގައި ކަނޑައެޅިއްޖެއެވެ.\nމުންކަރާތްތަކާއި ފާހިޝް ޢަމަލުތަކުން އެއްކިބާވާން އެދޭމީހާ، އޭނާގެ ވެރި ރައްބުގެ ޙަޟުރަތަށް އެނބުރި ރުޖޫޢަވާންޖެހެއެވެ. އެންމެ ފުރަތަމަ ކަމަކީ ރެޔާއިދުވާލު ކުރެވޭ ފަރުޟު ފަސްނަމާދެވެ. އެއީ ތިމާ ހެޔޮ ކަމުގެ މަތީގައި ދަމަހައްޓައިދީ، އާޚިރުތުގައި މާތް ﷲ ގެ ކޯފާއާއި އަޒާބުން ސަލާމަތްކޮށްދެނިވި މަގެވެ. އެއަށްފަހު، އީމާންކަން ވަރުގަދަކުރުމަށްޓަކައި ދީނުގެ ޢިލްމު ޙާޞިލުކުރުމެވެ. ވަކީން ޚާއްޞަކޮށް، މުސްލިމަކަށްވީތީ ތިމާ އުނގެނެންޖެހޭ ކަންކަން ދަސްކުރުމެވެ. ފިތުނަތަކާއި މުންކަރާތްތަކުން ސަލާމަތް ވެއްޖެ މީހަކީ އާޚިރުތުގައި ބާއްޖަވެރިއެކެވެ.\nނިއުމަތް ހަނދާން ކުރުމަށް ޝުކުރުނާމާއެއް\nހެޔޮ އަމަލުތަކުން މަހްރޫމު ކުރެއްވުމަކީ އުގޫބާތެއް


Miee "Teddy Bear Mamma"ge Vaahaka - Vaguthu\n2 މަސް ކުރިން ( ޖެނުއަރީ 18, 2021 )\nސޮފްޓް ޓޯއިސް ނުވަތަ ކަފަ ފަދަ މަޑު އެއްޗެހިން ހަދާފައި ހުންނަ ކުޅޭ އެއްޗިއްސަކީ ކުޑަކުދިންގެ އިތުރުން ބައެއް ބޮޑެތި މީހުންނަށް ވެސް ވަރަށް ކަމުދާ އެއްޗެކެވެ. އުފަން ދުވަސް ފަދަ ޚާއްސަ ދުވަސް ދުވަހު ދިނުމަށް ވެސް ބައެއް މީހުންނަށް އެންމެ ކަމުދާ ހަދިޔާ އަކީ ސޮފްޓް ޓޯއިސްއެވެ. އޭގެ ތެރެއިންވެސް އެންމެ މަގްބޫލީ ޓެޑީ ބެއާއެވެ.\nޓެޑީބެއާ އެއް ކުރުމަކީ ވަރަށް ގިނަ މީހުން ކޮށް އުޅޭ ކަމެކެވެ. މިގޮތަށް 20،000 އަށް ވުރެ ގިނަ ޓެޑީ ބެއާ އެއްކުރި މީހަކަށް ވަނީ ޓެޑީ ބެއާ މަންމަގެ ނަމުން ނަންދީފައެވެ. އޭނާ ދަނީ އެ ޓެޑީ ބެއާތައް މިހާރު ހަންގޭރީގައި ތިބި ކުޑަ ކުދިންނަށް ބަހަމުންނެވެ.\nއެއީ މިހާރު ދިމާވެފައިވާ ކޮވިޑް-19 ގެ ބަލިމަޑުކަމާއެކު އެ ކުދިންނަށް އެހީވުމުގެ ގޮތުންނެވެ. ވަލެރިއާ ސްކްމިޑްޓް ނަމަކަށް މި އަންހެން މީހާ އަކީ ފާއިތުވި 40 ވަރަކަށް އަހަރު ޓެޑީ އެއް ކުރުމުގައި ޝައުގުވެރިކަމާއެކު މަސައްކަތް ކުރި މީހެކެވެ. އޭނާ ވަނީ 2019 ވަނަ އަހަރު ޓެޑީ ބެއާގެ އެންމެ ބޮޑު ކަލެކްޝަން އާއެކު ދުނިޔޭގެ ރެކޯޑް ފޮތުން ޖާގަ ހޯދައިފައެވެ.\nއަދި 13000 ޓެޑީ ބެއާ އާއެކު އޭގެ ކުރިން އޭނާ ވަނީ ހަންގޭރިއާގެ އެވޯޑެއްވެސް ހޯދައިފައެވެ. ޓެޑީ ބެއާ މިހާރު ވެސް އެއްކުރަމުންދާ އެ އަންހެން މީހާ ބުނީ ވަރަށް ގިނަ މީހުން އޭނާ އަށް ޓެޑީ ބެއާ ފޮނުވާކަމަށެވެ. އަދި އޭނާ ގިނަ ފަހަރު އޭނާ އެއްކުރާ ޓެޑީ ބެއާތައް ގަންނަނީ ކަން ވެސް އޭނާ ފާހަގަކުރެއެެވެ.\nސަމްބޫސަކް (އަރަބި ސަމޯސާ)\nރާއްޖެ ދޫކޮށް ދިޔަ އިރު ޝްރަދާ މޫނަށް ބޮޑު ބަދަލެއް!\nގުގުރީގެ އަޑުން ސަލާމަތްވާން ބޭނުންތަ؟\nޖެނުއަރީ 18, 2021 16:51


LIVE: Male' Ah Othee Biruverikan, Rakkaatheri Fiyavalhu Alhaa - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް - 13 ގަޑިއިރު ކުރިން\nމާލެއަށް އޮތީ ބިރުވެރިކަން، ރައްކާތެރި ފިޔަވަޅު އަޅާ!\nLIVE: Raajje In Fenna Manzaru Nurakka, Adhives Othee Biruverikan https://t.co/xcxSt5rQsS\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ބީއެމްއެލްގެ އޭޓީއެމްތައް ހުޅުވާފައި ހުރީ. އެ ތަންތަން ހުރީ ބަންދުކޮށްފައެއް ނޫން.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: މި ދުވަސްތަކުގައި ޓްރާންސްމިޝަންގެ އަދަދު ހުއްޓޭނެ މިގޮތަށް ލޮކްޑައުންކޮށްފައި އޮތީމަ، ޓެސްޓް ކިޓްތައް ހޯދުމުގެ މަސައްކަތް ކުރަމުން މިދަނީ. ފައިސާ ހޭދަކުރަން ޖެހޭ ނަމަ، އެކަން ކުރާނަން. ލިބޭ ވަރަކުން ހޯދަމުން މިދަނީ.\nމާލެ އިން މިހާތަނަށް ފެނުނު ކޭސްތަކާ ގުޅިގެން 50 ގެއެއް މޮނިޓަރިން ހާލަތުގައި އޮތް ކަމަށް ބުނެފި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: މިރޭ ހައްޔަރު ކުރި މީހުންގެ ތެރޭގައި ބިދޭސީން ވެސް ހިމެނޭ.\nރާއްޖޭގައި މިވަގުތު ތިބީ 290 ޑޮކްޓަރުން، 2970 ނަރުހުން. މީގެ 50 ޕަސަންޓު މީހުން ބޭނުން ކުރަނީ ކޮވިޑް-19 އާ ގުޅިގެން ހިނގާ ކަންކަމުގައި.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް: ޖެނުއަރީން ފެށިގެން އަޅުގަނޑުމެން މިހާރު ވެސް ވަނީ ކެޕޭސިޓީ އިތުރުކޮށްފައި. ވަރަށް ބައިވަރު ކަންކަން ކުރެވިއްޖެ. އަޅުގަނޑުމެން ކަންބޮޑުވަނީ މިހާރު ހުރި ވަރަށް ކެޕޭސިޓީ ނުކަތާ ވަރަށް ހިދުމަތް ނުދެވިދާނެތީ.\nރައީސް އޮފީހުގެ އަންޑަ ސެކްރެޓަރީ މަބްރޫކް: އަޅުގަނޑުމެންނަށް މިވަގުތު ކުރެވޭނެ އެންމެ މުހިންމު ކަމަކީ ވީވަރަކުން ގައިދުރުވެ، އަތް ދޮވެ، ބަލީގެ އަލާމާތެއް ފެނިއްޖެ ނަމަ، އައިސޮލޭޓްވުން.\nޑރ. ޝީނާ: މާލޭގައި ހަލުވިކަމާ އެކު، ބަލި ފެތުރޭ ނަމަ، އަތޮޅުތެރެއިން ހުރިހާ ސިއްހީ ހިދުމަތްތެރިން ގެނައި ނަމަވެސް، ފަރުވާދެވޭނެ ކެޕޭސިޓީއެއް ނެތް. ހަމަ ފަރުވާ ނުދީ ދޫކޮށްލަން ޖެހޭނީ. އަޅުގަނޑުމެން ސަމާލުވާން ޖެހޭ މިހާރު ވަރަށް ބޮޑަށް.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ހައްޔަރު ކުރި މީހުންނާ މެދުގައި އަމަލު ކުރި ގޮތް ފަހުން ފުލުހުން ހާމަކުރާނެ. ކަރަންޓީން ފެސިލިޓީއަކާ ހަމައަށް އަދި ނުގެންދޭ.\nރައީސް އޮފީހުގެ އަންޑަ ސެކްރެޓަރީ މަބްރޫކް: ނުކުޅެދުންތެރިކަން ހުންނަ މީހުންގެ އިތުރުން ބޮޑެތި ބަލިތަކަށް ފަރުވާދޭ މީހުން ވެސް އެބަތިބި ކަރަންޓީން ފެސިލިޓީތަކުގައި. ކޮންމެ މީހަކަށް ވެސް އެމީހަކަށް ބޭނުންވާ ފަރުވާދީގެން މަސައްކަތް މި ކުރަނީ.\nރައީސް އޮފީހުގެ އަންޑަ ސެކްރެޓަރީ މަބްރޫކް: މި މަސް ނިމުމުގެ ކުރިން ވެންޓިލޭޓަރުން ބައެއް ލިބޭނެ.\nޑރ.ޝީނާ: ވަރަށް މުހިންމު ކަމެއް ގައިދުރު ކުރުން. އާއިލާ ވިޔަސް، ރައްޓެހިވިޔަސް ވީހާވެސް ދުރުގައި އުޅުން އެއީ މުހިންމު ކަމެއް. އަޅުގަނޑުމެންނަށް އަދި ފެނުނީ 10 ވަރަކަށް ކޭސް. އަދި ހަ ގުނަ އުޅޭނެ. 100 އެއްހާ މީހުން އަދިވެސް މި ބަލީގައި އުޅޭނެ. ހާއްސަކޮށް ކޮންޓެކްޓް ޓްރޭސިންގެ މަސައްކަތް ބޮޑުވީމަ.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް: އަޅުގަނޑުމެން މި އަދަދުތައް ދައްކާލީ ކޮމިއުނިޓީ ޓްރާންސްމިޝަން އައީމަ، ރިވިޝަން ހަދާފައި.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް: ފުރަތަމަ 14 ދުވަހުގެ ތެރޭގައި 29،000 އަށް ބަލި ޖެހުނު މީހުންގެ އަދަދު އެރުމުގެ ފުރުސަތު އެބައޮތް. އެކަމަކު، ރައްކާތެރިވުމުގެ ގޮތުން ފިޔަވަޅު އަޅައި، ގޭގައި ތިބޭ ނަމަ، އެ އަދަދު 29 ވެސް ދަށް ކުރެވިދާނެ.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް: ސީދާ ބަލި ޖެހުނު މީހުންނާ ގުޅުން ހުރި 274 މީހުން ވަނީ ހޯދިފައި. ބައެއް ކޮންޓެކްޓުންގެ އަލާމާތްތަކެއް ހުރުމުން އެމީހުންގެ އިތުރު ކޮންޓެކްޓްސް ވަނީ ހޯދިފައި. އަދި މި މަސައްކަތް ނިމުނީކީ ނޫން.\nރައީސް އޮފީހުގެ އަންޑަ ސެކްރެޓަރީ މަބްރޫކް: 8:30 އިން ފެށިގެން ފުރަތަމަ ހަތް މިނެޓްގެ ތެރޭގައި 74 މީހަކު ވަނީ ފުލުހުންގެ ބެލުމުގެ ދަށަށް ގެންގޮސްފައި.\nރައީސް އޮފީހުގެ އަންޑަ ސެކްރެޓަރީ މަބްރޫކް: އައިސޮލޭޝަން ފެސިލިޓީތަކުގައި 61 މީހުން އެބަތިބި. ކަރަންޓީން ފެސިލިޓީތަކުގައި 1053 މީހެއް އެބަތިބި. ވޭތުވެދިޔަ 24 ގަޑިއިރު، ރާއްޖޭގައި ހުރި ފްލޫ ކްލިނިކްތަކަށް 97 މީހަކު ވަނީ ދައްކާފައި.\nރައީސް އޮފީހުގެ އަންޑަ ސެކްރެޓަރީ މަބްރޫކް: 16 މީހަކަށް ބަލީގައި ޝިފާ ވަނީ ލިބިފައި. ފަރުވާދެމުން ދަނީ 11 މީހަކަށް. ދެ މީހަކު ތިބީ ރާއްޖެ އިން ބޭރުގައި. އެ ދެމީހުންނާ ބެހޭ މައުލޫމާތެއް އަޅުގަނޑުމެންނަށް ނުލިބޭ.\nރައީސް އޮފީހުގެ އަންޑަ ސެކްރެޓަރީ މަބްރޫކް: މިހާތަނަށް 3614 ސާމްޕަލެއް ނަގާފައި ވަނީ، ޕޮޒިޓިވްވެފައި ވަނީ 28 މީހެއް. ނެގަޓިވްވީ 3294 މީހެއް. ނަތީޖާ ނުލިބެނީ 292 ސާމްޕަލެއް. އޭގެތެރޭގައި ކުރެއްދޫގެ 246 ސާމްޕަލެއް ހިމެނޭ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: މި ދައްކާލި ސްލައިޑްތަކަކީ އަޅުގަނޑުމެން އެއްވެސް ކަމެއް ނުކޮށްފިއްޔާ އެކަން ވާނެ ގޮތުގެ ބިރުވެރި މަންޒަރު. މަސައްކަތް ކުރަންވީ ދުވާލެއްގެ މައްޗަށް ބަލި ޖެހޭ މީހުންގެ އަދަދު މަދު ކުރަން.\nޑރ. ޝީނާ މޫސާ: މި އެޕެޑެމިކްއާ ގުޅިގެން ލައްކައަކަށް ވުރެ ގިނަ މީހުންނަށް ބަލި ޖެހިދާނެ. އެކަމަކު، އަހަރެއްހާ ދުވަހަށް މި ދެމިގެންދާނެ. އެއް މަސް ދުވަހުގެ ތެރޭގައި ޕީކަށް ދާނެ. ކުރިއަށް އޮތް ރޯދަ މަހުގެ ތެރޭގައި އެންމެ ބޮޑަށް ބަލި ފެތުރިގެންދާނީ.\nޑރ. ޝީނާ މޫސާ: 14 ދުވަހުގެ ތެރޭގައި ވެންޓިލޭޓަރު ލާން ޖެހޭލެއް ގިނަވާނެ. މިހާރު ދާ ގޮތުން ބައިވަރު އެނދެއް ނެތް. ސިއްހީ ހިދުމަތްތެރިންނެއް ވެސް ނެތް. ޑޮކްޓަރުންނާއި ނަރުހުންނެއް އެހާ ވަރަށް ނެތް. ހުސް އެނދެއްގައި ބޭއްވިޔަސް ހިދުމަތް ދެވެން ނެތް.\nޑރ. ޝީނާ މޫސާ: މި ހާލަތުގައި ތިބެއްޖެ ނަމަ، އަޅުގަނޑުމެންގެ ތެރެއިން ދެހާހެއްހާ މީހުން މަރުވެދާނެ.\nޑރ. ޝީނާ މޫސާ: މިހާރު އޮތް ހާލަތުން 4000 އެޑްމިޓް ކުރަން ޖެހޭނެ. އަޅުގަނޑުމެންގެ ސިއްހީ ނިޒާމުގެ ތެރޭގައި ނެތް މިހާ ގިނަ މީހުން އެނދުމަތި ކުރާކަށް. މިކަމުގެ ސަބަބުން ވަރަށް ގިނަ ބަޔަކަށް ހިދުމަތް ނުދެވިދާނެ. 10 ދުވަހުގެ ތެރޭގައި އެޑްމިޓްކުރަން ޖެހޭ މިންވަރު ގިނަވާނެ.\nޑރ. ޝީނާ މޫސާ: އަޅުގަނޑުމެން ފެނުނު ކޭސްތަކަށް ބަލާއިރު، އަންދާޒާ ކުރެވޭ ގޮތުގައި ސޯޝަލް ޑިސްޓެންސިން ހުރި ގޮތަށް ބަލާފައި ކުޑަ ދުވަސްކޮޅެއްގެ ތެރޭގައި ބަލި ޖެހުނު މީހުންގެ އަދަދު 22،000 އަށް ވުރެ މައްޗަށް އަރާނެ. އަދި އެޑްމިޓް ކުރަން ޖެހޭ މީހުންގެ އަދަދު ގިނަވާނެ.\nނެޝަނަލް އެމަޖެންސީ އޮޕަރޭޝަންސް ސެންޓަރު (އެންއީއޯސީ) އިން ބާއްވާ ނޫސްވެރިންގެ ބައްދަލުވުން ކުޑައިރުކޮޅެއްގެ ތެރޭގައި ފެށޭނެ.\nFurabandhu Ge Muhdhathugai Demurrage Fee Nunagaane - MPLhttps://t.co/1JSLXPe0NM\nBREAKING: Fuluhunge Inzaaru: Geah Vadhey, Noonee Fiyavalhu Alhaananhttps://t.co/DFQfgBIjPe\nCOVID-19 : Trump Beynun Vany May 1 Ah Qaumu Hulhuvan, Governors Ekamaa Dhekolhu!https://t.co/E3Pzwhz7Ld\nBREAKING: Covid-19: Bali Jehey Meehunnai Niyaavaa Meehunge Nan Aamu Kuraane Gothuge Gavaaidheh Hadhaifihttps://t.co/A9EvYzneQA\nRaajje In Fennanee Biruveri Manzareh - Mabrookhttps://t.co/uavSuMLqL2\nJamaa'athugai Namaadhu Kurun Medhukandaalaanee Quarantine Kuraa Rahthah Ekani - Ministryhttps://t.co/dtlxEbnevt\nCovid-19: Raajje Gai Bali Jehunu Meehun Baddhalu Vefai Thibi Meehun Ginahttps://t.co/UFEXjkw4sB\nBREAKING | Covid-19: Delivery Ge Hidhumathah Sifain Nikumejjehttps://t.co/Io4HjO6tsB\nBREAKING: Covid-19: Fassi Vi Enmmenge Ves Haalu Rangalhuhttps://t.co/V9ZJjb2eeB\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: އަޅުގަނޑު އުންމީދުކުރަނީ ހަރުކަށި ވާން ޖެހޭ ހާލަތަކަށް ނުގޮސް، ރައްޔިތުން އެއްބާރުލުން ދޭނެ ކަމަށް. ކުރިއަށް އޮތް ތަނުގައި ފުލުހުން މަގުތަކުގައި ހަރަކާތްތެރިވާނެ.\nFahun Fassi Vi2Meehunnakee Contactvi Baeh Noon - DR. Nazlahttps://t.co/H3nFcTQcn0\nއެޗްޕީއޭގެ މެޑިކަލް އޮފިސަރު ޑރ. ނަޒްލާ: އަސްލު ސޯސް އައިޑެންޓިފައި ކުރެވިފައި ނެތް. އޭގެ ތަހުގީގު ކުރިއަށް އެބަދޭ. ކޮން މީހެއްގެ ފަރާތުން ބަލި އައީ ޔަގީންވީމަ އެ މައުލޫމާތެއް ހާމަކުރާނަން.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: ޑެލިވަރީ ހުއްޓާލައިގެން އަޅުގަނޑުމެންނަށް ތިބެވޭކަށެއް ނެތް.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ކާބޯތަކެތި ލިބެން އެބަޖެހޭ އެންމެންނަށް. އެހެންވީމަ ޑެލިވަރީކުރުމަކީ މިވަގުތަށް އެންމެ ރަނގަޅު ގޮތް. މިއަދު 188 ލައިސެންސެއް ވަނީ ދޫކުރެވިފައި. 222 ލައިސަންސެއް އަދި ވިލިމާލެ އިން 19 ލައިސަންސެއް ދޫކުރި ޑެލިވަރީ ކުރަން.\nBREAKING | Covid-19: 14 Dhuvas Therey Raajje "Peak" Ah Dhaane Kamah Lafaa Kohfihttps://t.co/L6yyDwuEr6\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: ޑެއިލީ ކޮންޓެކްޓްސް އެބައުޅޭ 40 އަށް ވުރެ މަތީގައި އެންމެ މީހެއްގެ ފަރާތުން. މިއީ ބިރުވެރިކަމެއް. މާލެ އިން މިހާރު ބަލާލިޔަސް ފެންނަނީ ޖެހިޖެހިގެން މީހުން ތިބޭތަން. މާސްކެއް އަޅައިގެން ކޮންމެ މީހަކު ނުކުތަސް ސަލާމަތެއް ނުވެވޭނެ. މިހާރު ދިމާވެގެން މިއުޅެނީ ހިތާމަވެރި ހާލަތެއް. މިއަށް ވުރެ ކުޑަ ކުރެވުނީސް ގައުމެއްގެ ގޮތުގައި މަސައްކަތް ކުރެވުނު ނަމަ. ލޮކްޑައުން ހާލަތުގައި ވެސް މަގުމައްޗަށް ނުކުންނަންވީމަ، އެހެން މީހުންނާ ދުރުގައި ތިބެން ދަސްކުރަންވީ.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ: ރާއްޖެ އިން ހެދި ސާވޭ ދައްކާ ގޮތުގައި ފުރަތަމަ ކޭސްއެއް އުޅޭތާ 14 ދުވަހުގެ ތެރޭގައި ޕީކަކަށް ދާނެ ކަމަށް ބެލެވޭ. އެހެންވީމަ ކުރިއަށް އޮތީ ބުރަ މަސައްކަތްތަކެއް އަދި ސަމާލުކަމެއް ދީގެން މަސައްކަތް ކުރަން ޖެހޭ. ބަލީގެ އަލާމާތްތަކެއް ހުރި ނަމަ، އެކަން އަންގަންވީ. ޑައިރެކްޓް ކޮންޓެކްޓްވި މީހުން ހޯދުމުގެ މަސައްކަތް މި ކުރަނީ. ވަރަށް ހަލުވިކަމާ އެކު، މަސައްކަތް މި ކުރަނީ އެހެންވެ އެހާ ގިނަ ކޭސްތަކެއް މި ފެންނަނީ.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ: މިވަގުތު ތިން ކްލަސްޓާއެއް އުޅެނީ. މާލެ އިން ފުރަތަމަ ފެނުނު ކޭސްއާ ގުޅުން ހުރި ފަސް ކޭސް، މިއަދު މި ފެނުނީ ވަކި ދެ ކޭސްއެއް. އެއްވެސް ކަހަލަ ގުޅުމެއް ކޭސްތަކުގެ ތެރޭގައި ނުފެނޭ. މީގެ މާނައަކީ ބަލި އުޅޭކަން. ކޮމިއުނިޓީ ސްޕްރެޑެއް އުޅޭ ކަން.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ: ކޭސް 26 އަކީ 23 ގެ ކޮންޓެކްޓެއް.\nBREAKING: Male Sarahadhhun Ithuru4Thaneh Quarantine Kohffihttps://t.co/pSIC7Mdm7O\nފައްސިވި މީހުންނާ އެއްވެސް ވަރަކަށް ކޮންޓެކްޓްވެފައި ހުރި ނަމަ، ލަސްނުކޮށް ވީހާވެސް އަވަހަށް ކަމާބެހޭ ފަރާތްތަކަށް އެންގުމަށް. އެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް އެދިވަޑައިގެންފި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ކޭސް 23 އާ ގުޅިގެން 11 ކޮންޓެކްޓެއް ފާހަގަ ކުރެވިފައިވޭ. ކޭސް 21 އާ ގުޅުން ހުރި 61 މީހެއް ފާހަގަވޭ.\nހަތަރު ތަނެއް ވަނީ މޮނިޓަރިން ހާލަތަަށް ގެނެސްފައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: އައިސޮލޭޝަންގައި 61 މީހުން، ވެލިދޫގައި 28 މީހެއް، ފަރުކޮފުށީގައި ހަތް މީހުން، އެޗްއައިއެޗްގައި 25 މީހުން. ދަރުމަވަންތަ ހޮސްޕިޓަލްގައި އެކަކު އެބަހުރި. ހޮސްޕިޓަލްގައި ހުރީ ބަލިން ރަނގަޅުވެފައި ހުރި މީހެއް، 1،053 މީހެއް ކަރަންޓީން ފެސިލިޓީތަކުގައި އެބަތިބި. ކަރަންޓީނު ފެސިލިޓީތަކުގައި ތިބި 69 މީހުން ދޫކޮށްލެވިފައި ވަނީ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: މިހާތަނަށް 3.580 ސާމްޕަލެއް ވަނީ ނަގާފައި. ނަތީޖާ ނުލިބި 294 ސާމްޕަލެއް. އެއީ ކުރެއްދޫ އިން 246 ސާމްޕަލެއް ހިމެނޭ.\nBREAKING:Covid-19: Male in 8 Vana Meehaku Fassi Vehjjehttps://t.co/7oHgXj4Jbc\n24 Gadi Iru Delivery Hidhumai Dhevey Goi Hadhaifihttps://t.co/BP78qlqWCx\nCOVID-19 : Russia In Record Adhadhakah Fassi Vejjehttps://t.co/11ISpMjRJ1\nBREAKING: Covid-19:7Vana Ah Fassivee Velana Airport Muvazzafehhttps://t.co/ricyvoSAnS\nނެޝަނަލް އެމަޖެންސީ އޮޕަރޭޝަންސް ސެންޓަރުން ބާއްވާ ނޫސްވެރިންގެ ބައްދަލުވުން 4:15 އަށް ވަނީ ފަސްކުރެވިފައި. މިފަހަރު ނޫސްވެރިންގެ ބައްދަލުވުން ދަރުބާރުގޭގައި ކުރިއަށް ދިޔަޔަސް، ނޫސްވެރިން ތިބޭނީ އެމީހެއްގެ ސްޓޭޝަންތަކުގައި ނޫނީ ހަމަޖެހިފައިވާ ތަނެއްގައި.\nBREAKING: Covid-19: Belgium In Ithuru 306 Meehaku Maruvehjjehttps://t.co/DMRZzKWztP\nCOVID-19 : Turkey Ge Furabandhu Ehen Qaumu Thakaai Varah Thafaathuhttps://t.co/PKlZNAD18S\nCovid-19: Male Jail Ah Gendhaa Gaidheen 14 Dhuvahah Ekaheri Kuraneehttps://t.co/ZmuRV4qXVn\nCovid-19: Noosveringe Bahdhaluvunthah Dhen Baavvaanee Online Kohhttps://t.co/17stcbVHVu\nCovid-19: Roadha Mahah Al-Aqsa Miskih Bandhu Vaanehttps://t.co/4vhC46etVn\nBREAKING: Male 14 Dhuvahah Fuarabandhu Kohffihttps://t.co/6IwfD067Ub\nBREAKING: Covid-19: Male In7Vana Meehaku Fassi Vehjjehttps://t.co/FQmuozETJ1\nBREAKING:6Vana Ah Fassivee Kurin Bali Jehunu Meehaa Aa Eh Offeehehga Ulhunu Meeheh https://t.co/jtEYh36pOx\nBREAKING NEWS: Rahthah Bandhukuri Namaves Masdhoanithah Furumuge Huhdha Dheyn Ninmaifi https://t.co/J4De4GTSyO\nBREAKING NEWS: Male' In Havana Meehaku Faasi Vejje https://t.co/WmVi1w1hVV\nRaajjey Gai Haluvikamaai Eku Covid-19 Fethuren Fashaafai Mivanee Amilla Ihumaalun - Raees Maumoon https://t.co/qBLhgylhmm\nMauloomaaththah Muraajaa Kurumun China In Ithuru 1290 Maru https://t.co/M6HTRRurki\nMiothee Naazuku Haalathehga Ithuru Bayakah Bali Jehidhaane: Ameen https://t.co/ZrSTx8lGCD\nBali Meehun Beynunkohfai Huri Kuni Hunna Gethakun Ekan Angai Dhinun Edhen: WAMCO https://t.co/P9ZcyLEpO8\nBREAKING NEWS: America In Ithuru 2174 Meehaku Maruvejje https://t.co/rCRk0t9hQq\nArsenal Kulhuntherin Ge Musaara Kudakuran Thayyaaruvanee https://t.co/mSRnWJO9Wk\nBREAKING | Covid-19: Fassivi Meehaa Akee Airport Gai Masakkaiy Kuraa Repehhttps://t.co/fbSdyL4iSY\n— Vaguthu Online (@VaguthuOnline) April 16, 2020\nBREAKING NEWS: Covid-19: Male In Ithuru Kujjakaai Meehaku Fassi Vejjehttps://t.co/0yxIhjoDGY\n"Bidheyseennaai Dhimaalah Baheh Bunumuge Kurin Visnavaa, Eii Ves Insaanun"https://t.co/Yp8zDBOei8\nއަލްޖީރިޔާއިން ކޮވިޑް-19 ޖެހިގެން އިތުރު 12 މީހަކު މަރުވެ، އެގައުމުން މަރުވި މީހުންގެ އަދަދު 483 އަށް އަރައިފި. އެގައުމުން އިތުރު 9108 މީހަކު ފައްސިވެ، ފައްސިވި މީހުންގެ އަދަދު ވަނީ 2268 އަށް އަރާފަ\nދެކުނު އެފްރިކާއިން ކޮވިޑް-19 ޖެހިގެން އިތުރު 14 މީހަކު މަރުވެ، އެގައުމުން މަރުވި މީހުންގެ އަދަދު 48 އަށް އަރައިފި. އެގައުމުން އިތުރު 99 މީހަކު ފައްސިވެ، ފައްސިވި މީހުންގެ އަދަދު ވަނީ 2605 އަށް އަރާފަ\nމިސްރުން ކޮވިޑް-19 އަށް އިތުރު 13 މީހަކު މަރުވެ، އެގައުމުން މަރުވި މީހުންގެ އަދަދު 196 އަށް އަރައިފި. އެގައުމުން އިތުރު 1681 މީހަކު ފައްސިވެ، ފައްސިވި މީހުންގެ އަދަދު ވަނީ 2672 އަށް އަރާފަ\nއައިލޭންޑުން ކޮވިޑް-19 އަށް އިތުރު 42 މީހަކު މަރުވެ، އެގައުމުން މަރުވި މީހުންގެ އަދަދު 486 އަށް އަރައިފި. އެގައުމުން އިތުރު 724 މީހަކު ފައްސިވެ، ފައްސިވި މީހުންގެ އަދަދު ވަނީ 13271 އަށް އަރާފަ\nއެމެރިކާއިން އިތުރު 18365 މީހަކު ކޮވިޑް-19 އަށް ފައްސިވެ، އެގައުމުން ފައްސިވި މީހުންގެ އަދަދު 673215 އަށް އަރައިފި. ފާއިތުވި 24 ގަޑިއިރުގެ ތެރޭގައި އެގައުމުން 25067 މީހަކު ފައްސިވި\nއެމެރިކާއިން އިތުރު 1250 މީހަކު މަރުވެ، އެގައުމުން މަރުވި މީހުންގެ އަދަދު 34384 އަށް އަރައިފި. ފާއިތުވި 24 ގަޑިއިރުގެ ތެރޭގައި އެގައުމުން 1796 މީހަކު ވަނީ މަރުވެފަ.\nBREAKING NEWS: Covid-19: Raajjeyge Hurihaa Rasheh Furabandhu Koffihttps://t.co/RhITpF8JoA\nBREAKING NEWS: Mahibadhoo Launch Thakugai Roakolli Kamuge Zinmaa ISIS in Ufulaifihttps://t.co/F6m5nGB42i\nBREAKING NEWS: Covid-19: Turkey In Ithuru 125 Meehaku Maruvejjehttps://t.co/vZQA1faBTz\nކޮވިޑް-19 އަށް މާލެ އިން ފުރަތަމަ ފަހަރަށް މީހަކު ފައްސި (ޕޮޒިޓިވް) ވެގެން 24 ގަޑިއިރު ނުވަނީސް މާލެ އިން ފައްސިވި މީހުންގެ އަދަދު ވަނީ 03 އަށް އަރާފައެވެ. ކޮވިޑް-19 ޖެހުނު މީހުންނާއި ބައްދަލުވެފައިވާ މީހުން ދެނެގަތުމަށް ކުރަމުން އަންނަ މަސައްކަތުގެ ތެރެއިން ކަށަވަރުވަމުންދާ ކަމަކީ ސިއްހީ އެހީތެރިން މިހާތަނަށް ދެމުން އައި އެއްވެސް ނަސޭހަތެއް ގިނަ ބަޔަކު ގަބޫލު ނުކުރިކަމެވެ. އަދިވެސް މާލެ އިން ފުރަތަމަ ބަލި ޖެހުނު މީހަކު ދެނެގަނެވިފައެއް ނުވެއެވެ. އެހެންކަމުން އެމީހަކު ބައްޔާއި އެކު އަދިވެސް މާލެތެރޭގައި ހުރުން ގާތެވެ.\nނަމަވެސް މާލޭގެ މަގުމަތިން ފެންނަނީ އާއްމުން ވަރަށް ހަމަޖެހިގެން ތިބިތަނެވެ. ފިހާރަތައް ކައިރިއަށް ޖަމާވެ، ބަލީގެ ނުރައްކާތެރިކަން ވަނީ ހަނދާން ނައްތާލާފައެވެ. މިމަންޒަރު ތަކުރާރުވާނަމަ ދުނިޔޭގެ އެންމެ ކުރިއަރާފައިވާ ގައުމުތަކުން ފެންނަމުންދާ ފަދަ މަންޒަރުތަކެއް ރާއްޖެ އިން ފެނުން އެއީ ދުރުކަމެއް ނޫނެވެ. ރައްކާތެރިކަމުގެ ފިޔަވަޅު އަޅަން އޮތް ވަގުތު މިހާރުވެސް ފާއިތުވެއްޖެއެވެ. ނަމަވެސް ދެންވެސް ކުރެވެން އޮތް ކަމަކީ ގޭގައި މަޑުކޮށް، ސިއްހީ އެހީތެރިން ދައްކާ ވާހަކަ ގަބޫލު ކުރުމެވެ.\nSih'hee Eheetherinnah Kanboduvumaai Haaskan, Male' Dhiriulhey Meehun Adhives Cool https://t.co/mUR89CV9u6\nQuarantine Kuri Ge Thakuge Adhadhu 22 Ah Araifihttps://t.co/Zh28uhlXZo\nދުނިޔޭގެ މަސްރަހަށް ބަލާއިރު އަދިވެސް ކޮވިޑް-19 ކޮންޓްރޯލް ވަމުން އަންނަ މަންޒަރެއް ނުފެނެއެވެ. އެންމެ ހާލަތު ގޯސް އެމެރިކާ އިން މަރުވާ މީހުންނާއި ބަލި ޖެހޭ މީހުންގެ އަދަދު ދަނީ ކޮންޓްރޯލެއް ނެތި މައްޗަށެވެ. އިޓަލީއާއި ފްރާންސްގެ ހާލަތު ވެސް މާބޮޑަށް ރަނގަޅެއް ނުވެއެވެ. އިނގިރޭސިވިލާތުން ވެސް ފެންނަނީ މަރުވާ މީހުންގެ އަދަދު ވަރަށް ބޮޑަށް އިތުރުވެފައިވާ މަންޒަރެވެ. ޔޫރަޕްގެ އެހެން ގައުމުތަކުން މަރުވާ މީހުންގެ އަދަދުވެސް އަންނަނީ އިތުރުވަމުންނެވެ.\nBREAKING NEWS: Italy In Ithuru 525 Meehun Maruvejje https://t.co/nf0A8yuKLj\nBREAKING NEWS: France In Ithuru 753 Meehaku Maruvejje https://t.co/4Jhh3xGffz\nBREAKING NEWS: Canada In Record Adhadhakah Meehun Maruvejje https://t.co/MPgdLpOdPC\nBREAKING NEWS: Netherlands In Ithuru 181 Maru, Sweden In Ithuru 130 Maru https://t.co/qt3fZIIhrj\nއޭޕްރީލް 17, 2020 00:12\nހަމްދަރުދީ ހޯދަންވެސް އެނގިބަލަ. އެތައް އިހުމާލެއް އޮތްއިރު ރައްޔިތުންގެ ފަރާތުން މާފަށް އެދިފަ ރޮއިބަލަ. އަދިވެސް އުޅެނީ ދޮގު ހަދާ އޮޅުޗާލާ ރުޅުއަރުވަން.\nމުގުރުގެބާރު ހިފާ ބަލާ ގޮތްދޫނުކުރާ ރައްޔިތުންގެ މައްޗަށް.. ކިހާދެ ރަކަމެއް ބުނަގޮތްހަދާބަލަ ގަމާރުން ނޭ.. އަހަރުމެންސަލަމަތެއްނުވާނެ ގޯސްހާލަތަކަށް އެޅިއްޖިއްޔާ ބަލާބަލަ ޔޫރޮޕައް ވަމުންދާ ގޮތް..\nއޭޕްރީލް 17, 2020 00:30\nއަޅުގަނޑުމެން މިތިބީ ގޭގަ... ޒަރޫރީ ބޭނުންތައް ވެސް ދޫކޮށް ކެއްތެރިވެގެން، ފިހާރައިން އެއްޗެހި ގެންނެވެން ދެން އަޅުގަނޑުމެން ގޭގަ ތިބިއިރު އަނެއް ބަޔަކު މަގުމަތީގަ... މަނާ ކަމެކޭ އަދަބް ލިބޭނެޔޭ ވިދާޅުވީމަ ގޭގަ ހުރިއިރު މަގުމަތީގަ ވެސް ހަމަ އެހާ މީހުން އެބައުޅޭ... މަގުމަތީގަ މިހެން އުޅޭ މީހުންނާ މެދު ފިޔަވަޅު އަޅަން ޖެހޭ.... މާ ދޯދިޔާ ވުމުގެ ސަބަބުން މިހާ ސީރިޔަސް ވީ... ހަރުކަށި ވާން ޖެހޭ...\nއޭޕްރީލް 17, 2020 00:45\nޢުހުދުހަގުރާމައިގެ ދުވަހު މާތް ރަސޫލާ ސ.އ.ވ ތީރު އުއްކަވާ ބޭކަލުން ކޮޅެެއް ފަރުބަދަ މަތީގައި ބައިތިއްބަވާފަ ....ހަދީޘްފުޅު ކުރެއްވީ ތިޔަ ބައިމީހުން ތިޔަ ތަނުން ނުފައިބާށޭ އެއީ އަަހަރެމެން ގަދަ ވިޔަސް ނުވަތަ ބަލިވިޔަސް..އެކަމު އާޚިރުނަތީޖާ ވީ ކިހިނެއްތޯ.؟ އެބޭކަލުންގެ ތެރެއިން ގިނަ ބަޔަކު އެކަމަށް ފުރަގަސްދެއްވީ...އިސްލާމުން ގެ ތެރެއިން އެތަށްބޭކަލުން ޝަހީދު ވީ އަދި އެތަށް ގެއްލުމެއް ކުރިމަތިވީ...(ޢިސްލާމީ ތާރީޚުން ބައްލަވާލައްވާ)....މި ޙަދީޘް އިން ލިބިދޭ ޢިބްރަތް ކަންކަމާ ހަވާލުވެފައި ތިބޭ ވެރިންގެ އަންގާގޮތަށް ނޫޅެ ތިމާމެންގެ އަމިއްލަ ރައުޔަށް ކަންތައް ކުރަން ފެށުމުން ލިބޭނެ ހިތި ނަތީޖާ\nﷲ ގެ އަޅެއް\nއޭޕްރީލް 17, 2020 00:47\nމިއަދު ކީވެގެންތޯ ބިރު ތިގަންނަނީ، ﷲ އަންގަވާފާ ގޮތަށް ނޫޅެވުނީމަތޯ؟ ނޫނީ ކޮރޯނާ ވައިރަސް ދެކެތޯ؟ ދެންވެސް އެ އިލާހަށް ކުންތަންވެ ތައުބާވެ އެއިލާހަށް ދެ އަށް އުފުލާ ދުއާ ކޮށް ބަލަ. 100% މުސްލިމް ޤައުމެކޭ ދުލުން ބުންޏަކަސް އަމަލުން އެކަން ނުދެއްކެންޏާ މިފަދަ ކިތަންމެ ކަމަކާ ކުރިމަތިލާން ޖެހޭނެ. ފޭސްބުކް ވައިބަ މެސެންޖަ މިކަހަލަ ކިތައް ޝޯސަލް ނެޓް ވޯކުން ކިތައް މީހުންގެ ފިރިން މީހުންގެ އަބިންނަށް ރައްޓެހިވެގެން އުޅޭ ދެ ޖިންސުގެ ޒުވާނުން އޮރިޔާން ފޮޓޯ އަދި ވީޑިއޯ ފޮނުވަ ފޮނުވާ ތިތިބީ ﷲ ތައާލާގެ ކޯފާ އެެއް ދުވަހަކުވެސް ނާނާނެ ކަަމަށް ހީ ކޮށްގެންތޯ؟ 2020 ގެ ތަސައްވަރަކީ ހަމަ އެކަނި ޓެކްނޮލޮޖީ ގެ ގޮތުން ކުރިއަރާ މީހުން ތަރައްޤީވާ އަހަރަކަށް ހަދައިގެންތޯ؟ މިހާރު އިނގިއްޖެ އެއްނު ހަމަ އެކަނި އެކަމެއް ނޫކަން 2020 ގަ ވާނީކީ. ދެންވެސް ދިވެހިންނެތް ހެއެއް ނާރާނެ. މިވައިރަހުގަ އެއްލަ ދިވެހިން މަރުވީމަތޯ ހޭއަރާނީ. ދިވެހިންނޭ ހޭ އަރާށޭ.\nބަޑުހައިވީމަ ފިހާރަތަކަށްވެސް ދާނެ


Netanyahu isthiufaa ah govaalaa muzaahiraathah fulhaakohfi\nމުޒާހަރާތައް ކޮންޓްރޯލް ކުރުމަށް އިޒްރޭލްގެ ބާރުތަކުން މަސައްކަތް ކުރަނީ\nކޮރޯނާ ވައިރަސްގެ ސަބަބުން އިޒްރޭލް ލޮކްޑައުން ކޮށްފައި އޮއްވާ ހޮނިހިރު ދުވަހުން ފެށިގެން ބޮޑުވަޒީރު ބެންޖަމިން ނަތަންްޔާހޫ އާއި ދެކޮޅަށް ވަރުގަދައަށް އިޒްރޭލްގައި މުޒާހިރާތައް ކޮށް މުޒާހަރާތައް ފުޅާ،ކޮށްފި އެވެ. މުޒާހަރާތައް ވަރުގަދަ ކުރި އިރު ބޮޑުވަޒީރު ނަތަންޔާހޫ އާއި ދެކޮޅަށްކުރާ ޝުއޫރު ފާޅުކޮށް އިހްތިޖާޖުތައް ކުރިއަށްދާތާ މިއީ 15 ވަނަ ހަފުތާ އެވެ.\nމުޒާހިރާތައް ކުރިއަށް ދަނީ ކޮރޯނާ ވައިރަސްގެ ސަބަބުން ގައުމު ލޮކްޑައުން ކޮށްފައި ވަނިކޮށް އެކަމަށް އެއްވެސް ބެލުމެއް ވެސް ނެތި އެވެ.\nމީގެ ތިން ދުވަސް ކުރިން ގާނޫން ހަދާ މަޖްލިހުން ގަދަ ބާރުން މުޒާހަރާތައް ކޮންޓްރޯލް ކުރަން ހަރުކަށި ގާނޫނު ތަކެއް ވެސް ފާސް ކޮށްފަ އެވެ. މިގޮތުން އެ މީހަކު އުޅޭ ގެޔާއި އެއް ކިލޯ މީޓަރު ދުރުގައި މުޒާހިރާ ކުރުމަކީ މަނާ ކަމެކެވެ.\nނަތަންޔާހޫގެ އިސްތިއުފާއަށް ގޮވާލާ މުޒާހިރާތައް ފެށުނީ އެމަނިކުފާނުގެ މައްޗައް ރިޝްވަތާއި މަކަރާއި ހީލަތުގެ އިތުރަށް އިތުބާރު ގެއްލުމުގެ ތުހުމަތުތަކާ ގުޅޭ ގޮތުންނާއި ސަރުކާރުން ކޮރޯނާ ވައިރަހާ ދެކޮޅަށް އެކަށިގެންވާ މަސައްކަތެއް ނުކުރާ ކަމަށް ބުނެ އެވެ.\nއެކަމަކު މި ތުހުމަތުތަކަށް ނަތަންޔާހޫ ގެންދަވަނީ އިންކާރު ކުރައްވަމުންނެވެ. ވިދާޅުވަނީ ގާނޫނާއި ހިލާފު އެއްވެސް އަމަލެއް ނުކުރައްވާ ކަމަށެވެ.\nއިޒްރޭލްގެ ގާނޫން އޮންނަ ގޮތުން ހިޔާނާތުގެ ތުހުމަތެއް ކުރެވުނަސް ބޮޑުވަޒީރު އިސްތިއުފާ ދެއްވަން ޖެހިވަޑައެއް ނުގަންނަވަ އެވެ. އެހެންވެ މި ދެ މައްސަލާގައި ރައްޔިތުން ރުޅިގަދަވެ މުޒާހިރާ ކުރަން ފެށީ އެވެ. މުޒާހިރާ އިންތިޒާމް ކުރާ ފަރާތްތަކުން ލަފާކުރާ ގޮތުގައި ހޮނިހިރު ދުވަހުގެ މުޒާހަރާ ތަކުގައި އިރު އޮއްސުނު ފަހުން އެއް ލައްކަ މީހުން ވަނީ ބައިވެރިވެފައި ވެއެވެ. ފުލުންހުންނާއި އާންމުންނާއި ދެމެދު ކޮންމެވެސް ވަރަކަށް ތަޅާފޮޅުން ވެސް ހިނގާފައި ވެއެވެ. ގިނަ ނޫސްތައް ބުނާ ގޮތުގައި ފުލުހުން ވަނީ ޓެލްއަވީވް އިން 30 މީހުން ހައްޔަރު ވެސް ކޮށްފަ އެވެ.\nއިއްޔެ އާއި ހަމައަށް އިޒްރޭލުގައި 264000 މީހުނަށް ވަނީ ކޮވިޑް ޖެހިފަ އެވެ. އިޒްރޭލްގެ އާބާދީ ގައި ހިމެނޭ ނުވަ މިލިއަން މީހުންގެ ތެރެއިން ކޮވިޑް ބަލީ ގައި މަރުވެފައި ވަނީ 1700 މީހުނެވެ.\nމެދު އިރުމަތި މުޒާހަރާ އިޒްރޭލް + މުޒާހަރާ


ވީރާނާވެފައިވީ ޙަޔާތް މަގޭ6– Esfiya – Dhivehi Vaahaka Site\n- by Mai Naa - 43- August 3, 2019\nމިގޮތުގައި ދުވަސްތައް ވޭތުވަމުންދިޔައެވެ. ރަޔާން އަހަރެންދެކެ އަންނަ ރުޅިއަކަށް ބަދަލެއް ނާދެއެވެ. އޭގެ ސަބަބުތައް އަހަންނަށް ދެނެގަނެވުނީ ފަހުންނެވެ. އަހަރެމެން ދިއުމުގެ ކުރިން އޭނާއަށް ލިބެމުން ދިޔަ ސަމާލުކަން ކުޑަވެގެން ދިޔުމަކީ އޭނާ ހިތްހަމަ ނުޖެހުނު އެއް ސަބަބެވެ. ކުރިން ބޮޑުބޭބެމެން ގެނެސްދިން ކޮންމެ އެއްޗަކީ ހަމައެކަނި އޭނާގެ މިލްކަކަށްވީ ނަމަވެސް، ފަހުންފަހުން އައިސް ގެނެސްދޭ އެއްޗެހިން، އަހަންނަށް އެއްބައި ދޭތަން ފެނުމުން އޭނާގެ މޫނުމަތިން ފާޅުވެގެންދާ ރުޅިވެރިކަން ސިއްރެއް ނުވެއެވެ.\n“މަންމަ މިހާރު އަޅުގަނޑުދެކެ ލޯތްބެއް ނުވޭ” ރަޔާން މިހެން ބުނި އަޑުވެސް އެއްދުވަހު އަހަންނަށް އިވުނެވެ. އެއީ އަހަންނާއި ރަޔާންއާއި ދެމެދު ހިނގި ހަމަނުޖެހުމެއްގައި ދައްތަ ނުރުހިފައި ރަޔާންއާއި ދިމާއަށް ކޮންމެވެސް އެއްޗެކޭ ބުނުމުން ރަޔާން ބުނެލި ވާހަކައެކެވެ. އަދި އަހަރެން އެގެއަށް ބަދަލުވިފަހުން އަހަރެންދެކެ ގޭގެ އެންމެންވެސް މާ ލޯބިން އުޅޭ ވާހަކަވެސް ރަޔާން ބުންޏެވެ. ރަޔާންގެ އެތައް ޝަކުވާއެއް އަހަންނަށް އެދުވަހު އަޑުއިވުނެވެ. އަދި އެއީ ރަޔާން ޝަކުވާކުރާ ފުރަތަމަ ފަހަރު ނޫންކަންވެސް އަހަންނަށް އެދުވަހު އެނގުނެވެ. އަހަރެން ވަރަށް ދެރަވިއެވެ. ރަޔާންގެ އުފާތަކަށް އެޅިފައިވާ ހުރަހަކަށް ނޭންގި ނަމަވެސް އަހަންނަށް ވެވިފައިވާކަން އެނގުމުންނެވެ.\nއޭގެ ފަހުން އަހަރެންވެސް ބެލީ ރަޔާންއާއި ވީހާވެސް ދުރުން އުޅެވޭތޯއެވެ. ރަޔާންއާއި ވާހަކަ ނުދައްކާވޭތޯ އަހަރެން ވަރަށް ބަލަމެވެ. އޭނާ ފެންނަ ހިސާބަށް ނުގޮސްވޭތޯ މަސައްކަތް ކުރަމެވެ. އެހެންކަމުން ދޭތެރެ ދޭތެރެއިން ދެމީހުންގެ ދެމެދުގައި ހިނގަމުންދިޔަ ހަމަނުޖެހުންތައްވެސް އެންމެ ފަހުން ހުއްޓުނީއެވެ. އެއް ގެއެއްގައި ދިރިއުޅުނުކަމުގައިވިޔަސް ދެބީރައްޓެހިންނަށް އަހަރެމެން ވީއެވެ.\nމިގޮތުގައި ދުވަސްތައް ވޭތުވަމުން ދަނިކޮށް މަންމަ ވަރަށް ބަލިވިއެވެ. ވުމާއެކު ގިނަވަގުތު އަހަރެން މަންމައާއިއެކު ހޭދަކުރަން ފެށީމެވެ. ސްކޫލުން ގެއަށް އައުމަށްފަހު ހުރިހާ ވަގުތެއް މަންމައަށް ހުސްކުރީމެވެ. ޑޮކްޓަރަށް ދައްކައިގެން ބޭސްކުރުމަކުންވެސް ވަކި ބަދަލެއް ނާދެއެވެ. ދުވަހެއް ދުވަހަކަށް މަންމަގެ ބަލި ދިޔައީ ބޮޑުވަމުންނެވެ. ބޮޑުބޭބެމެންނާއިއެކު ބޭސްފަރުވާއަށް ރާއްޖެއިން ބޭރަށް ދިއުމުން އެނގުނީ މަންމައަށް ކެންސަރު ޖެހިފައިވާކަމެވެ. އަދި ހުރީ އެންމެ ފަހު ސްޓޭޖްގައިކަމާއި ރަނގަޅުވާނެކަމުގެ މާ ބޮޑު އުންމީދެއް ނެތްކަމުގައެވެ.\nމަންމަގެ އެންމެ ފަހު ދުވަސްތަކުގައި ވީހާވެސް ގިނަ ވަގުތުތަކެއް އަހަރެން މަންމަ ކައިރީގައި ހޭދަކުރެވޭތޯ ބެލީމެވެ. މަންމަ އުފުލަމުންދާ ވޭނާއި އެމޫނުމަތިން ފެންނަމުން ދިޔަ ވަރުބަލިކަމުން އަހަންނަށް ވަރަށް އަސަރު ކުރިއެވެ. އަހަރެންގެ ކުރިމަތީގައި ކިތަންމެ ހިތްވަރެއް ދައްކަން މަސައްކަތްކުރިކަމުގައި ވިޔަސް އެއްދުވަހުން އަނެއްދުވަހަށް މަންމަގެ ހާލަތު ދިޔައީ ދަށްވަމުންނެވެ. އެހާލުގައިވެސް އަހަންނަށް ހެޔޮ ނަސޭޙަތްދެވޭތޯ މަންމަ ބެލިއެވެ.\nއެ ނިކަމެތި ހާލުގައި މާގިނަ ދުވަހެއް ނުވެ މަންމަ މި ދުނިޔެއާއި ވަކިވެގެން ދިޔުމުން އަހަރެން މުޅިން އެކަނިވެރިވިއެވެ. ބޮޑުބޭބެއާއި ދައްތަގެ އެހީތެރިކަން ނުލިބުނުނަމަ، އަހަންނަށް ވާނެ ގޮތެއްވެސް ނޭންގެއެވެ. އެމީހުން އަހަންނަށް ހިތްވަރުދީ ނަސޭހަތްދިނެވެ. އެމީހުންގެ އެތައް މަސައްކަތަކުން އަހަރެންގެ ކަރުނަތައް ހުއްޓުނެވެ. އެހެނަސް އެކަނިވާ ކޮންމެ ވަގުތެއްގައި އަހަންނަށް ރޮވެއެވެ. މަންމަ ވަކިވެދިއުމުން އަހަރެންގެ ހިތަށް ކުރި ފުން އަސަރު އެހެން އެއްވެސް މީހަކަށް އިހްސާސްވެސް ނުކުރެވޭނެއެވެ.\n“މަންމާ… މަންމާ” އަހަރެންގެ ވާހަކަތައް މެދުކަނޑާލަން ޖެހުނީ ރުއިމުގެ ތެރެއިން ޝާފީ އަހަންނަށް ގޮވަމުން ދިޔަ އަޑު އިވުމުންނެވެ. ޔަމާންއާއި ދުރުވެލުމަށްފަހު ސޯފާއިން ތެދުވެގެން އެނދާއި ދިމާއަށް މިސްރާބު ޖެހީމެވެ. ޔަމާންވެސް ތެދުވިއެވެ. އެރޭ ޝާފީ ނިންދަވާފައި އަހަރެމެން ދެމީހުން ނިދާ އެނދުގައި ބޭއްވީ މިރޭ ނިދާނީ މަންމަމެން ކައިރީގައޭ ބުނީމައެވެ.\nއަހަރެން މަގަތުގައި އިށީންދެ ދަރިފުޅު ގަޔާއި ކައިރިކޮށްލީމެވެ. އެ ކުޑަކުޑަ ދެއަތުން އަހަރެންގެ ކަނދުރާ ވަށާލަމުން އަހަރެންގެ ގައިގައި ބައްދާލިއިރު ދެލޮލުން އޭރުވެސް ކަރުނަ އާދެއެވެ. އަހަރެންގެ ދެއަތް އެ ތުއްތު ހަށިގަނޑު ވަށާލައި ބޮލުގައި މަޑުމަޑުން ފިރުމާލީމެވެ. ބިރުވެރި ހުވަފެނެއް ފެނުނު ވާހަކަ ޝާފީ ބުންޏެވެ. ޝާފީ ހަމައަކަށް އެޅުމުން އެނދުގައި ބޭއްވީމެވެ. ޔަމާންވެސް ޝާފީގެ ނިތުގައި ބޮސްދިނުމަށްފަހު ލޯތްބާއެކު ބޮލުގައި ފިރުމަމުން ދިޔައެވެ.\n“ޔަމާން… ޔަމާން… ގަޑި ޖެހެނީއޭ… މިއަދު އޮފީހަށް ނުދަނީތަ؟” ދެތިން ފަހަރަކު ގޮވީމަވެސް ނުތެދުވެ އޮތުމުން އަނެއްކާވެސް އަހަރެން ގޮވަންފެށީ އޮފީހަށްދާ ވަގުތު ކުޑަތަންވެފައިވާތީއެވެ. އެނދުގެ މަގަތުގައި އިށީންދެ ކޮނޑުގައި ހިފާ މަޑުމަޑުން ތަޅުވާލަމުން އަނެއްކާވެސް ގޮވަން ފެށީމެވެ. ކުޑަކޮށް ދެލޯ ހުޅުވާލާ އަހަރެންގެ މޫނަށް ބަލާލުމަށްފަހު އަނެއްކާވެސް ލޯ މަރާލިއެވެ.\n“ދެން ޔަމާން… ތިވަރުން މިއަދު ނޭންގެ ސައި ބޮވޭނެ ކަމެއްވެސް… އަވަހަށް ތެދުވެބަލަ…” އަހަރެން ބުނީމެވެ. ޔަމާން ގެނައި ކުއްލި ހަރަކާތަކާއެކު އަހަރެން އޭނާގެ އަތުތެރޭގައި ހައްޔަރުކޮށްލިއެވެ.\n“ޔަމާން… ދެން މިގަޑީގައި ސަކަރާތް ނުޖަހާ ތެދުވެބަލަ… ޔަމާން” އަހަރެން ތެދުވަން މަސައްކަތްކުރަމުން ބުނީމެވެ. ޔަމާން އަހަރެން ދޫކޮށްލުމުން އަވަސްއަވަހަށް ތެދުވީމެވެ. “މިހާ އަރާމު ނިންޖެއްގައި އޮއްވާ ހޭލައްވާލީމަ އަދަބު އޮންނާނެ އިނގޭ” އަހަރެންގެ އަތުގައި ހިފަމުން ލާނެއް ގޮތަކަށް ޔަމާން ބުނެލިއެވެ. އޭރުވެސް ރަނގަޅަށް ދެލޯ ނުހުޅުވެއެވެ. ރޭގައި އޮފީސް މަސައްކަތެއް ކުރަން މާ ލަސްވަންދެން އިނީމަ ނިދި ހަމަ ނުވަނީކަމަށް ވެދާނެއެވެ. އަހަރެންގެ އަތުން ދޫކޮށްލުމަށްފަހު، އެނދުން ތެދުވެ ކަންނެތް ހިނގުމެއްގައި ގޮސް ފާހާނާއަށް ވަނެވެ.\nދެފަރާތަށް ބޯ ހޫރާލަމުން އަހަރެން އަވަސްވެގަތީ ޔަމާން އޮފީހަށް ދާން ލާނެ ހެދުމެއް ނަގާށެވެ. އެކަން ނިންމުމުން، ދެން އަހަރެން އަވަސްވެގަތީ ނާސްތާ ތައްޔާރުކުރުމަށެވެ. އަލުން ކޮޓަރިއަށް ވަންއިރު ޔަމާން ހުރީ ޑްރެސިންގ ޓޭބަލް ކައިރީގައި ތައްޔާރުވާށެވެ.\n“މިއަދު ސައިބޯނެހާ ވަގުތެއް ނެތް… މާ ލަސްވެއްޖެ…” ކައިރިއަށް ގޮސް ހުއްޓި ސައިބޯން ދާން ބުނުމުން ޔަމާން ބުންޏެވެ.\n“އެކަމު އަހަރެން މިއައީ ސައި ތައްޔާރުކޮށްފައި…” ޓައި ރަނގަޅުކޮށްލަމުން އަހަރެން ބުނީމެވެ. ޔަމާން އަހަރެން ގަޔާއި ކައިރިކޮށްލަމުން ނިއްކުރީގައި ތުންފަތް ޖައްސާލިއެވެ.\n“ހޫމް…. ދެން މިޖެހުނީ އަހަރެންގެ ވައިފް ހިތްހަމަ ޖައްސާއިދޭން ސައިބޯން ދޯ…” އަހަރެންގެ ކޮނޑުގައި ދެއަތުން ހިފާލަމުން ޔަމާން ބުނެލިއެވެ. ކޮޓަރިން ނުކުންނަން ހިނގައިގަތީވެސް އަހަރެންގެ އަތުގައި ހިފާލައިގެންނެވެ. ވަގުތު ނެތުމާއެކު ޔަމާން އޮފީހަށް ދިޔައީ ހަމައެކަނި ކޮފީތަށި ބޯލައިގެންނެވެ.\nޔަމާން ދިއުމުން އަހަރެން ޝާފީ ގޮވައިގެން ބޮޑުބޭބެމެން ގެއަށް ދިޔައީމެވެ. ސްކޫލް ޗުއްޓީ ދުވަހެއްކަމުން އެގޭގައި މިއަދު މަޑުކުރާނެ ވާހަކަ އަހަރެން ޔަމާން ގާތުވެސް ބުނީމެވެ. އައިނީ ކައިރިއަށް ދެވޭތީ ޝާފީވެސް ހުރީ ވަރަށް އުފަލުންނެވެ. އެހެން ނޫނަސް މިއަދު ރަޔާން ކައިރި ރަށަކަށް ދިޔަކަން އެނގުމުން އަހަރެން ބޭނުންވީ ތަންކޮޅެއް ގިނައިރު އެ ގޭގައި މަޑުކޮށްލާށެވެ. ރަޔާންގެ ކުރިމައްޗަށް އަރަން ނުޖެހޭނެ ކަމުގެ ޔަގީންކަން ލިބުމުންނެވެ.\nއަހަރެން އެގެއަށް ދިޔައިރު، ދައްތަ އައިނީއަށް ކާން ނުދެވިގެން އުޅެއެވެ. އަހަރެން ފެންނައިރަށް ގޮނޑިން ފައިބައިގެން އައިސް އަހަރެންގެ އަތުގައި ހިފިއެވެ. ހިނިތުންވެލަމުން އައިނީ އުރާލީމެވެ. އައިނީ ގޮވައިގެން ގޮސް ގޮނޑީގައި އަލުން ބައިންދާލަމުން އެކި ވާހަކަ ދައްކައިގެން ކާންދެވޭތޯ މަސައްކަތް ފެށީމެވެ. ނަސީބަކުން އަހަންނާއެކު ވަރަށް ފަސޭހައިން ކެއެވެ. އައިނީ ކައި ނިމުމުން ދެކުދިން އެކުގައި ކުޅެން ދިޔައެވެ. އަހަންނާއި ދައްތަ، ދެކުދިން ފެންނަ ހިސާބުގައި މަޑުކޮށްލައިގެން ވާހަކަ ދައްކަން ތިބީމެވެ.\nދައްތަ މެންދުރަށް ރަނގަޅު ކެއުމެއް ތައްޔާރުކުރަންވެގެން ބަދިގެއަށް ވަނުމުން އަހަރެންވެސް އެހީވެދޭން ވަނީމެވެ. އެކަމުގައި އުޅޭއިރުވެސް ދޭތެރެއަކުން ދެކުދިން އުޅޭނޫޅޭގޮތް ބަލަމުން ގެންދިޔައީމެވެ.\n“ހޫމްމްމް…. ޒާހިރާ…. މެންދުރަށް ރަނގަޅު އެއްޗެއް ތައްޔާރުކޮށްލާހެން ހާދަ ހީވޭ… ޒާހިރާ…” ބޮޑުބޭބެގެ އަޑު އިވުނުއިރު އަދި ބަދިގޭ ދޮރާ ހިސާބަށްވެސް ނާދެވެއެވެ. އަހަންނާއި ދައްތައާއި ދެމީހުން އެކަކު އަނެކަކަށް ބަލާލުމަށްފަހު ހޭން ފެށީމެވެ. ބަދިގެ ދޮރުމައްޗަށް އަރާ ކޮންމެވެސް ވާހަކައެއް ބުނަންވެގެން ދައްތައަށް ގޮވާލި ވަގުތު އަހަރެން ބަދިގެތެރޭގައި ހުރިތަން ބޮޑުބޭބެއަށް ފެނުނެވެ.\n“އަނހާ.. ދަރިފުޅާ ޝަބާ… ދަރިފުޅުވެސް އެބަ އުޅެންތަ؟ ކޮބާ ޝާފީ؟” ބޮޑުބޭބެ ހިނިތުންވުމާއެކު ސުވާލުކުރިއެވެ.\n“ޝާފީއާއި އައިނީއާއި ދެކުދިން އެބައުޅޭ ބޮޑުބޭބެމެން ކޮޓަރީގައި… ކޮންމެވެސް ގޭމެއް ކުޅެން ތިބީ ދޯ ދައްތާ..” ހިނިތުންވެލަމުން އަހަރެން ޖަވާބު ދިނީމެވެ. ދައްތަވެސް ބޮލުގެ އިޝާރާތުން އާއެކޭ ބުނެލިއެވެ.\n“އެހެންތަ؟ އެހެންވިއްޔާ ބޮޑުބޭބެ މިދަނީ އެކުދިން ކައިރިއަށް…” މިހެން ބުނެފައި ބޮޑުބޭބެ ބަދިގެއިން ނުކުތެވެ.\nކެއްކުމުގެ ކަންތައްތައް ނިމުނުއިރު އެގާރަގަޑި ބައިވަނީއެވެ. ކޮޓަރިއަށް ދިޔައިރު ބޮޑުބޭބެވެސް އެކުދިންނާއެކު ކުޅުމުގައި ބައިވެރިވެ އުޅެއެވެ. މި މަންޒަރު ފެނި އަހަންނާއި ދައްތައަށް އެކަކު އަނެކަކަށް ބަލާލުމަށްފަހު ހިނިތުންވެލެވުނެވެ. އިރުކޮޅަކުން ބޮޑުބޭބެ ފެންވަރަން ވަނީ މިސްކިތަށް ދާން ތައްޔާރުވުމަށެވެ. ޝާފީވެސް ބޮޑުބޭބެއާއިއެކު ނަމާދަށް ދާން ބޭނުން ވާހަކަ ބުނުމުން އަހަރެން ކޮޓަރިއަށް ދިޔައީ ޝާފީ ތައްޔާރުކޮށްލާށެވެ.\n“މަންމާ… ކޮބާ ޝާފީގެ ބްލޫ ޓީޝާޓް؟ ޝާފީ ބޭނުމީ ބްލޫ ޓީޝާޓް ލާން..” އަހަރެން ފެހި ކުލައިގެ ޓީޝާޓް ލައްވަން އުޅުމުން ތުން ފިއްތާލާފައި ޝާފީ ބުނެލިއެވެ.\n“ދަރިފުޅާ… މަންމައަށް މިއަދު ގެނެވިފައި މި އޮތީ ގްރީން ޓީޝާޓް… ދެން ބަސްއަހައިގެން މީތި ލާ އިނގޭ… އެހެން ދުވަހަކުން ބްލޫ ޓީޝާޓް ލާނީ… ތިއީ މަންމަގެ ބަސްއަހާ ކުއްޖެއްނު ދޯ…” އަހަރެން ޝާފީ ރުއްސޭތޯ ބެލީމެވެ.\n“ކޮބާ ދަރިފުޅާ… ތައްޔާރުވެ ނުނިމޭތަ؟” އެވަގުތު ބޮޑުބޭބެ އެތަނަށް އައިކަން އެއީ ނަސީބެކެވެ.\n“ޝާފީ މިހާރު ނިމެނީއޭ… ދޯ ދަރިފުޅާ…” އަހަރެން މިހެން ބުނުމުން ޝާފީ އަވަސް އަވަހަށް ބޯ ޖަހާލިއެވެ. ތައްޔާރުވެ ނިމުމުން ޝާފީ ބޮޑުބޭބެއާއިއެކު މިސްކިތަށް ދާން ނުކުތެވެ. އަހަރެމެންވެސް ނަމާދުކޮށްލައިގެން އެމީހުން އަންނަންވާއިރަށް މޭޒުމަތި ތައްޔާރުކޮށްލީމެވެ. މާ ގިނައިރެއްނުވެ އެމީހުން ގެއަށް އައުމުން ކެއުމަށް އިންސާފުކުރެވެން ފެށުނެވެ. މިފަހަރުވެސް އައިނީ ކެއީ އަހަރެންގެ އަތުންނެވެ.\nހަވީރު ބޮޑުބޭބެ ދެކުދިން ގޮވައިގެން ޕާކަށް ދާ ވާހަކަ ބުނުމުން ޝާފީއާއި އައިނީ ތިބީ ވަރަށް އުފަލުންނެވެ. ދެކުދިން ފެންވަރުވާ ތައްޔާރުކުރުމުން ސޯފާގައި ބަސްއަހައިގެން ތިއްބެވެ. ބޮޑުބޭބެއާއިއެކު ދެކުދިން ދިއުމުން އަހަރެންވެސް ފެންވަރާ ތާޒާވެލީމެވެ. ލޯގަނޑުކުރިމަތީގައި ފުނާ އަޅަން ހުއްޓާ ޔަމާން ގުޅިއެވެ.\nތައްޔާރުވެ ނިމިގެން ދައްތަ ކޮބައިތޯ ބަލާލަން އެ ކޮޓަރިއާއި ދިމާއަށް މިސްރާބު ޖެހީމެވެ. އިއްތިފާގުން ކޮޓަރީގެ ދޮރުވެސް ހުރީ ކުޑަކޮށް ހުޅުވިފައެވެ. ދައްތަ އެނދުމަތީގައި އިށީންދެގެން އިންއިރު ފުން ވިސްނުމެއްގައި އިންހެން އަހަންނަށް ހީވިއެވެ. އަހަރެން ޓަކި ޖަހާލުމުން ދައްތައަށް ސިހުމެއް ލިބުނެވެ.\n“ދަރިފުޅާ އާދޭ އެތެރެއަށް” ދައްތަގެ އަޑު ކުރެހިފައިވީއިރު ދެލޮލުން ކަރުނައިގެ އަސަރު ފާޅުވާން ހުއްޓެވެ. ސުވާލު އުފެދިފައި އަހަންނަށް ބަލަން ހުރެވުނެވެ. ދެން އަވަސް ފިޔަވަޅުތަކެއްގައި ގޮސް ދައްތަގެ ކައިރީގައި މަޑުކޮށްލަމުން ކިހިނެއްވީތޯ ސުވާލުކުރީމެވެ. ދައްތަގެ ފަރާތުން ޖަވާބެއް ނުލިބުނެވެ. ދައްތަގެ ކައިރީގައި އިށީންދެލަމުން އަހަރެން އެ މޫނަށް ފަރުވާތެރިކަމާއެކު ބަލާލީމެވެ. ގަދަކަމުން ހިނިތުންވެލަން މަސައްކަތްކުރިކަން އަހަންނަށް ފާހަގަވިއެވެ.\n“ދައްތަމެން ފުރާ ދުވަސް ކައިރިވާތީ ދެރަވަނީތަ؟ އަހަރެންވެސް ވަރަށް ދެރަވޭ… ދައްތާ…” އަހަރެންގެ ވާހަކަ މެދުކަނޑާލަން ޖެހުނީ ދައްތަ އަހަރެންގެ އަތުގައި ހިފާ އަހަންނަށް ގޮވާލުމުންނެވެ. އަހަރެންގެ މޫނަށް ބަލާލިއިރު އެ ދެ ލޯ ފެންކަޅިވެފައިވާތަން ފެނި އަހަރެންގެ ހިތަށް ވަރަށް އަސަރު ކުރިއެވެ. އަހަރެންވެސް ދައްތަގެ އަތުގައި ހިފާ ބާރުކޮށްލީ ހިތްވަރު ދިނުމުގެ ގޮތުންނެވެ. ދައްތަމެން ދިއުމުން އަހަރެންވެސް ދެރަވާނެއެވެ. ކޮންމެ ގޮތެއްވިޔަސް އެއީ އަހަރެންގެ މައިންބަފައިން ނެތް ދުވަހު އަހަންނަށް އަޅާލުމާއި ލޯބި ދިން ދެމީހުންނެވެ. އެ މީހުންނަށް އެއްވެސް ދެރައެއް ލިބުމަކަށް އަހަރެން ދުވަހަކުވެސް ނޭދެމެވެ. ދައްތަގެ ކޮނޑުގައި ބޯ އަޅާލެވުނީ ހިތަށް ކުރި އަސަރެއްގެ ސަބަބުންނެވެ. ދައްތަގެ އަތްތިލަ ނަގާ އަހަރެންގެ ކޯތާފަތުގައި ޖައްސާލިއެވެ.\nއެ މޫނުމަތިން މޮޅިވެރިކަން ފެންނަމުންދިޔައީ ހަފްތާއެއް ފަހުން އަލުން އެނބުރި ދާން ޖެހޭތީކަމުގައި އަހަރެން ހީކުރީމެވެ. ނަމަވެސް އެއީ ކުށްހީއެއްކަން އެނގުނީ ދައްތަ ދެން ބުނެލި ވާހަކައިންނެވެ.\n“ޝަބާ…. ޝަބާ… ދައްތަމެން މިފަހަރު މާލެ އައީ އެކޮޅަށް އެނބުރި ދާގޮތަކަށް ނޫން…” ވާހަކަ ދައްކަން އުނދަގޫވެގެން ދެ ފަހަރަކު މެދުކަނޑާލުމަށްފަހު ދައްތަ ދެން ބުނެލި ޖުމްލައިން އަހަރެންގެ ދެލޯ ބޮޑުވިއެވެ. ލިބުނު ހައިރާންކަމުގައި ދައްތަގެ ކޮނޑުމަތިން ބޯ ހިއްލާލެވުނެވެ. ސުވާލުގެ ނަޒަރަކުން ބަލާލެވުނީ ކަންފަތަށް އިވުނު ވާހަކަ، އަޑު އިވުނީ ރަނގަޅަށްކަން ޔަޤީން ނުކުރެވިގެންނެވެ.\nAssalam Alaikum dear Readers… Here is the sixth part of “Veeraanaa vefaivee hayaai magey”…\nPlease share your views about the story\nAnd I’m really sorry… Buni dhuvahah vure maa lahun story up kurevunyma…\nIt’s ok sis😊the story is nice. varah salhi 😍 😍 😍 😍 😍 ❤\nThank you so much Shahu 💜💜\nWawawaaa!! Vvvvvv salhieyyy masha allah💕👌❤❤next bai thankolheh avahan up kollachchey ingey 💖💖🙏🙏\nThank you so much Rai 😊 😊\nThank you Sparkle girl😊😊\nMee varah inthizaaru kurevey vaahakaeh. V v reethi.\nThank you so much Lovlyn 😊😊😊😊\nInthizaaru kuraa vaahaka akah veethee varah ufaavejje…\nMai Naa… ❤❤❤❤💚💚💚💚❤❤❤❤💚💚💚💚V Reethi Mi part ves.. My dear. Maasha Allah ❤❤💚💚\n®¥N dear 💖💗


Addu City ge maguthah evvaru kurumuge masakkaiy fashaifi | Jazeera\tއައްޑޫ ސިޓީގެ މަގުތައް އެއްވަރު ކުރުމުގެ މަސައްކަތް ފަށައިފި - Jazeera\nއައްޑޫ ސިޓީގެ މަގުތައް އެއްވަރު ކުރުމުގެ މަސައްކަތް ފަށައިފި\nޖަވިޔަނި January 26, 2021 139 views0\nއައްޑޫ ސިޓީގެ މަގުތައް ޒަމާނީ ފެންވަރަށް ތަރައްގީކޮށް، އެއްވަރު ކުރުމުގެ މަސައްކަތް ފަށައިފިއެވެ.\nއައްޑޫ ސިޓީ ކައުންސިލުން މިކަން ހާމަކޮށް ކުރި ޓުވީޓެއްގައި ބުނީ އައްޑޫގެ މަގުތައް ހަދަން ފެށުމުގެ އުފާވެރި މަންޒަރު ރައްޔިތުންނަށް ފެންނަން ފަށައިފައިވާކަމަށް ބުނެފައެވެ. އެގޮތުން އެ ކައުންސިލުން ވަނީ މި ޓުވީޓުގައި ފޭދޫ ބޮޑުމަގު ރީސަރފޭސް ކުރުމުގެ މަސައްކަތް ކުރަމުންދާ ފޮޓޯއެއް ހިއްސާކޮށްފައެވެ.\nއައްޑޫ ސިޓީގެ 18 މަގެއްގައި ތާރު އަޅައި ބައެއް މަގުތައް އަލުން މަރާމާތުކޮށް ރަނގަޅުކުރުމުގެ މަސައްކަތް މިހާރު ފަށާފައިވާއިރު މިމަޝްރޫޢުގެ މަސައްކަތް ޙަވާލުކޮށްފައިވަނީ އިންޑިއާގެ ކުންފުންޏެއްކަމަށްވާ ޖީކޭ ޑިވޮލަޕްމެންޓްސް ޕްރައިވެޓް ލިމިޓެޑާއެވެ.\nމި މަޝްރޫއުގެ ދަށުން އެ ސިޓީގެ 18 މަގެއްގައި ތާރު އެޅިގެންދާނެއެވެ. އަދި ނަރުދަމާގެ މަސައްކަތް ކުރުމަށް ކޮނެފައިވާ މަރަދޫ، މަރަދޫ-ފޭދޫ، ފޭދޫގެ ބޮޑުމަގު އަލުން އެއްވަރުވަރު ކުރެވޭނެއެވެ. މި މަޝްރޫއަށް 134 މިލިއަނަށް ވުރެ ގިނަ ރުފިޔާ ހަރަދު ކުރުމަށް ސަރުކާރުން ވަނީ ނިންމާފައެވެ.


Music Aa Dhuruvumake Enme Undhangoo Ninmun, Libunee Hihamajehun: Zipps - Vaguthu\nއިންތިހާބުން ސަރުކާރު ބޮޑު ބައްޔަކާއި ދިމާއަށް! - 23 ގަޑިއިރު ކުރިން\nމިއުޒިކާ ދުރުވުމަކީ ހަޔާތުގެ އެންމެ އުނދަގޫ ނިންމުން، ލިބުނީ ހިތްހަމަޖެހުން: ޒިޕްސް\n10 މަސް ކުރިން ( ޖޫން 10, 2020 )\nމިއުޒިކާއި ދުރުވުމަކީ ހަޔާތުގެ އެންމެ އުނދަގޫ އެއް ނިންމުން ކަމަށާއި އެކަމުން ލިބުނީ ހިތްހަމަޖެހުން ކަމަށް ސުއާދު އަބްދުއްރަހީމް (ޒިޕްސް) ބުނެފިއެވެ.\nޒިޕްސް ފޭސްބުކް ޕޭޖްގައި ކުރި ޕޯސްޓެއްގައި ބުނެފައި ވަނީ ވަރަށް ގިނަ ބަޔަކު މިއުޒިކާ ދުރުވީ ކޮން ސަބަބަކާ ހުރެތޯ ސުވާލު ކުރާ ކަމަށެވެ. އޭނާގެ ދުއާއަކީ ލޯބިވާ އަހުންނާއި އުހްތުންނަށް ހައްގަށް ވާސިލްވުމުގެ ތައުފީގް ﷲ ސުބުހާނަހޫވަތައާލާ ދެއްވުން ކަމަށް ޕޯސްޓުގައި ވަނީ ބުނެފައެވެ.\nޒިޕްސް ބުނި ގޮތުގައި އޭނާއަށް ވިސްނެން ފެށުނީ ދުނިޔެވީ މަޝްހޫރު ކަމާއި ފައިސާ އިން އުފާ ހާސިލް ނުވާނެހެން ހީވި ހިސާބުން ކަމަށެވެ.\n"ﷲ ގަންދީ ބުނަން. އޭރު ދިރިއުޅުމުގައި ލިބި ދިޔައީ ހަމަ ބުއްދި އެއް ހުރި މީހެއް ތަހައްމަލް ކުރަން ބޭނުން ނުވާނެ ކަހަލަ ހަޔާތެއް! ދުނިޔަވީ އުފާތަކުން އުފަލެއް ނެތްކަން އިހުސާސްވުމުން އަމިއްލަ ނަފްސަށް އެތަކެއް ސުވާލު ތަކެއް ވެރިވި. ކުރުކޮށް ބުނާ ނަމަ، އޭރުގެ ދިރިއުޅުން ސިފަކޮށްދެވޭނީ ފައިސާ ހުރެ ހަނަފަސް ސަހަރާއެއްގައި އުޅުނު ފަދައިން. އެފައިސާއިން ކުރާނެ ކަމެއް އޮންނާނެތޯ؟ ލިބޭނެ ރާހަތެއް އޮންނާނެތޯ؟" އޭނާ ބުންޏެވެ.\nއޭނާ ބުނީ ނަމާދާއި ގާތްވަމުން ދިޔަވަރަކަށް ލިބުނީ ހިތްހަމަޖެހުން ކަމަށާއި ލިބުނު އުފާ ފާގަތިކަން ހިތަށް ވެސް ނުގެނެވޭކަމަށެވެ.\nމަހުޝަރު ދުވަހު ޒުވާން އުމުރު ހޭދަކުރީ ކިހިނެތްތޯ އާއި ކައިބޮއި އުޅުނީ ހަލާލު ތަކެތިތޯ ސުވާލު ކުރެވޭ ދުވަހު އެ ސުވާލުތަކަށް ޖަވާބުދޭން ދުލުގައި ހިތްވަރު ހުންނާނެތޯ އޭނާ ވަނީ ސުވާލު އުފައްދައިފައެވެ.\nއަދި ކަނޑައެޅިގެން ހަރާމް ކަމެއްކަން އެނގިހުރެ މުޖުތަމައުގައި ދިރިއުޅޭ އެހެން މީހުން ލަވަ އާއި މިއުޒިކުން އަޅާ އާއި ﷲ ސުބުހާނަހޫވަތައާލާ އާ ދެމެދު އޮންނަ ގުޅުމަށް ހުރަސް އަޅާ މީހެއްކަމުގައި ވާން ބޭނުންވަނީ ކާކުތޯ ވަނީ ސުވާލު އުފައްދާފައެވެ.\nއެ ސުވާލުތައް އަމިއްލަ ނަފްސާއި ވެސް ކޮށްލުން މުހިންމުކަމަށް އޭނާ ވަނީ ބުނެފައެެވެ.\nހަގީގީ އުފާވެރިކަމަކީ ފުރިހަމަ މުސްލިމަކަށް ވާން އަޒުމް ކަނޑައެޅުން ކަމަށް އޭނާ ބުންޏެވެ.\nއަދި ތައުބާގެ ދޮރު ނުހަނު ގާތުގައި ވާނެ ކަމަށާއި ކުށް ކުރެވި އެކަމަށް ހިތާމަކޮށް ތައުބާވާ މީހުންދެކެ ﷲ ލޯބިވެވޮޑިގަންނަވާކަން އޭނާ ވަނީ ފާހަގަކޮށްފައެވެ.\nރެޕްގެ ދާއިރާއިން ސުއާދު އެންމެ ފުރަތަމަ އާންމުންގެ މަޢުބޫލުކަން ހޯދާފައި ވަނީ "ސިމްބިލިކް ރެކޯޑްސް" އިންނެވެ. އެއަށްފަހު ފަހުން އޭނާ މަސައްކަތް ކޮށްފައި ވަނީ "ބީޓްލޮޖީ" ގައެވެ. ސުއާދަކީ ދިވެހި ހިޕްހޮޕް މިއުޒިކްގައި މީގެކުރިން މަޝްހޫރު ޒުވާނެކެވެ.\nސުއާދުގެ އިތުރުން މޯލްޑިވިއަން އައިޑޯލް އިން ގިނަ ބައެއްގެ މަޤުބޫލުކަން ހޯދި ލަކަކިޔުންތެރިޔާ، މުހައްމަދު އިޝާން ވެސް ވަނީ ލަވަކިޔުން ހުއްޓާލިކަން ދާދިފަހުން އިއުލާނުކޮށްފައެވެ.\nއަންހެނުން ފިރިމީހާ އަށް ކައްކާ އެއްޗެހި ނުކައި ވިއްކާކަން ފަޅާ އަރައިފި\nމާސިންގާ ބޮނޑެއް ސުޕާމާޓެއް ލޫޓުވާލައިފި\nނުބައި މީހަކާއި ކައިވެނި ނުކުރެވުނީ ހަމަކިރިޔާ!\nޖޫން 10, 2020 11:34\nދެން 24 ގަޑި އިރު މޮޔައެއްހެން ތުން ތަޅުވަ ތަޅުވާ ހުރޭ!\nޖޫން 10, 2020 12:42\nބެއްޔާ އަސަރެއް ކުރާނެ ތިކަހަލަ ލާދީނީ މީހުންނަަށް\nޖޫން 10, 2020 13:19\nތިޔައީ ގިޔާމަތް ދުވަސް ދޮގުކުރާ މީހެއްތަ؟ ތިޔަ ގޮތަށް ފުރައްސާރަ ކުރާ މީހުންނަށް ވުރެ ސުއާދު ފަދަ (ތައުބާވެ ދީނަށް އެނބުރި ރުޖޫޢަވާ ބޭފުޅުން) މުއުމިނުން ވަނީ ގިޔާމަތް ދުވަހުން ވަރަށް މަތިވެރި މަގާމެއްގައެވެ. އެދުވަހުން ތިޔަ ގޮތަށް ފުރައްސާރަ ކުރަން ކެރިދާނެތަ؟ ސުއާދު އަށް ޖަންނަތުލް ފިރުދައުސް ދެއްވާންދޭވެ. آمين.\nޖޫން 10, 2020 13:31\n24 ގަނޑިއިރުވާއުރު ސަޖިދައެއް ކޮއްލާނެ ވަގުތު ނުލިބުނު މީހާގެ މޮޔަކަން ބޮޑުކަމާއެ\nޖޫން 10, 2020 13:54\nމާތްﷲ ތިބާއަށް ހެޔޮވިސްނުން ދެއްވާށި\nޖޫން 10, 2020 18:39\nހަލާކު ހުރި މޮޔަ ބެއްޔާ ގަނޑާ\nޖޫން 10, 2020 12:18\nތެދުމަގުގައި ސާބިތުވެ ހުރުމަށް ހިތްވަރުދެން.\nﷲ ޙަރާމް ކުރައްވާފައިވާ ކަމަކުން ސަލާމަތް ވީތީ އުފާކޮށް ޝުކުރު ކުރަން. މާދަމާ ވެސް މަރުވެދާނެ. ތައްޔާރު ވާންވީ ދާއިމީ ސުވަރުގެ ލިބޭތޯ. ދީންވެރި އެކުވެރިން ޚިޔާރުކުރޭ.ތިބާ ތެދުމަގުގައި ހުންނަށް ހިތްވަރު ދޭނެ. ދުނިޔޭގެ ނެތް ދުވަހަކުން ވެސް ހެޔޮދުޢާ ކޮށްލަދޭނެ.\nޖޫން 10, 2020 12:46\nދެން ސިޔާސީ ނުވެހުރެވޭތޯ ބަލާތި ، ގިނަމީހުން އެމީހާބލޯބިކުރާ ތިފަދަ ކަންކަން ދޫކޮއްލުމަށް ފަހު ދެންޖާގަ ހޯދަނީ ހަމައެހާމެ ނުބައި ސިޔާސީ ދާއިރާއިން\nޖޫން 10, 2020 15:36\nސިޔާސީ ދާއިރާވެސް ބޔަކު ނިކުމެ ގުރުއާނާއި ސުންނަތާ އެއްގޮތައް އެ ބަދަލު ކޮއްގެން ހަމަ އަކައް އެޅޭނީ\nޖޫން 10, 2020 20:50\nޤުރުއާނާ ސުންނަތާ އެއްގޮތަށް އުޅުނީމަ ވީއެއްނޫން.. ޝެއިހުން ތިބެނީކަމަކު ދޯ.. އެމީހުން ސިޔާސީނުވެ އެމީހުންގެ ވާޖިބުއަދާކުރީމަ ހުންނާނީ ރަނގަޅަށް\nޖޫން 10, 2020 12:47\nޖޫން 10, 2020 12:52\nޖޫން 10, 2020 12:58\nމމަރު އައިސް ނޭވާ ހޮޅިއަށް\nއެޅުމުން މޮޔައަކީ ކާކުކަން ޔަޤީން ވާނެ!\nޖޫން 10, 2020 13:00\nކޮން މާއެނގޭ ބެކަލެއް މިސޮރުގެ ބޮކާލީ\nޖޫން 10, 2020 14:07\nމީހަކު ބޯކާން ޖެހޭވަރު ކަމެއްނޫން މީހުންގެ އަޅަކަށް ވެގެން އުޅުމަށް ވުރެ މާރަނގަޅުވާނެ ﷲގެ އަޅަކަށް ވީމަ\nޖޫން 10, 2020 13:02\nލާބަ ހުރި މަންފާ ހުރި ވިޔަފާރިއެއް.\nޖޫން 10, 2020 14:58\nތިބާ ދޮގު ނަހަދާ ތި\nޖޫން 10, 2020 21:05\nތީވެސް ވައްތަރެއް. ދުނިޔެ މިއޮތީ. އެމީހަކު އުޅޭނެ ވައްތަރަކަށް އުޅެންވީ، ނިމި ދިއުން ވަނީ ﷲގެ ޙަޟްރަތަށް. ލާފަ ހުންނަ ތުބުޅިއަކުން ފަޓުލޫނުގެ ފައިކުރި އަކުން ސަލާމަތެއް ނުވެނޭ،


ބ. އަތޮޅު ހޮސްޕިޓަލުގެ ނަރުހުންގެ މަސައްކަތަށް ތައުރީފު ހައްގު\nބ އަތޮޅު ހޮސްޕިޓަލަކީ ނިސްބަތުން ދިވެހި ނަރުހުން އެންމެ ގިނަ ހޮސްޕިޓަލޭވެސް ދެންނެވިދާނެ އެވެ. ރާއްޖޭގެ ސިއްހީ ދާއިރާގައި މަސައްކަތް ކުރާ ނަރުހުންގެ އާބާދީގެ ބޮޑުބައެއް ހިއްސާކުރަނީ އަވައްޓެރި އިންޑިއާ މީހުންނެވެ. ނަމަވެސް ބ އަތޮޅު ހޮސްޕިޓަލްގައި މަސައްކަތް ކުރައްވަނީ ހަމައެކަނި ބިދޭސީ ހަ ނަރުހުންނެވެ.\nއިންސާނިއްޔަތަށް ހިދުމަތް ކުރުމުގައި އެންމެ ގާތުން މަސައްކަތް ކުރާބަޔަކީ ޑޮކްޓަރުންނާއި ނަރުހުންނޭ ބުނުމުން އެއްވެސް މީހަކު އެކަމާ ދެބަސް ވާނެހެނެއް ހިއެއްނުވެ އެވެ. އެއްވެސް ވަރުބަލިކަމެއް، ފޫހިކަމެއްނެތި، ރެއާއި ދުވާލު ނަރުހުން އެކުރާ މަސައްކަތަށް ތައުރީފު ކުރާމީހުންވެސް މަދެއް ނުވާނެ އެވެ. އަދި އެއީ ތައުރީފުކުރުން ވެސް ހައްގު ކަމެކެވެ. އެހެނީ އެހެން ވަޒީފާތައް އަދާކުރާ މީހުންނަށް ބުނާ ބަދުބަހެއް ކަމަކަށްވެސް ނުދެކެމެވެ.\nމިގޮތުން ބ އަތޮޅު ހޮސްޕިޓަލުގައި މަސައްކަތް ކުރާ ނަރުހުންނަކީ އޭދަފުށީގައި މަސައްކަތްކުރާ ސަރުކާރު މުވައްޒަފުންގެ ތެރެއިން އެންމެބުރަކޮށް މަސައްކަތްކުރާ އެއްބަޔަކަށް ވާނެކަން ޔަގީނެވެ. ޑިއުޓީ އުސޫލުން ހެނދުނާއި ރޭގަނޑު އަދި ދަންވަރުވެސް ނަރުހުންދަނީ އެއްވެސް ފޫހިކަމެއްނެތި މަސައްކަތް ކުރަމުންނެވެ.\nފާއިތުވެގެންމިދާ ތިންމަސް ދުވަހަކީ އެ ހޮސްޕިޓަލްގެ ނަރުހުންގެ ޕްރޮފެޝަނަލިޒަމް ދައްކުވައިދިން ތިންމަސްދުވަސްކަން އުފަލާއެކު ފާހަގަކުރަމެވެ. ފާއިތުވެގެންމިދާ ދުވަސްކޮޅަކީ މި ސަރަހައްދުގައި ޑޮކްޓަރުންގެ ދަތިކަން ވަރަށް ބޮޑަށް ތަހަންމަލު ކުރަންޖެހުނު ދުވަސް ކޮޅަކަށް ވާތީވެ އެ ދުވަސްތަކުރައި ގިނައަދަދެއްގެ މާބަނޑުމީހުން ވިހެއުމަށްޓަކައި އޭދަފުއްޓަށް ވަނީ ޒިޔާރަތް ކޮށްފަ އެވެ. މި ހުރިހާ އެންމެންވެސް ވިހައިގެން އެމީހުންގެ ލޯބިލޯބި ތުއްތު ދަރިފުޅާއި އެކު ރަށަށް ދިޔައީ އިތުރު އުފަލަކާއިވެސް އެކުގަ އެވެ. އެ އުފަލަކީ ހޮސްޕިޓަލުން އެމީހުންނާ ދޭތެރޭ ބެހެއްޓި އޯގާތެރިކަމެވެ.\nހާއްސަގޮތެއްގައި އޭގެ ތެރެއިން ބައެއް މީހުން ފާހަގަކުރީ ހޮސްޕިޓަލުގައި މަސައްކަތް ކުރައްވާ ނަރުހުންގެ ފަރާތުން ލިބުނު އޯގާތެރި ކަމާއި އަޅާލުމެވެ. ހިތްހެޔޮ ކަމާއި ކަމަށް ކަމޭހިތުމެވެ. ހަމަގައިމުވެސް މިއީ ހޮސްޕިޓަލަށް ލިބުނު ވަރަށް ބޮޑު ކުރިއެރުމެއްކަމަށް އަޅުގަޑުމެން ދެކެމެވެ. އަދީ މިއީ އޭދަފުއްޓާއި ބ އަތޮޅުގެ ހުރިހާ ރައްޔިތުންނަށްވެސް ލިބުނު އުފަލެކެވެ.\nހޮސްޕިޓަލުން ހިދުމަތް ހޯދި ރ އަތޮޅުގެ މީހަކު ބުނީ “ހިދުމަތާ ދޭތެރޭ ވަރަށް ހިތްހަމަޖެހޭކަމަށާއި ހޮސްޕިޓަލުގައި މަސައްކަތް ކުރައްވާ ނަރުހުންނަކީ އެކަމަށް ވަރަށް ގާބިލް ބައެއް” ކަމަށެވެ. އޭނާ ބުނީ ހޮސްޕިޓަލުން ދަތިވިކަމަކަށް ދިމާވީ ހަމައެކަނި ބޭސްލިބުން އެކަނި ކަމަށެވެ.\n“މި ހޮސްޕިޓަލް (ބ. އަތޮޅުހޮސްޕިޓަލް) ހަމަބެސްޓް، އަހަރެމެން ރަށުހޮސްޕިޓަލަށްވުރެ މިތަނުގެ ހިދުމަތްތަށް މާބޮޑަށްވެސް ރަނގަޅު، ހާއްސަ ގޮތެއްގައި މިތަނުގެ ނަރުހުންގެ މަސައްކަތް ވަރަށްބޮޑަށް ފާހަގަ ކޮށްލެވޭ. އެމީހުން ވަރަށް އޯގާތެރިކަމާއި އެކު އަޅާލާ، ވެދާނެ މިތަނުގައި ހުސްދިވެހިން އުޅޭތީ ކަމަށްވެސް. މިތަނުން ހަމައެކަނި އަހަރުމެންނަށް ދަތިވީ އާސަންދައިގެ ހިދުމަތުން ބޭސްނުލިބުމުގެ މައްސަލަ އެކަނި،” ބ. އަތޮޅު ހޮސްޕިޓަލަށް ހިދުމަތް ހޯދަން އައި ރ އަތޮޅުމީހަކު އީޓީ އަށް ކިޔައިދިނެވެ.\nބ އަތޮޅު ހޮސްޕިޓަލްގައި މަސައްކަތް ކުރާ ގިނަދިވެހި ނަރުހުންނަކީ ވަރަށް ރަނގަޅަށް ތަމްރީނުވެފައިތިބި ސީދާ އޭދަފުށީގެ ނަރުހުންކަންވެސް ފާހަގަކޮށްލެވެއެވެ.\nހޮސްޕިޓަލްގެ މެނޭޖްމަންޓުގެ އިސްއޮފިޝަލަކު ވިދާޅުވީ އެ ހޮސްޕިޓަލުގައި މަސައްކަތް ކުރައްވަނީ ވަރަށް ރަނގަޅު އެކަމަށް ވަރަށް އެކަށީގެންވާ މީހުންކަމަށެވެ.\n“މި ހޮސްޕިޓަލްގެ ނަރުހުންނަކީ ވަރަށް ކޮލިޓީ ބައެއް، ވަރަށް ކްރިޓިކަލް ސިޓްއޭޝަން ތަކުގައިވެސް މިތަނުގަ ނަރުހުން ވާނެ ވަރަށް ފުރިހަމައަށް އެ ކޭސް ތަކަށް އެޓެންޑް ކޮށްފައި،: މިވަގުތު ބ. އަތޮޅު ހޮސްޕިޓަލު ހިންގުމާއި ހަވާލުވެހުންނެވި ސިދުޤީ އަބްދުﷲ ވިދާޅުވިއެވެ.\nބ އަތޮޅު ހޮސްޕިޓަލުގައި މިހާރުވެސް ބާރަ ރެޖިސްޓާޑް ނަރުހުންނާއި ބާރަ އެންރޯލްޑް ނަރުހުން މަސައްކަތް ކުރައްވަ އެވެ. މީގެތެރެއިން ހަ ނަރުހުން ފިޔަވައި ދެންތިބި ހުރިހާ ނަރުހުންނަކީވެސް އޭދަފުއްޓަށް ނިސްބަތްވާ ނަރުހުންނެވެ.\nMuaaz / Mathiveri\nޖުލައި 28, 2013 at 2:53 pm\nސަޅި! ދެން އަންހެނުން ވިހަން ގެންދަންވީ ތިޔަ ހޮސްޕިޓަލަށް


BREAKING : White House Alert Ah Genesfi - Vaguthu\nވައިޓް ހައުސް ކައިރިން ފްލައިޓެއް ދަތުރުކުރީ އޮޅިގެން\n7 މަސް ކުރިން ( ނޮވެމްބަރު 26, 2019 )\nއެމެރިކާގެ ރައީސް، ޑޮނަލްޑް ޓަރަމްޕް ދިރިއުޅޭ ގެކޮޅު ކަމުގައިވާ ވައިޓް ހައުސް އެލާޓަށް ގެނައުމަށް ފަހު އެލާޓް އުވާލައިފިއެވެ.\nވައިޓް ހައުސް އެލާޓަށް ގެނައީ އެތަނުގެ މަތިން ހުއްދަ ނުހޯދައި ފްލައިޓެއް ދަތުރު ކުރުމުންނެވެ. ދުނިޔޭގެ ގިނަ ގައުމުތަކުގައި ސަލާމަތީ ސަބަބުތަކަށްޓަކައި އެ ގައުމެއްގެ ރައީސް ދިރިއުޅުއްވާ ގެކޮޅާއި ރައްޔިތުންގެ މަޖިލިސް ފަދަ ތަންތަނުގެ މަތިން ފްލައިޓުތައް ދަތުރު ކުރުމަކީ މަނާ ކަމެކެވެ.\nވައިޓް ހައުސް މަތިން ދަތުރު ކުރި ފްލައިޓާއި އެއާ ޓްރެފިކް ކޮންޓްރޯލާއި މުއާމަލާތް ނުކުރެވުމުން ވައިޓް ހައުސް ހުންނަ ސަރަހައްދު އެލާޓަށް ގެނެސް ގިނަ އަދަދެއްގެ ސިފައިން ކުއްލި ހާލަތުގައި ހަރަކާތްތެރިވިއެވެ. ނަމަވެސް މިހާރު ވަނީ އެއީ އޮޅިގެން ވައިޓް ހައުސް ކައިރިން ދަތުރު ކުރެވުނު ކުޑަ ފްލައިޓެއް ކަން ކަށަވަރު ކުރެވިފައެވެ.\nމި ހާދިސާ އާއި ގުޅިގެން ވައިޓް ހައުސް ވަގުތުން އެލާޓަށް ގެނެސް، އެ ސަރަހައްދު ހިމެނޭ މަގުތައް ވެސް ބަންދުކުރިއެވެ.\nމި ހާދިސާ ހިނގި ވަގުތު ވައިޓް ހައުސް ތެރޭގައި ތިބި މީހުން ވަކި އެއްޗެއް އަންގަންދެން އެތާ އެތެރޭގައި ތިބުމަށް އަންގާފައި ވެއެވެ.\nވައުޓް ހައުސްގެ އިތުރުން އެމެރިކާގެ ޤާނޫނު ހަދާ މަޖިލިސް ހުންނަ ކެޕިޓަލް ހިލް ވެސް ކުއްލި ހާލަތަކަށް ގެނައެވެ.\n2001 ވަނަ އަހަރު އެމެރިކާގައި ހުރި ވޯލްޑް ޓްރޭޑް ސެންޓަރަށް ދިން ހަމަލާ އަށް ފަހު އެ ގައުމުގެ ސަލާމަތީ ކަންކަން އިންތިހާ އަށް ވަރުގަދަ ކޮށްފައެވެ. މިފަދަ ހުރިހާ ކަމެއްވެސް އެ ގައުމުގެ ސަލާމަތީ ބާރުތަކުން ނަގަމުން އަންނަނީ ވަރަށް ސީރިއަސް ކަންކަމުގެ ގޮތުގައިކަން ފާހަގަކޮށްލެވެއެވެ.\nރާއްޖޭގެ ބޮޑު ސަރަހައްދަކަށް މިއަދުވެސް އުދަ އަރާފާނެ - މެޓް\nނޮވެމްބަރު 26, 2019 21:25\nބިރުވެސް ގަނޭ. މިގައުމުގަ އުޅޭ ގަންޖާ ޝައިތާނުހެން\nނޮވެމްބަރު 27, 2019 01:46\nވައިޓް ހައުސް ކައިރިން ދޫންޔެއް އުދުހުނަސް މުޅި ސަރަހައްދު އެލަރޓް އައް ގެންނަނެ .....ތި ލލލލލލލލލލހހހ


Lanka ah red alert nerefi, dhivehin samaaluvaan ilthimaas kohfi\nލަންކާއަށް ރެޑް އެލާޓް، ދިވެހިން ސަމާލުވަން އިލްތިމާސްކޮށްފި\nލަންކާއަށް މޫސުން ގޯސްވެފައި. --\nސްރީލަންކާގެ މޫސުމާބެހެ އިދާރާއިން ކުރިއަށް އޮތް 12 ގަޑިއިރަށް ރެޑް އެލާޓް ނެރެފި އެވެ. އެހެންވެ، ސަލާމަތާއި ރައްކާތެރިކަން އިތުރުކުރުމުގެ ގޮތުން ލަންކާގައި މިވަގުތު ތިބި ދިވެހިން ގެއިން ނުނުކުމެ ތިބުމަށް ރާއްޖެއިން ލަންކާއަށް ކަނޑައަޅާފައި ހުންނަވާ ސަފީރު މުހައްމަދު ހުސެން ޝަރީފް (މުންދު) ވަނީ އިލްތިމާސްކުރައްވާފަ އެވެ.\nމުންދު ފޭސްބުކްގައި މިރޭ ކުރެއްވި ޕޯސްޓެއްގައި ވިދާޅުވެފައިވަނީ ގެއިން ނުކުންނަން ޖެހިއްޖެ ހާލަތެއްގައި ނޫނީ ގެއިން ނުނުކުތުމަށާއި، ވައިގަދަވުމުން އަދި މޫސުން ގޯސްވުމުން ލިބިދާނެ ގެއްލުންތަކުން ރައްކާތެރިވުމަށް އެޅެން ހުރި ފިޔަވަޅުތައް އެޅުމަށެވެ. އަދި ލޯ ޕްރެޝަރުގައި އުފެދިފަ ހުރި އެ ކޮޅިގަނޑު މިހާރު ޕްރެޝަރަށް ބަދަލުވެފައިވާ ކަމަށާއި އެމަޖެންސީ ހާލަތެއް މެދުވެރިވެއްޖެނަމަ ލަންކާގަ ހުންނަ ރާއްޖޭގެ އެމްބަސީއަށް ގުޅުމަށް ވަނީ އިލްތިމާސްކުރައްވާފަ އެވެ.\nއެ ކޮޅިގަނޑުގެ އަސަރު ވެރިރަށް ކޮލަމްބޯއަށާއި ކޮލަމްބޯގެ ކައިރީގައިވާ އަވަށްތަަކަށް ކުރާނެ ކަމަށް ލަފާކުރެވޭ ކަމަށެވެ.\nލަންކާގެ ކައިރީގައި މިހާރު އުފެދިފައިވާ ކޮޅިގަނޑުގެ ސަބަބުން ކުރިއަށް އޮތް 24 ގަޑިއިރަށް އެގައުމަށްވަނީ ރެޑް އެލާޓް ނެރެފަ އެވެ. ލަންކާގެ މޫސުމާބެހޭ އިދާރާއިން ބުނެފައިވަނީ ކޮޅިގަނޑުގެ ބާރު އަދިވެސް އިތުރަށް ގަދަވާނެ ކަމަށް ލަފާކުރެވޭ ކަމަށެވެ. އަދި ބޯކޮށް ވާރޭވެހި ގާތްގަނޑަކަށް 60-70 މޭލުގެ ބާރު މިނުގައި ވައިޖެހި ކަނޑުތައް ގަދަވާނެ ކަމަށް ލަފާކުރެވޭ ކަމަށެވެ. އަދި ކޮޅިގަނޑުގެ ބާރު ގަދަވާ ވަގުތުތަކުގެ ގަޑިއަކު 70 މޭލާ 80 މޭލާ ދެމެދުގެ ބާރުމިނެއްގައި ވައިޖެހޭނެ ކަމަށް ވަނީ ލަފާކޮށްފަ އެވެ.\nމީގެ އިތުރުން ލަންކާގެ ދެކުނު ޕްރޮވިންސަށާއި މެދުތެރޭގެ ޕްރޮވިންސަށާއި އުވަ ޕްރޮވިންސް އަދި ހުޅަނގު ޕްރޮވިންސަށް 150 މިލިމީޓަރުގެ ވާރޭ ވެހޭނެ ކަމަށާއި އެހެން ސަރަހައްދުތަކަށް 100 މިލިމީޓަރުގެ ވާރޭ ވެހޭނެ ކަމަށް ލަފާކުރެވޭ ކަމަށެވެ.\nލަންކާ ކައިރީގައި އުފެދިފައިވާ އެ ކޮޅިގަނޑުގެ އަސަރު ރާއްޖެއަށް ކުރާނެ ކަމަށްވެސް ވަނީ ލަފާކޮށްފަ އެވެ.


ދުރުގާވުން ހިތް ނޭދޭ! (ބާވީސްވަނަ ބައި) – Dhen.mv\nދުރުގާވުން ހިތް ނޭދޭ! (ބާވީސްވަނަ ބައި)\nއަޒްކީ July 11, 2021 - 10:08 pm\n▾ މި ވާހަކައިގެ ޢަދަދުތައް\nދުރުގާވުން ހިތް ނޭދޭ! (ފުރަތަމަ ބައި) ދުރުގާވުން ހިތް ނޭދޭ! (ދެވަނަ ބައި) ދުރުގާވުން ހިތް ނޭދޭ! (ތިންވަނަ ބައި) ދުރުގާވުން ހިތް ނޭދޭ! (ހަތަރުވަނަ ބައި) ދުރުގާވުން ހިތް ނޭދޭ! (ފަސްވަނަ ބައި) ދުރުގާވުން ހިތް ނޭދޭ! (ހަވަނަ ބައި) ދުރުގާވުން ހިތް ނޭދޭ! (ހަތްވަނަ ބައި) ދުރުގާވުން ހިތް ނޭދޭ! (އަށްވަނަ ބައި) ދުރުގާވުން ހިތް ނޭދޭ! (ނުވަވަނަ ބައި) ދުރުގާވުން ހިތް ނޭދޭ! (ދިހަވަނަ ބައި) ދުރުގާވުން ހިތް ނޭދޭ! ( އެގާރަވަނަ ބައި) ދުރުގާވުން ހިތް ނޭދޭ! (ބާރަވަނަ ބައި) ދުރުގާވުން ހިތް ނޭދޭ! (ތޭރަވަނަ ބައި) ދުރުގާވުން ހިތް ނޭދޭ! (ސާދަވަނަ ބައި) ދުރުގާވުން ހިތް ނޭދޭ! (ފަނަރަވަނަ ބައި) ދުރުގާވުން ހިތް ނޭދޭ! (ސޯޅަވަނަ ބައި) ދުރުގާވުން ހިތް ނޭދޭ! (ސަތާރަވަނަ ބައި) ދުރުގާވުން ހިތް ނޭދޭ! (އަށާރަވަނަ ބައި) ދުރުގާވުން ހިތް ނޭދޭ! (ނަވާރަވަނަ ބައި) ދުރުގާވުން ހިތް ނޭދޭ! (ވިހިވަނަ ބައި) ދުރުގާވުން ހިތް ނޭދޭ! (އެކާވީސްވަނަ ބައި) ދުރުގާވުން ހިތް ނޭދޭ! (ބާވީސްވަނަ ބައި) ދުރުގާވުން ހިތް ނޭދޭ! (ތޭވީސްވަނަ ބައި) ދުރުގާވުން ހިތް ނޭދޭ! (ސައްވީސްވަނަ ބައި) ދުރުގާވުން ހިތް ނޭދޭ! (ފައްސަވީސްވަނަ ބައި) ދުރުގާވުން ހިތް ނޭދޭ! (ސައްބީސްވަނަ ބައި) ދުރުގާވުން ހިތްނޭދޭ! (ހަތާވީސް ވަނަބައި) ދުރުގާވުން ހިތްނޭދޭ! (އަށާވީސްވަނަ ބައި) ދުރުގާވުން ހިތްނޭދޭ! (ނަވާވީސްވަނަ ބައި) ދުރުގާވުން ހިތްނޭދޭ! (ތިރީސްވަނަ ބައި) ދުރުގާވުން ހިތް ނޭދޭ! (އެއްތިރީސްވަނަ ބައި) ދުރުގާވުން ހިތްނޭދޭ! (ބައްތިރީސް ވަނަ ބައި) ދުރުގާވުން ހިތްނޭދޭ! ( ތެއްތިރީސްވަނަ ބައި)\nކަކުލަށް ވަމުން ދިޔަ ތަދާ އެކު އަންފޫޒާއަށް ހިނގެމުން ދިޔައީ ތަންކޮޅެއް މަޑުންނެވެ. ޖީނާގެ ކޮޓަރިއާ އަރައި ހަމަވުމަށްފަހު އަންފޫޒާ ތަޅުގައި ހިފައިލިއެވެ.\n" ޑޮކްޓަރު އައިސްކަންނޭނގެ އިންނާނީ މިހާރު.. އެތެރެއަށް ވަނީމަ އުނދަގޫވެދާނެ" އަންފޫޒާ ހިތަށް އެރިއެވެ. އެހެންކަމުން ތަޅުން ދޫކޮށްލުމަށް ފަހު ދޮރުގައި ދެ ފަހަރަކު ޓަކި ޖަހައިލިއެވެ.\nދޮރުގައި ޓަކިޖެހުމާ އެކު އެތެރޭގައި ތިބި ހަތަރު މީހުންނަށް ލިބުނީ ސިހުމެކެވެ. ޒިދާން އަވަސް އަވަހަށް އޭނާ އަޅައިގެން ހުރި މާސްކް ރަނގަޅުކޮށްލުމަށް ފަހު ލޮލުގައި އައިނު އެޅިއެވެ. އަނީކް ކައިރީގައި ޒިދާން ނުފެންނަހެން އޭނާގެ ކުރިމަތީގައި ހުއްޓެން ބުނުމަށް ފަހު ޖީނާ ގޮސް ކުޑަކޮށް ދޮރު ހުޅުވައިލިއެވެ. ޓަކި ޖެހީ އަންފޫޒާކަން އެނގިހުރެ ވެސް އަންފޫޒާ ފެނުމުން ޖީނާގެ މޫނުމައްޗަށް ނުތަނަވަސްކަމެއް ވެރިވިއެވެ.\n" ނު..ނުނ..ނުނިމޭ އަދި..." ޖީނާ ވަރަށް އުނދަގުލުން ބުންޏެވެ.\n" މަންމައަށް އެތެރެއަށް ވަދެވޭތަ.." އަންފޫޒާ އަހައިލީ ސިއްރުންނެވެ.\n" ނު.ނޫން... އިރުކޮޅަކުން ނިމޭނެ... މަންމަ ދާންވީނު ކޮޓަރިއަށް... ނިމުނީމަ އަހަރެން ތާޝާ ގޮވައިގެން ދާނަން މަންމަ ކައިރިއަށް.." އަންފޫޒާ ފޮނުވައިލުމުގެ މަޤްސަދުގައި ޖީނާ ބުންޏެވެ.\n" ނޫން... މަންމަ މިތާ ބޭރުގަ މަޑުކޮށްލާނަން.. ޑޮކްޓަރަށް ޝުކުރު އަދާކުރަން ވެސް ޖެހޭނެއްނު.." އަންފޫޒާ ބުންޏެވެ. އެހިނދު ޖީނާގެ މޫނުމަތިން ކަންބޮޑުވުން ފާޅުވެގެން ދިޔައެވެ. ކޮޓަރި ތެރޭގައި ތިބި މީހުންނަށް ބަލައިލިއިރު އެމީހުން ވެސް ތިބީ ކަންބޮޑުވެ އެ ދިމާލަށް ބަލަހައްޓައިގެންނެވެ.\n" މަންމަ ކޮޅަށް ހުރީމަ ފައިގަ ރިއްސާނެ.. އަހަރުމެން ވެސް މި ތިބީއެއްނު ޝުކުރު އަދާކުރަން.. " ޖީނާ ބުންޏެވެ. އަންފޫޒާގެ އޭނާގެ ތަދުވާ ފައިގައި ފިރުމައިލީ އަދިވެސް ކަކުލުގައި ރިހުން ހުރީމައެވެ. އެވަގުތު ޖީނާއަށް އަންފޫޒާގެ ފައިގައި މި ވަގުތު ވެސް ރިއްސާކަން އެނގުނެވެ.\n" ކޮބާ؟ ކީއްކުރަން މަންމަ ސިޑިން އެރީ.. ޕްލީޒް މަންމަ ދޭބަލަ ކޮޓަރިއަށް.. މަޑުކުރޭ މަންމައާ އެކު އަނީކް ފޮނުވާނަން.." ޖީނާ ބުންޏެވެ. އަދި އެތެރޭގައި ހުރި އަނީކަށް ގޮވައިލުމަށް ފަހު އަންފޫޒާ އޭނާގެ ކޮޓަރިއާ ހަމައަށް ގެންގޮސް ދިނުމަށް އެދުނެވެ. އިތުރު އެއްޗެއް ނުބުނެ ޖީނާގެ ބަސްއަހައިގެން އަނީކާ އެކު އަންފޫޒާ ދިއުމަށް ހިނގައިގަތީ ކަކުލުގައި ރިހޭވަރުންނެވެ. އަންފޫޒާގެ ކޮޓަރިއާ ހަމައަށް ދެވުނުތަނާހެން އަނީކްގެ ފޯނަށް ޖީނާގެ މެސެޖެއް އައެވެ. އެދިފައި އޮތީ ޒިދާން ގެއިން ނިކުންނަން ދެން ކޮންމެވެސް ގޮތެއް ހަދައިފައި އަންފޫޒާ ކޮޓަރިން ނިކުތަ ނުދިނުމަށެވެ. ހަދާނެ ގޮތަކާ މެދު އަނީކް ވިސްނަމުން ދިޔައިރު ހިތާހިތުން ޖީނާއަށް ކުދިކިޔައިލިއެވެ. އެހާ ރިސްކު ބޮޑު ކަންތައްތައް ކުރަން ޖެހޭ ހެއްޔޭ ހިތަށް އެރިއެވެ.\n" ދައްތާ މަޑުކޮށްލަބަލަ.." އަނީކްގެ އަޑުއިވިފައި ކޮޓަރިއަށް ވަންނަން ދިޔަ އަންފޫޒާ ހުއްޓި އަނީކަށް ބަލައިލިއެވެ.\n" އެނގޭތަ.. އަހަރެންގެ މަންމަ ވެސް އުޅޭނެ ދޭތެރެއަކުން ކަކުލުގަ ރިހޭތީ... އަހަރެންނަށް އެނގޭ ތިކަމަށް ވަރަށް މޮޅު ފަރުވާއެއް" އަނީކް ބުންޏެވެ.\n"އެހެންތަ.. ދައްތައާ ވެސް ހިއްސާކޮށްބަލަ.. ދައްތަ ބޭނުމެއް ނޫން ޑޮކްޓަރީ ބޭސްތަކެއް ކާކަށް... " އަންފޫޒާ ބުންޏެވެ.\n" ޑޮކްޓަރީ ބޭހެއް ނޫން.. ހަރބަލް ބޭހެއް..ނިކަން މޮޅު ބޭހެއް.. ހިނގާބަލަ ކިޔައިދޭނަން.." އަނީކް ބުންޏެވެ. އަދި އަންފޫޒާ ގޮވައިގެން އޭނާގެ ކޮޓަރިއަށް ވަދެ ދޮރު ކައިރިކޮށްލިއެވެ.\nތާޝާއާ ވާހަކަދައްކަން މާގިނައިރު ޒިދާނަކަށް ނީނދެވުނެވެ. އެހެން ނަމަވެސް އެހާ ކުޑަހިނދުކޮޅަކު ބައްދަލުކުރެވުމުން ވެސް ތާޝާގެ އިތުރުން ޒިދާންގެ ހިތަށް ވެސް ހަމަޖެހުން ލިބުނެވެ. ޒިދާންގެ ވާހަކަތަކުން ތާޝާއަށް ކެތްތެރިކަމާ އެކު ކަންތައްތަކާ ކުރިމަތިލުމުގެ ހިތްވަރު ލިބުނެވެ. ޒިދާން ގޮވައިގެން ޖީނާ ނިކުތުމުން ތާޝާގެ ތުންފަތްމަތީގައި ވި ހިނިތުންވުން ފަނޑުވިއެވެ. އެނދުމަތީގައި އޮތް އޭނާގެ ފޯނު ނަގައި ވައިބާ ހުޅުވައިލިއެވެ. ހަނދާންވާ ކަމަށް ބުނެ އަންސޫދާއާއި ދާނިޔާލްއަށް މެސެޖެއް ފޮނުވައިލިއެވެ. ރޭގައި ހިނގައިދިޔަ ހާދިސާއަށް ފަހު އަންސޫދާއާއި ދާނިޔާލްއަށް ގުޅަން ތާޝާ ވެސް ވަރަށް މަސައްކަތް ކޮށްފިއެވެ. ނަމަވެސް ފޯނު އޮންނަނީ ނިއްވައިއިފައެވެ. އަދިވެސް އަންސޫދާ ހުރީ އޭނާ ދެކެ ރުޅިއައިސްފައި ކަމުގައި ހީވެ ތާޝާ ދެރަވިއެވެ.\nކުޑައިރުކޮޅަކަށް ބޭރަށް ނިކުމެލައިފައި ދާނިޔާލް އައިސް ކޮޓަރިއަށް ވަންއިރު އަންސޫދާ ހުރީ އޭނާގެ ފޮއްޓަށް ހެނދުންތައް އަޅާށެވެ.\n" އަންސޫ ކީއްތިކުރަނީ.. އަހަރުމެން މިތަނަށް އައީ ހަފްތާއަކަށްނު..." ދާނިޔާލް ބުނީ ހައިރާންވެފައެވެ.\n" އަހަރެން ބޭނުމެއް ނޫން އެންމެ ހިނދުކޮޅަކު ވެސް މިތާ މަޑުކުރާކަށް... އަހަރެން މިދަނީ އެނބުރިދާން.. ދާނިޔާލް ހުންނަން ބޭނުމިއްޔާ މިތާ ހުއްޓަސް އަހަންނަށް ހެޔޮ" އަންސޫދާގެ އަޑުގައި ވަނީ ހިތްހަމަނުޖެހުމެވެ. ދާނިޔާލް އޭނާގެ ދެލޮލުގެ ކަނުގައި އިނގިލިން ހިފަހައްޓައިލުމަށް ފަހު ދެ ފަރާތަށް ބޯ ތަޅުވައިލީ އަދިވެސް އަންސޫދާގެ ރުޅި މައިތިރިނުވާކަން އެނގުމުންނެވެ.\n" އަންސޫ ތިހާ ބޯހަރުވީ ކޮންއިރަކު.. އިހަށް މިތާ އިށީނދެ ހިނގާބަލަ ވާހަކަ ދައްކައިލަން..." އަންސޫދާގެ އަތުގައި ހިފަމުން ދާނިޔާލް ބުންޏެވެ. އެހެން ނަމަވެސް ކައްޓެން ހެރިގެން އަތް ފޮޅާލާހެން އަންސޫދާ ދާނިޔާލްގެ އަތްފޮޅައިލިއެވެ. އަނެއްކާ ވެސް ދާނިޔާލް އަންސޫދާގެ ކޮނޑުމަތީގައި އަތް ބާއްވަން އުޅުނު ވަގުތު އަންސޫދާ ޖެހުނީ ދުރަށެވެ.\n" ޑޯންޓް.. އަހަރެންނާ ދުރުހުރޭ.." ދާނިޔާލާ ދިމާލަށް އިނގިލި ދިއްކޮށްލަމުން އިންޒާރެއް ދޭ ފަދަގޮތަކަށް އަންސޫދާ ބުންޏެވެ.\n" އޯހް ކަމްއޯން އަންސޫ.. މިހާރު ތި އޯވަރރިއެކްޓް ކުރަނީ... އަހަރެންނަކަށް ހިއެއް ނުވޭ ތިހާ ރުޅިއަންނަން ޖެހޭނެ ހެނެއް.." އަންސޫދާގެ އަމަލުތައް ހުރިގޮތުން ދާނިޔާލް ކައިރިއަށް ވެސް ރުޅިއަންނަ ގޮތްވިއެވެ.\n" ރިއަލީ ދާނިޔާލް..." އާންމުކޮށް ދާނިޔާލްއޭ ކިޔާފައި އަންސޫދާ ވާހަކަ ދައްކާނީ ވަރަށް ބޮޑަށް ދާނިޔާލްދެކެ ރުޅި އައުމުންނެވެ.\n" ދާނިޔާލް ގަސްދުގަ އަހަރެންނާ އަހަރެންގެ ދަރިފުޅާ ދުރުކުރީ.. އަހަރެންގެ ހިޔާލެއް ހޯދުމެއް ވެސް ނެތި ތާޝާ މާލެ ފޮނުވީ.. އެ ވެސް އެތަނަކީ ތާޝާއަށް ރައްކާތެރި ތަނެއްކަން ނޫންކަން އެނގިހުރެ.. އެއްފަހަރު އަހަރެންގެ ދަރިފުޅު މަރުގެ ތުންފަތްމަތިން ސަލާމަތްވެއްޖެ.. ދެވަނަ ފަހަރަށް އަހަރެންގެ ދަރިފުޅު އެފަދަ ހާލެއްގަ އޮންނަތަން ދުށުމަކީ އަހަރެންނަށް ކެތްތެރި ވެވޭނެ ކަމެއް ނޫން.. ވޭތުވެދިޔަ ހަތަރު އަހަރު ދުވަސް ތެރޭގައި އެދަރިފުޅު ހޮސްޕިޓަލްގެ އެނދުމަތީގައި މެޝިންތައް ގުޅައިފައި އޮންނަތަން ފެންނަ ކޮންމެ ފަހަރަކު އަހަރެންގެ ހިތަށް ހާދަ އަސަރެއް ކުރެއޭ.. އަހަރެންގެ ދަރިފުޅުގެ ހާލަތާމެދު ވިސްނައިފަ ކޮންމެ ދުވަހަކު އެތައް މަރަކުން އަހަރެން ދިޔައީ މަރުވަމުން... " ފަހު ޖުމްލަތައް ބުނެލިއިރު އަންސޫދާގެ އަޑު ކުރެހިއްޖެއެވެ. މަޑުމަޑުން ގިސްލެވެން ވެސް ފެށިއްޖެއެވެ.\n" އެންމެ ފުރަތަމަ ދާނިޔާލްއަށް ކުރެވުނު ކުށަކީ ތާޝާ އެކްސިޑެންޓް ކޮށްލި މީހަކަށް އަދަބުދޭން ނޫޅެ އެކަން މާބޮޑުކަމަކަށް ނުހެދުން.. ދެން މިހާރު އަނެއްކާ އެތަނަށް ތާޝާ ތިފޮނުވީ ގަސްދުގަ އެކުއްޖާ މަރައިލާކަށް ނޫންތަ.. " ރުއިމުގެ ތެރެއިން އަންސޫދާ ބުންޏެވެ.\n" އަންސޫ ކައިރީގައި އަހަރެން ބުނިންދޯ އެއީ ކާކު ކަމެއް އަހަރެންނަކަށް ވެސް ނޭނގެއޭ.. އެކަނި ފޯނަށް މެސެޖެއް އައީ.. ދެވަނަ ފަހަރަށް ތާޝާ މާލެ އަރައިފި ނަމަ މަރާލާނެކަމަށް ބުނެފަ.. ތާޝާގެ ހާލަތު ހުރިގޮތުން އޭރު އަހަރެންނަށް އެމީހަކު ހޯދަން އެހާ މަސައްކަތް ނުކުރެވުނީ.. ފަހުން އެމީހަކު ހޯދަން އަހަރެން ވަރަށް މަސައްކަތް ކުރިން އެކަމަކު އަހަރެންނަށް ކާމިޔާބު ވާގޮތެއް ނުވި.. އެހެން ނޫނަސް އަހަރެންނަކީ މީހަކު ދޭ އިންޒާރަކަށް ބިރުން ހުންނާނެ މީހެއް ނޫން.. އެ އިންޒާރަށް ބިރުން ތާޝާގެ ހުރިހާ އުފާތަކަކުން މަހުރޫމް ކޮށްފައި ބަހައްޓަން އަހަރެން ބޭނުން ނުވީ... އެހެން ނޫނަސް ނިކްއަށް އަހަރެން ފުރިހަމައަށް އިތުބާރު ކުރަން.. އަހަރެން އޭނާއަށް ހުރިހާ ވާހަކައެއް ކިޔައިދީފަ ތާޝާއާ އެކު ފޮނުވީ.. އަހަރެންނަށް ވަރަށް ރަނގަޅަށް އެނގޭތީ މިބުނީ ތާޝާގެ ހާލު ރަނގަޅޭ.." އަންސޫދާއަށް ވިސްނައިދޭން މަސައްކަތް ކުރަމުން ދާނިޔާލް ބުންޏެވެ.\n" ތިވާހަކަތަކެއް އަހަރެންނަކަށް ޤަބޫލެއް ނުކުރެވޭ.. ދާނިޔާލްގެ މައިގަނޑު ވިޔަފާރި އޮތީ މިތާ ކަމަށްވިޔަސް މާލޭގެ އެންމެ ނުފޫޒު ގަދަ މީހުންތަކުގެ ތެރެއިން އެކަކު ތީ.. ދެން އެއީ ކާކުކަން ނުހޯދުނޭ ބުނީމަ އަހަރެން ޤަބޫލުކުރަންވީ؟ ދެން އަނެއްކަމަކަށް އަހަރެން ތާޝާއާ ވާހަކަ ދެއްކިޔަ ނުދެން ތިއުޅެނީ ކީއްވެ؟" އަންސޫދާ ސުވާލުކޮށްލިއެވެ. ޖަވާބުދޭން އަނގަހުޅުވައިލައިފައި ވެސް ދާނިޔާލް މަޑުޖެހުނެވެ. ލޮލުން އައިސްފައިވާ ކަރުނަތައް ފޮހެލުމަށް ފަހު އަންސޫދާގެ އޭނާގެ ފޮށި ބަންދުކުރިއެވެ. އެއަށް ފަހު ފޮށި އުފުލާލުމަށް ފަހު ތިރީގައި ބެހެއްޓިއެވެ.\n" އަހަރެންގެ ފޯނު ދީ!!" ދާނިޔާލްއާ ދިމާލަށް އަތްދިއްކޮށްލަމުން އަންސޫދާ ބުންޏެވެ.\n" އަންސޫއަށް ގަދަ ހަދަން އެނގެންޏާ އަހަރެންނަށް ވެސް ގަދަ ހަދަން އެނގޭ.. ނުދޭނަން ފޯނު.. މީ އަހަރެން ލާރި ދީފައި ގަތް ފޯނެއް..." ދާނިޔާލްގެ އަޑުގައި ވަނީ އިންތިހާއަށް ހިތްހަމަނުޖެހުމެވެ. އަންސޫދާ ދާނިޔާލްއާ ދިމާލަށް ބަލައިލީ އެބުނި އެއްޗެއް ޤަބޫލުނުކުރެވިގެންނެވެ. އެފަދަ އެއްޗެއް މީގެ ކުރިން ދުވަހަކުވެސް ދާނިޔާލް ބުނެފައި ނުވާތީއެވެ.\n" ޑިސްގަސްޓިންގް.." ދަތްތަކަށް ބާރުކޮށްލަމުން އަންސޫދާ ބުންޏެވެ. އެއަށް ފަހު އޭނާގެ ފޮށި ދަމަމުން ގޮސް ކޮޓަރިން ނިކުތެވެ. އަންސޫދާ ހުއްޓުވާކަށް ދާނިޔާލް ނޫޅުނެވެ. ޖީބުގައި އޮތް އޭނާގެ ފޯނު ނެގުމަށް ފަހު ހުޅުވައިލިއެވެ. އެއަށްފަހު ނަމްބަރަކަށް ގުޅައިގެން އެތަކެއް އިރަކު ވާހަކަ ދައްކަން ހުއްޓެވެ. އެމީހަކާ ވާހަކަ ދައްކައި ނިންމައިލުމަށް ފަހު ފޯނު ކަނޑައިލި ވަގުތު ތާޝާގެ މެސެޖެއް އައިސްފައި އޮތްތަން ފެނުމުން އަވަހަށް މެސެޖް ހުޅުވައިލިއެވެ. ހަނދާންވާ ވާހަކަ ބުނެފައި އޮތުމުން ދާނިޔާލް ދެރަވިއެވެ. ވަގުތުން ގުޅައިގެން ތާޝާއާ ވާހަކަ ދައްކަން ބޭނުންވިއެވެ. އެހެން ނަމަވެސް އެކަން އެގޮތަށް ކޮށްފިނަމަ އޭނާގެ މަޤްސަދު ހާސިލްވުމަށް ހުރަހެއް އެޅިދާނެތީ ކެތްތެރިވިއެވެ.\nހޮސްޕިޓަލަށް ވަދެގެން އައި ޒިދާންގެ މިސްރާބު ހުރީ ޕްރައިވެޓް ކޮޓަރިތަކާ ދިމާލަށެވެ. ޒައިނާ އޭނާ ކައިރީގައި ބުނެފައިވާ ކޮޓަރީގެ ނަމްބަރު ހަނދާންކޮށްލަމުން އެ ކޮޓަރި ފެނޭތޯ ހޯދައިލިއެވެ. ކޮޓަރިން ފެނުމުން ޒިދާން ދޮރުހުޅުވައިލަން އުޅުނު ވަގުތު ކޮންމެ ވެސް މީހަކު ޒިދާންގެ އަތުގައި ހިފެހެއްޓުމުން އެނބުރި ބަލައިލިއިރު ހުރީ ޒައިނާއެވެ.\n" ދޮންތަ ނުދަންތަ އަދިވެސް ގެއަކަށް... މަޑުކުރޭ އަހަރެން ވަދެފަ ދޮންތަބޭ މި ފޮނުވަނީ ދޮންތައާ އެކު.. މިރޭ ރާއިފް ކައިރީގައި އަހަރެން މަޑުކޮށްލާނަން.." އަނެއްކާ ވެސް ކޮޓަރީގެ ދޮރު ހުޅުވަން ދިމާކޮށްލަމުން ޒިދާން ބުންޏެވެ. މި ފަހަރު ވެސް ޒައިނާ ޒިދާންގެ އަތުގައި ހިފައި ފަހަތަށް ދަމައިލިއެވެ. ޒިދާން ޒައިނާއާ ދިމާލަށް ބަލައިލީ ހައިރާންވެ ހުރެއެވެ.\n" ކިހިނެއްވީ ދޮންތާ؟؟" ޒިދާން އަހައިލިއެވެ. އެވަގުތު ޒައިނާގެ ލޮލުން ވިދަވިދާ ހުރި ކަރުނަ ފެނި ކޮންމެވެސް ކަމެއް ގޯސްވެއްޖެ ކަމުގައި ޒިދާނަށް އިހުސާސް ކުރެވުނެވެ.\n" ދޮންތާ!! ރާއިފް ރަނގަޅުތަ؟" ތެޅިތެޅިއޮތް ހިތަކާއެކު ޒިދާން އަހައިލިއެވެ. ޒައިނާ ބޯ ޖަހައިލަމުން އޭނާގެ ލޮލުން ފޭދިފައިވާ ކަރުނަތައް އަތުން ފޮހެލިއެވެ.\n" ދެން ކީއްވެ ދޮންތަ ތިރޮނީ..؟؟ ކީއްވެ އަހަރެން މިތަނަށް ވަނަ ނުދެނީ..؟؟" ހައިރާންވެ ހުރެ ޒިދާން އަހައިލިއެވެ. ޒައިނާ، ޒިދާނަށް ރާއިފް ކިޔައިދިން ވާހަކަތައް ކިޔައިދިނެވެ. ރާއިފް އަމިއްލައަށް މަރުވާން މަސައްކަތްކުރުމުގެ ފަހަތުގައިވާ ސަބަބުތަކުގެ ތެރޭގައި އޭނާވެސް ހިމެނޭކަން އެނގުނު ހިނދު ޒިދާން އިންތިހާއަށް ދެރަވިއެވެ.\n" ދޮންތާ އަހަރެން ބޭނުން ރާއިފާ ވާހަކަދައްކަން.." ޒިދާން ދެރަވެފައި ބުންޏެވެ. ޒައިނާ ބޮލުގެ އިޝާރާތުން ނޫނެކޭ ބުނެ އެކަމަށް އިންކާރު ކުރިއެވެ.\n" ނޫން ކޮއްކޯ.. ރާއިފާ ކޮއްކޮ މިވަގުތު ބައްދަލު ނުކުރިއްޔާ ރަނގަޅުވާނީ... " ޒައިނާ ބުންޏެވެ. ޒިދާން ކަރުއެލުވައިލީ ވީދެރައިންނެވެ.\n" ޒިދާން!! ދޮންތަ ވަރަށް ލޯބިވޭ ޒިދާން ދެކެ.. ޒިދާން ފަދައިން ރާއިފް ދެކެ ވެސް އެހާ ލޯބިވަން.. ތި ދެ ކުދިން ކުރިން އުޅުނީ ކިހާ ގާތްކޮށް.. ދޮންތައާ ދޮންތަބެ ވެސް މިއަދު ކައިވެނިކޮށްގެން މިތިބީ ހަމަ ތި ދެ ކުދިން ދޮންތަމެން ގުޅުވަން ކުރި މަސައްކަތުން.. ކޮއްކޮއާއި ރާއިފްއަކީ އެއްލޭ ނުވިޔަސް ބޭބެއާއި ކޮއްކޮ ފަދަ.. ދޮންތައަށް އެނގޭ ޒިދާން ރާއިފްދެކެ ވަރަށް ލޯބިވާކަން.. އެކަމަކު ދޮންތަ މިކުރާ ސުވާލަކަށް ޖަވާބު ދީފާނަންތަ؟ މި ވީހާތަނަށް ވެސް ދޮންތަ މިވާހަކަ ނާހަން މި ހުންނަނީ ޒިދާނަށް ކުރާ އިތުބާރެއްގެ ސަބަބުން.. އެކަމަކު މިއަދު މިކަމާ ވާހަކަ ދައްކައިގެން ނޫނީ މައްސަލަ ހައްލެއް ނުވާނެ.." ޒައިނާ އަހައިލިއެވެ. ޒިދާން ބޯޖަހައިލިއިރު އޭނާ ވެސް ފެންކަޅިވެއްޖެއެވެ.\n" ރާއިފް އެ ބުނާހެން..ޒިދާން... ޝާނާއާ އެއްކޮށް...." ޒައިނާއަށް އަހަން އުނދަގޫވިއެވެ. އެހެން ނަމަވެސް ޒައިނާ ކުރަން އުޅުނު ސުވާލު ޒިދާނަށް ދެނެގަނެވުނެވެ.\n"ﷲއަށް ޓަކައި ބުނަން ދޮންތާ.. އަހަރެންނާއި ޝާނާއާ ދެމެދު އެފަދަ ގުޅުމެއް ހިނގައިފައެއް ނޯންނާނެ... އަހަރެން ދެކުނު ގޮތުގައި ޝާނާ އެއީ އަހަރެންގެ ދައްތައެއް.. ފަހަރިއެއް... އެ ކޮޓަރީގައި އަހަރެންނަށް ޝާނާއާ އެކު އޮވެވުނީ ކިހިނެއް ކަމެއް އަހަރެންނަކަށް ނޭނގޭ.. ތާޝާ ކައިރީގައި އެބައަންނަމޭ ކިޔާފައި ބޭރަށް ނިކުންނަނިކޮށް ޝާނާގެ މަންމަ ގޮވައިފައި ބުނީ ކޮޓަރީގައި ހުރި ޝާނާއަށް ގޮވާލަދީބަލާށޭ ކޭކު ފަޅާ ގަޑި ޖެހޭތީ.. އަހަރެން ކޮޓަރިއަށް ވަނީ ޝާނާގެ ހުއްދަ ލިބިގެން.. އަހަރެން ވަންއިރު ޝާނާ އިން ޑްރެސިންގް ޓޭބަލް ކައިރީގައި މޭކަޕް ކުރަން.. އެތެރެއަށް ވަދެފަ ޝާނާއަށް ގޮވާލެވުނުކަން އެނގޭ.. ދެން ނޭނގެ ވީގޮތެއް.. ހޭލެވުނުއިރު އޮވެވުނީ..." އެވަރަށް ބުނެފައި ޒިދާން ހުއްޓުނެވެ. އިތުރަށް ޒައިނާ ކައިރީގައި ބުނަން ލަދުވެތިވިއެވެ.\n" ހޭލެވިގެން ޝާނާއަށް ގޮވީ އަހަރެން.. އޭނާވެސް ހުރީ ވީގޮތެއް ނޭނގިފަ.." ޒިދާން އިތުރަށް ސާފުކޮށްދިނެވެ.\n" ދެން ޒިދާން ތި ހުރިހާ ވާހަކައެއް އެއްވެސް މީހެއް ކައިރީގައި ނުބުނީ ކީއްވެ؟ " ޒައިނާ އަހައިލިއެވެ.\n" ކާކު ކައިރީގައި ބުނާނީ ދޮންތާ.. ރާއިފް އަހަރެން ދައްކާ ވާހަކަ އަޑުއަހާކަށް ތައްޔާރެއް ނޫން.... އެގޭ މީހުން އަހަރެން އެ ގެއިން އެރޭ ނެރުނީ ގަދަކަމުން.. ތާޝާ ވެސް އޭރު ޤަބޫލެއް ނުކުރި އަހަރެން ދެއްކި ވާހަކަ..ހަމަ އެރޭގެ ވަގުތެއްގައި ތާޝާ ގުޅާފަ ބުނި ޒިދާންގެ ކުށެއް ނެތްކަން އެނގިއްޖޭ... ޖީނާ ވެސް ބުނި ތާޝާ އޭނާކައިރީގަ ވެސް ބުންޏޭ ޒިދާންގެ ކުށެއް ނެތޭ... " ޒިދާން އިތުރަށް ކިޔައިދިނެވެ. ޒިދާން ދެއްކި ވާހަކައާ މެދު ޒައިނާ ފުންކޮށް ވިސްނައިލިއެވެ.\n" ތިކަމުގަ ވަރަށް ބޮޑު ނުބައެއް އެބައުޅޭ.. އެގޭ މީހުންނަކީ ކިހާވަރެއްގެ ބައެއްކަން ދޮންތައަށް އެނގޭ... ޝާނާގެ މަންމަ! ކީކޭތަ ކިޔަނީ؟؟ އާނ އަންފޫޒާ!! އެރޭ ޒިދާން އެތަނަށް ފޮނުވީ.. އެމީހުން ތާޝާއާ ޒިދާން ދުރުކުރަން ކުރި ކަމެއް ކަމަށް ވާނީ.." ޒައިނާ ބުންޏެވެ.\n" ދޮންތާ އަހަންނަށް ވެސް ތިގޮތަށް ޝައްކުވި.. އެކަމަކު މިހާރު އަހަރެން ކާކު ކައިރީ ތިވާހަކަ ދައްކާނީ.. ޖީނާ ކައިރީގައި އޭނާގެ މަންމައާ ހިލާފަށް ވާހަކަ ދައްކަން އަހަންނަކަށް ނުކެރޭނެ.. ޖީނާ ވެސް އެކަމާ ބެހޭގޮތުން އަހަންނާ ވާހަކައެއް ނުދައްކާ.." ޒިދާން ބުންޏެވެ.\n" ކީއްވެ ނުކެރެންވީ.. ޒިދާންގެ ކުށެއް ނެތްކަމާ އެމީހުން ރޭވި ނުބައި ރޭވުން އެންމެންނަށް އެނގެން ޖެހޭ.. ޒިދާނަށް ބުނަން ނުކުރެންޏާ ދޮންތަ ބުނެފާނަން ޖީނާ ކައިރީގައި.." ޒައިނާ ކައިރިއަށް ރުޅިއަންނަ ގޮތްވިއެވެ.\n" ނޫން ދޮންތާ ޕްލީޒް.. ތާޝާގެ ހަނދާންތައް އެނބުރި އަންނަ ދުވަހަކުން ހަޤީގަތް އޭނާ ހާމަކުރާނެކަން ޔަގީން.. އިހަށް އެހާ ދުވަހު މަޑުކޮށްލަދީ.." އާދޭހުގެ ރާގަކަށް ޒިދާން ބުންޏެވެ. ޒައިނާ ވަކި އެއްޗެއް ނުބުނެ އިސްޖަހައިލަމުން ލޮލުން އައިސްފައިވާ ކަރުނަތއް ފޮހެލިއެވެ.\n" ހިނގާ ދޮންތަ ގެއަށް ލައިދޭނަން..." ޒައިނާ ގަޔާ ކައިރިކޮށްލައިގެން ހުރެ ކުރިއަށް ހިނގައިގަންނަމުން ޒިދާން ބުންޏެވެ. ޒައިނާ ވެސް ދެކޮޅުހެދުމެއް ނެތި ކުރިއަށް ދިޔައެވެ.\nޒައިނާ ގެއަށް ލުމަށް ފަހު ޒިދާން މިސްރާބުޖެހީ ތާޝާ އުޅޭ ގެ ކައިރިއަށް ދިއުމަށެވެ. މިއަދު ރަޙުމަތްތެރިޔާއަށް އެހީތެރިކަމެއް ފޯރުކޮށްދެވެން ނެތަސް އޭނާގެ ލޯބިވާ ތާޝާއަށް ހިމާޔަތްދޭން ކޮންމެހެން ވެސް ޒިދާން ބޭނުންވެއެވެ. ކަންތައްވީ ގޮތުން ކާހިތް ކެނޑިފައި ހުއްޓަސް ތަނަކަށް ވަދެ ހޫނު ކޮފީއެއް ގަނެގެން ގޮސް ތާޝާ އުޅޭ ގޭގެ ފުރަގަހުގައި ސައިކަލު ޕާކު ކޮށްލިއެވެ. އެއަށްފަހު ސައިކަލުމަތީގައި އިށީނދެ އިނދެ މަދުން މަދުން ކޮފީ ކޯވަރުތައް ބޮމުންދިޔައެވެ.\nޖީނާ ނަމާދުކޮށްގެން ކާން ނިކުތީ ތާޝާ ކައިރީގައި ވަރަށް އަވަހަށް އަންނާނަން ކަމަށް ބުނުމަށްފަހުގައެވެ. ތާޝާ ނިދާން ލާނެ ހެދުމެއް ނަގަން އަލަމާރި ކައިރިއަށް ދިޔަ ވަގުތު ލެއްޕިފައިވާ ކުޑަދޮރުގެ ބޭރުން ފެނުނު މަންޒަރުން ހުއްޓެން މަޖުބޫރުވިއެވެ. ކުރިއާ ހިލާފަށް މިހާރު އެތަން އޮތީ ދިއްލައިއަޅައިލައިފައެވެ. ކުޑަދޮރާ ތަންކޮޅެއް ކައިރިއަށް ޖެހިލައިފައި ބަލައިލީ ފެނުނު މަންޒަރު އިތުރަށް ޔަގީންކޮށްލުމުގެ ގޮތުންނެވެ. ޒިދާންގެ ނަން ތާޝާއަށް ކިޔައިލެވުނި ހިތުންނެވެ. ގޭގެ ބޭރުގައި ސައިކަލު މަތީގައި އިށީނދެގެން އެ އިނީ ޒިދާންކަން އެނގުނު ހިނދު ތާޝާގެ ތުންފަތަށް ފުޅާ ހިނިތުންވުމެއް ވެރިއެވެ. ކުޑަދޮރު ހުޅުވައިލުމަށް ފަހު ކުޑަކޮށް އަތް ހިއްލައިލެވުނީ ބޭއިޚްތިޔާރުގައެވެ. އެވަގުތު ސައިކަލު މަތީގައި އިން ޒިދާނަށް ވެސް ކޮޓަރީގެ ކުޑަދޮރުން ފެންނަން ހުރި ތާޝާ ފެނިއްޖެއެވެ. ޒިދާން ވެސް ހިނިތުންވެލަމުން ތާޝާއަށް ހަނާ އަޅައިލިއެވެ. ދުރުގައި ތިބެ ނަމަވެސް ދެމީހުން އިޝާރާތުގެ ބަހުން ވާހަކަ ދައްކަމުން ދިޔައެވެ. ޒިދާން އަތުގެ އިޝާރާތުން ކީއްކުރަނީތޯ އެހުމުން ކަމެއް ނުކުރާ ކަމުގައި ތާޝާ ބުނީ ދެ ފަރާތަށް ބޯތަޅުވައިލަމުންނެވެ. ޒިދާން އިޝާރާތުން ކައިފިންތޯ އެހުމުން ތާޝާ ބޯޖަހައިލިއެވެ. އެއަށްފަހު ތާޝާ ޒިދާނާ ދިމާލަށް އިނގިލި ދިއްކޮލުމުން ތާޝާ ވެސް އޭނަ ކައިރީގައި ހަމަ އެސުވާލު ކުރީކަން ޒިދާނަށް އެނގުނެވެ. އެހެންކަމުން ޒިދާން ވެސް ބޯޖަހައިލިއެވެ. އިރުކޮޅަކުން ޒިދާން ކޮށްލި ކަމަކުން ތާޝާގެ މޫނު ރަތްވެގެން ދިޔައެވެ. މަގުމަތީގައި އެހާ މީހުން ގިނައިރު ވެސް އެމީހުންނަށް ފަރުވާލެއް ނުބަހައްޓާ ފޮނުވައިލި 'ފްލައިންގް ކިސް' ގެ ސަބަބުން ތާޝާ ލަދުން ހަލާކުވާވަރުވިއެވެ. އެހާ ދުރުން ވެސް ތާޝާ ލަދުގަތީކަން ޒިދާނަށް އެނގުނެވެ. އެހިނދު ޒިދާންގެ ތުންފަތްމައްޗަށް ވެރިވީ ލާނެތް ހިނިތުންވުމެކެވެ. ޒިދާން ކަންތައްކުރި ގޮތަށް ކަންތައް ކުރަން ހިތަށް އެރި ނަމަވެސް ތާޝާއަކަށް ނުކެރުނެވެ. ލަދުރަކިވެފައި ޒިދާނާ ދިމާލަށް ބަލަހައްޓައިގެން ހުރީއެވެ. އެދެމީހުންނަށް ނޭނގުނީ އެމަންޒަރުތައް ބަލަހައްޓައިގެން އިތުރު މީހަކު ހުރިކަމެވެ. އެމީހަކު ޒިދާނާއި ތާޝާއާ ދިމާލަށް ބަލަމުން ދިޔައީ ނަފްރަތުގެ ބެލުމަކުންނެވެ.\nދުރުގާވުން ހިތް ނޭދޭ...\nދުރުގާވުން ހިތްނޭދޭ! (ފަހުބައި)\nދުރުގާވުން ހިތްނޭދޭ! ( ތެއްތިރީސްވަނަ ބައި)\nދުރުގާވުން ހިތްނޭދޭ! (ބައްތިރީސް ވަނަ ބައި)\nދުރުގާވުން ހިތް ނޭދޭ! (އެއްތިރީސްވަނަ ބައި)


Minister Naseem thafaathu dhakkavaane kan yageen: Raees Nasheed\nމިނިސްޓަރ ނަސީމް ތަފާތު ދައްކަވާނެކަން ޔަޤީން: ރައީސް ނަޝީދު\nމިނިސްޓަރ އޮފް ހެލްތުގެ މަގާމަށް މިއަދު އައްޔަންކުރެވުނު އަހުމަދު ނަސީމް (ކެރަފާ ނަސީމް) ތަފާތު ދައްކަވާނެކަމުގެ ޔަގީންކަން އެބައޮތްކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު ކުރެއްވި ޓްވީޓެއްގައި ވިދާޅުވީ ނަސީމަށް މަރުހަބާ ދަންނަވާ ކަމަށެވެ. އެގޮތުން ރާއްޖޭގެ ސިއްހީ ދާއިރާއަށް ނުހަނު ބޮޑަށް، ހިންގުންތެރި އަދި ތަޖުރިބާހުރި ބޭފުޅެއް ބޭނުންޖެހިފައިވާ ދަނޑިވަޅުގައި ރައީސުލްޖުމްހޫރިއްޔާ ނިންމަވާފައިވަނީ ފުރިހަމަ ނިންމެވުމެއްކަމަށް އެމަނިކުފާނު ވިދާޅުވިއެވެ.\nމީގެ އިތުރުން މިނިސްޓަރ ނަސީމް ތަފާތު ދައްކަވާނެކަން ޔަގީންކަމަށްވެސް ރައީސް ނަޝީދު ވަނީ ވިދާޅުވެފައެވެ.\nކުރީގެ ރައީސުލްޖުމްހޫރިއްޔާ އަލްމަރުހޫމް ސުމުއްވުލް އަމީރު އިބްރާހިމް ނާސިރުގެ ވެރިކަމުގެ ދުވަސްވަރުން ފެށިގެން ނަސީމް ވަނީ ސަރުކާރުގެ ގިނަ މަގާމުތަކެއް އަދާކުރައްވާފައެވެ. އެގޮތުން ކުރީގެ ރައީސް މުހައްމަދު ނަޝީދުގެ ވެރިކަމުގައި ނަސީމް ވަނީ ފޮރިން މިނިސްޓަރ ކަމުގެ މަގާމުވެސް އަދާކުރައްވާފައެވެ.\nނަސީމް ވަނީ މި ސަރުކާރު ވެރިކަމަށް ގެނައުމަށް ބައިނަލްއަގްވާމީ މުޖުތަމައުގައި ގިނަ މަސައްކަތްތަކެއް ކުރައްވާފައެވެ.\nފާހަގަކޮށްލެވޭ ގޮތުގައި ނަސީމް ހެލްތު މިނިސްޓަރކަމުގެ މަގާމަށް އައްޔަންކުރެވުނީ އެމަގާމުގައި ހުންނެވި އަބްދުﷲ އަމީން އިސްތިއުފާދެއްވުމާއި ގުޅިގެންނެވެ. އަމީން އެ މަގާމުން އިސްތިއުފާދެއްވީ ކޮރަޕްޝަންގެ ބޮޑެތި ތުހުމަތުތަކެއް ކުރެވިފައި ވަނިކޮށެވެ.\nޔާ ވަކަން ޑަބަލްވާނެ. ވަރއްބޮޑު ތަފާތަކުން ރައިތުްނ ގެ ފައިސާކާލާނެ


Fingerprint massalaiga EC ge nimmun HC in ves baathileh nukuri | Mihaaru\nއެމްޑީޕީގެ ޖަލްސާއެއް: މެމްބަރުންގެ ފިންގަޕްރިންޓްގެ މައްސަލާގައި އީސީން އެންގި އެންގުން ބާތިލް ނުކުރެވޭނެ ކަމަށް ކުރި ހުކުމް ހައި ކޯޓުން ވެސް މިއަދު ވަނީ ދަމަހައްޓާފައި --ފޮޓޯ: އެމްޑީޕީ\nފިންގްޕްރިންޓް ހުށަނާޅާ މެމްބަރުން ޕާޓީތަކުން ވަކިކުރި ނިންމުން ހައި ކޯޓުން ދަމަހައްޓައިފި\n09 އޮކްޓޯބަރ 2019 - 19:582comments\nސިިޔާސީ ޕާޓީތަކުގެ ގާނޫނު އައުމުގެ ކުރިން ޕާޓީތަކުގައި ރަޖިސްޓްރީ ވެފައި ތިބި މެމްބަރުންގެ ތެރެއިން ފިންގަޕްރިންޓް ހުށަނާޅާ މެމްބަރުން ޕާޓީތަކުގެ ދަފްތަރު އުނިކުރަން އިލެކްޝަންސް ކޮމިޝަނުން ނިންމި ނިންމުން ރަނގަޅު ކަމަށް ކޮށްފައިވާ ހުކުމް ހައި ކޯޓުން ވެސް މިއަދު ދަމަހައްޓައިފި އެވެ.\nސިޔާސީ ޕާޓީތަކުގެ ގާނޫނު އައުމުގެ ކުރިން ޕާޓީތަކަށް މެމްބަރުން ވައްދާއިރު ފިންގަޕްރިންޓް ހުށަހަޅަން ނުޖެހުނަސް، ޕާޓީތަކުގެ ގާނޫނު އައިއިރު އޮތީ ފިންގަޕްރިންޓް ހުށަހަޅަން ލާޒިމްކޮށްފަ އެވެ. އެކަމަކު ޑިސެމްބަރު، 2015 ގައި އިލެކްޝަންސް ކޮމިޝަނުން ޕާޓީތަކަށް އެންގީ ގާނޫނު އައުމުގެ ކުރިން ޕާޓީތަކަށް ސޮއިކޮށްފައި ތިބި މެމްބަރުން ވެސް ކޮމިޝަނަށް ފިންގަޕްރިންޓް ހުށަހަޅަން ޖެހޭނެ ކަމަށާއި ވަކި މުއްދަތެއްގެ ތެރޭގައި އެކަން ނުކޮށްފި ނަމަ، އެ މެމްބަރުން ޕާޓީތަކުގެ ދަފްތަރުން އުނިކުރާނެ ކަމަށެވެ.\nއެއީ ގާނޫނު އަސާސީގެ 59 ވަނަ މާއްދާގެ ހ. އާ ޚިލާފް ކަމެއް ކަމަށް ބުނެ ކޮމިޝަންގެ އެ އެންގުން ބާތިލްކުރަން އެމްޑީޕީ އާއި ޑީއާރުޕީން ކޯޓަށް ހުށަހެޅުމުން ސިވިލް ކޯޓުން 2016 ވަނަ އަހަރުގެ އޮކްޓޫބަރު މަހު ހުކުމްކުރީ ކޮމިޝަންގެ އެ ނިންމުން ރަނގަޅު ކަމަށެވެ. ފަހުން އެ މައްސަލަ އެ ދެ ޕާޓީން ހައި ކޯޓުގައި އިސްތިއުނާފްކުރީ އެވެ.\nހައި ކޯޓުގެ ހުކުމުގައިވަނީ ގާނޫނު އަސާސީގެ 59 ވަނަ މާއްދާގެ ހ. އަކީ މާއްދާއަކީ ކުރިން ކޮށްފައި އޮންނަ ކަމަކަށް ފަހުން އަންނަ ގާނޫނަކުން އަދަބު ދިނުން މަނާ ކުރުމާއި އަދި ކުށް ކުރިއިރު އޮންނަ އަދަބަށް ވުރެ ބޮޑު އަދަބެއް ފަހުން އަންނަ ގާނޫނަކުން ދިނުން މަނާކުރާ މާއްދާއެއް ކަމަށްވާތީ އެއީ ހަމައެކަނި ޖިނާއީ ކުށާއި އަދަބާ ގުޅޭ މާއްދާއެއް ކަމަށެވެ.\nކޮމިޝަންގެ އެ ނިންމުމަކީ އެއްވެސް މީހަކު ކުށެއް ކޮށްގެން އަދަބެއް ދިނުމަށް ނިންމާފައިވާ ނިންމުމެއް ނޫން ކަމަށާއި އެއީ އިދާރީ ތަބީއަތުގެ ތެރޭގައި ހިމެނޭ ކަމެއްކަން އެ ހުކުމުގައިވެ އެވެ. އެހެންވެ، އަސާސީގެ 59 ވަނަ މާއްދާގެ ހ. ގެ ދަށުން ކޮމިޝަންގެ އެ ނިންމުން ބާތިލްނުކުރެވޭނެ ކަމަށް އެ ހުކުމުގައިވެ އެވެ.\nއެ ހުކުމުގައިވާ ގޮތުން ގާނޫނު އަސާސީގެ 59 ވަނަ މާއްދާގެ ހ. ދަށުން ކޮމިޝަންގެ އެ އެންގުން ބާތިލް ނުކުރެވުނަސް، ކޮމިޝަންގެ އެ އެންގުމަކީ ސުޕްރީމް ކޯޓުގެ ކުރީގެ ހުކުމަކާ ޚިލާފް އެންގުމެކެވެ. އެއީ ގާނޫނެއްގައި އެހެން ގޮތަކަށް ބަޔާން ނުކުރާހާ ހިނދަކު، އެއްވެސް ގާނޫނަކީ އެ ގާނޫނު އައުމުގެ ކުރިން މާޒީގައި ހިނގާފައި ހުރި ކަންކަމުގެ މައްޗަށް ހިނގާނެ އެއްޗެއް ނޫން ކަމަށް ސުޕްރީމް ކޯޓުގެ ހުކުމެއްގައި ބުނެފައި އޮތުމުންނެވެ.\nނަމަވެސް އެމްޑީޕީ އާއި ޑީއާރުޕީން މައްސަލަ ހުށަހަޅާފައިވަނީ ގާނޫނު އަސާސީގެ 59 ވަނަ މާއްދާގެ ހ. އަށް ރިއާޔަތްކޮށް ކަމަށް ވެފައި، އެ މާއްދާގެ އުސޫލު ކޮމިޝަންގެ އެ ނިންމުމުގެ މައްޗަށް ނުހިނގާނެތީ އެ މާއްދާގެ މައްޗަށް ބިނާކޮށް އެ ނިންމުން ބާތިލް ނުކުރެވޭނެ ކަމަށް އެ ހުކުމުގައިވެ އެވެ. އަދި މަދަނީ މައްސަލަތަކުގައި ކޯޓުތަކުން މައްސަލަ ނިންމާނީ ދައުވާގައި އެދިފައިވާ ކަންކަމުގެ މައްޗަށް ބިނާ ކޮށްގެން ކަން އެ ހުކުމުގައި ފާހަގަކޮށްފައިވެ އެވެ.\nއެހެންވެ، ކޮމިޝަންގެ އެ އެންގުން ބާތިލް ކުރެވެން ނެތް ކަމަށް ސިވިލް ކޯޓުން ކުރި ހުކުމަށް ބަދަލު ގެންނަންޖެހޭ ސަބަބެއް ނެތް ކަމަށް ހައި ކޯޓުން އެ މައްސަލަ ބެއްލެވި ތިން ފަނޑިޔާރުން އިއްތިފާގުން ކުރެއްވި އެ ހުކުމުގައިވެ އެވެ.\nއެ މައްސަލަ ބެއްލެވީ ފަނޑިޔާރު އަލީ ސަމީރާއި ފަނޑިޔާރު މުހައްމަދު ފައިސަލްގެ އިތުރުން ފަނޑިޔާރު އަބްދުއްރައޫފް އިބްރާހިމެވެ. އެ ބެންޗުގެ ރިޔާސަތު ބެލެހެއްޓެވީ ފަނޑިޔާރު ސަމީރެވެ.\nއެ މައްސަލަ 2016 ގައި ސިވިލް ކޯޓުގައި ހިނގަމުން ދަނިކޮށް ރައްޔިތުންގެ މަޖިލީހުން ވަނީ ސިޔާސީ ޕާޓީތަކުގެ ގާނޫނު އައުމުގެ ކުރިން ޕާޓީތަކަށް ސޮއިކޮށްފައި ތިބި މެމްބަރުން ވެސް ފިންގަޕްރިންޓް ހުށަހަޅަން ޖެހޭ ގޮތަށް (ރެޓްރޯސްޕެކްޓިވްކޮށް) ގާނޫނު ހިންގަންޖެހޭ ގޮތަށް އެ ގާނޫނު އިސްލާހުކޮށްފަ އެވެ.\nއެ އިސްލާހާ އެކު، އެމްޑީޕީގައި އޭރު ތިބި ގިނަ އަދަދެއްގެ މެމްބަރުން އެ ޕާޓީގެ ދަފްތަރުން ވަކި ކުރުމުން އެންމެ މެމްބަރުން ގިނަ ޕާޓީގެ މަގާމު އެ ޕާޓީއަށް އޭރު ގެއްލުނެވެ. އޭގެފަހުން ދާދިފަހަކާ ޖެހެންދެން އެންމެ މެމްބަރުން ގިނަ ޕާޓީގެ ގޮތުގައި ޕީޕީއެމް އޮތުމަށް ފަހު އަނެއްކާވެސް މިހާރު އެމްޑީޕީ އަކީ މެމްބަރުން އެންމެ ގިނަ ޕާޓީ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ހައި ކޯޓް ޑީއާރުޕީ އިލެކްޝަންސް ކޮމިޝަން\nފިންގަޕްރިންޓް ހުށަހެޅުމުގެ މައްސަލަ ހައި ކޯޓަށް


Banana And Choclate Chips Muffin - AO News\nއޭއޯ ރޯދައިގެބަދިގެ: ބަނާނާ އެންޑް ޗޮކްލެޓް ޗިޕްސް މަފިން\nއޭއޯ ރޯދައިގެބަދިގެ” މި ސެގްމެންޓްގައި މިއަދު ގެނެސްދެނީ ފޮނި ކާތަކެތި މީރު ބޭފުޅުންނަށް މީރު ވާނެ ފޮނި އެއްޗެއް ހަދާލާނެ ގޮތެވެ. ރޯދަ ވީއްލާގަޑިއަށާއި ތަރާވީސް ކޮށްލާ ގަޑީގައި ކާލަން މީރުވާނެ ބަނާނާ އެންޑް ޗޮކްލެޓް ޗިޕްސް މަފިން އެއް ހަދާލާނެ ގޮތެވެ.\n3 ދޮންކެޔޮ (ވަރަށް ބޮޑަށް ދޮންވެފައި)\n1/2 1 ޖޯޑު ގޮދަން ފުއް\n1 ސައިސަމުސާ ބޭކިންގް ސޮޑާ\n3/4 ޖޯޑު ހަކުރު\n1/3 ޖޯޑު ކުކިންގް އޮއިލް\n1/3 ޖޯޑު ޗޮކްލެޓް ޗިޕްސް\nބޯތައްޓަކަށް ދޮންވެފައިވާ ދޮންކެޔޮތައް އެޅުމަށް ފަހު އަތުން ފިއްތާލައި ރަނގަޅަށް ޗިސް ކޮށްލާށެވެ. އެއަށް ފަހު ހަކުރު ކޮޅު އަދި ބިސް އަޅާށެވެ. ދެން ތެޔޮ ފޮދު އަޅާފައި ރަނގަޅަށް އެއްކޮށްލާށެވެ. ވަކިން ބޯތައްޓަކަށް ފުއްކޮޅު ބޭކިންގ ޕައުޑަރ، ބޭކިންގ ސޮޑާ އަދި ލޮނު ކޮޅު އަޅާފައި އެއްކޮށްލާށެވެ. އެއަށްފަހު ދޮންކެޔޮ ޗިސްކޮށްފައި ހުރި ތައްޓަށް ފުއްކޮޅު އަޅައި ހުރިހާ ބާވަތެއް ރަނގަޅަށް އެއްކޮށްލާށެވެ. ހުރިހާ ބާވަތެއް ރަނގަޅަށް އެއްވުމުން ޗޮކްލެޓް ޗިޕްސްކޮޅު އަޅާލައިފައި އެއްކޮށްލާށެވެ.\nމަފިން ޓްރޭއެއް ނެގުމަށް ފަހު މަފިން ކަޕްސް ޓްރޭގައި އަތުރާލާށެވެ. އަދި އެއްކޮށްފައި ހުރި މަފިން މިކްސް ފަހަރަކު މަފިން ކަޕް އަކަށް އަޅަމުން ދާށެވެ. ކަޕްގެ މެދަަށް ވުރެ ކުޑަކޮށް މައްޗަށް މަފިން މިކްސް އަޅާށެވެ. އަދި އަވަން 160 ޑިގްރީގައި ހޫނު ކޮށްލުމަށްފަހު 25 މިނެޓަށް އަވަނަށް މަފިން ތައް ލާފައި ފިހެލާށެވެ.\nބަނާނާ އެންޑް ޗޮކްލެޓް ޗިޕްސް މަފިންއޭއޯ ނިއުސް ރޯދައިގެ ބަދިގެއޭއޯ ރޯދަ ބަދިގެމަފިންސް\nމެކް އެންޑް ޗީޒް


BREAKING NEWS: Miadhu Covid Ah Fassivee 78 Meehun - Vaguthu\nމިއަދު ކޮވިޑަށް ފައްސިވީ 78 މީހުން\nމާލޭ މަގުމަތީ އުޅުނު މީހެއްގެ އަތުގައި ފާސް އޮތްތޯ ފުލުހަކު ޗެކް ކުރަނީ؛- ވަގުތު އިމޭޖަސް- މުހައްމަދު އަފްޒަލް\nމިއަދު ރާއްޖެ އިން އިތުރު 78 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު މާލެ އިން ކޮވިޑަށް ފައްސިވީ 28 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު ކޮވިޑަށް ފައްސިވީ 34 މީހުންނެވެ. އޭގެ އިތުރުން ރިސޯޓްތަކުން މިއަދު 16 މީހަކު ކޮވިޑަށް ފައްސިވިއެވެ.\nމިއަދު 6320 މީހުންް ވަނީ ކޮވިޑަށް ޓެސްޓް ކޮށްފައެވެ. މިއަދު ކޮވިޑަށް ޓެސްޓް ކުރި މީހުންގެ ތެރެއިން ކޮވިޑަށް ފައްސިވީ %1.23 މީހުންނެވެ.


BREAKING NEWS: Saabe Dhiriulhey Ge Faaskuran Fashaifi - Vaguthu\nސާބެ ދިރިއުޅޭގެ ފާސްކުރަން ފަށައިފި\nސާބެ މިއަދު ހައްޔަރު ކުރަނީ – ފޮޓޯ: އީވާ / ފޭސްބުކް\nރައްޔިތުން މަޖިލީހުގެ މެންބަރު އީވާ އަބްދުﷲ ގެ ފިރިކަލުން އަހްމަދު ޝާހިދު (ސާބެ) ދިރިއުޅޭ ގެއަށް ފުލުހުން ވަދެ އެގެ ފާސްކުރަން ފަށައިފިއެވެ.\nސާބެ ދިރިއުޅޭ ގެއަށް ފުލުހުން ވަންއިރު މިއަދު ހެނދުނު ސާބެ ވަނީ ހައްޔަރުކޮށްފައެވެ.\nސާބެ ގެ ފާސްކުރަމުން ފުލުހުން ގެންދަނީ ސާބެ ވެސް ގެއަށް ގެނެސް އޭނާގެ ހާޒިރުގައެވެ.\nފުލުހުން މިރޭ ބޭއްވި ނޫސްވެރިންގެ ބައްދަލުވުމެއްގައި ސްޕްރިންޑެންޓެންޓް އޮފް ޕޮލިސް އަހްމަދު ޝިފާން ވިދާޅުވީ ސާބެ އާއި އިތުރު ތިން މީހަކު ހައްޔަރުކޮށްފައި ވަނީ މާލޭގައި އަލިފާން ރޯކޮށް ހަމަނުޖެހުން ހިންގާ ސަރުކާރު މަގުމަތިން ވައްޓާލަން މަސައްކަތް ކުރާ ކަމުގެ ތުހުމަތުގައި ކަމަށެވެ.\nމިއުޒިކްގެ އަޑު ޖެހުނީމަ އިސްލާމް ދީނަށް ލޯބި ޖެހޭ ގޮތްވޭ: އީވާ\nމާޗް 8, 2018 20:37\nމާލޭގައި ހުޅުޖަހަން ރާވަމުން ބަޔަކު ދާނަމަ އެކަމަކީ އެއީ ޑެޑް ސީރިއަސް ކޮށް ބަލަން ޖެހޭނެ ކަމެކޭ. މީތާ އެމެން މަމެންގެ ވެރިކަން ވެއްޓެނީ ވެއްޓެނީއޭ އެކިޔާ ކަމަކީ. އެއް ގޮތަކަށް ވެސް އެމެން ރަންރީނދުލޭ މެންނަށް ދުލެއް ދީގެން ނުވާނެއޭ ރަންރީނދުލޭ މެންގެ ބޮޑޭގެ ސެކްރެޓޭރިއެޓް ވެސް ޖެހޭނެއޭ އިންވެސްޓިގޭޓް ކުރެވެން އޭނާ ކުރާ ހުރިހާ ޓްވީޓްސް ތައް ވެސް މިފަދަ ކަންކަމަށް މަގުފަހި ކުރޭތޯ ބެލުމަށް ޓަކައި އޭނާ ވެސް ބްލޫސް ކުދިންގެ ގޯއްޗަށް ގެނެސް ސުވާލު ކުރެވެން. މިރާއްޖޭގެ މިނިވަން ކަމާއި އަދި ދައުލަތުގެ މުދަލުގައި އެމެން ރޯކުރަން އެއްގޮތަކަށް ވެސް އެމެންނަށް ދޫދީ ތިބެގެން ނުވާނެއޭ ފުލުހުންގެ މައްޗަށް ވެސް ވާޖިބު ކަމެކޭ މިކަން ކުރުމަކީ. މިކަން ނުކޮށް ފުލުހުން ލަސްކުރުން އެއީ ގައުމުގެ އަމަން ނަގާލުން ނޫން ދެން ކޮން ކަމެއް ތޭ.\nމާޗް 8, 2018 20:43\nސާބެ ދިރިއުޅުއްވާ ގެއަށް ފުލުހުން ވަދެ ބަލައި ފާސްކުރަން ޖެހުނީމާ އެކަން ވެސް ކުރާނެއޭ އެކަމާއި ކަންބޮޑު ވާ ބަޔަކު ކަން ބޮޑު ވާންވީއޭ. ތަމެން އެންމެންނަށް އިނގޭނެ ނޫންތޭ މާލޭގެ މަޖީދީ މަގަށް އެެއްވުމަކީ އަދި މުޒާހަރާ ކުރުުމަކީ އެއީ މަނާ ކަމެއް ކަން ބާތިލް ހުކުމެއް ތަންފީޒު ކުރަން ގޮވާލާ އަބޫޖަހުލު ތިއަރީ ބޭނުން ކޮށްގެން އަންހެން ވެރިން ގޮވައިގެން އަތްތިލަ ބަޑި ޖަހާ މަގުމަތީގައި ކްރޭޒީ އަންހެން ވެރިން ތަކެއް އުޅޭ ގޮތަށް ނަށާ ހަދާއިރު ހީވަނީ ބޮޑެތި ނިކަ ގަސް ގަސް ނަށާ ހެންނޭ މިޒާތުގެ ޖާހިލު ބާތިލް ކަން ކަން ދަ ގްރޭންޑް މާލޭގައި ކުރަން ޖާގަ އެއް ނުދެވޭނެއޭ. އައި ކާންޓް ޓޭކް ދިސް ގަންޖާބޯ ދަ ބަތާހަރާމީ ދަ ހަރާމްކޯރު ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާ ޑާޑާ ޑާޑާ ޑާޑާޑާޑާ...\nމާޗް 8, 2018 20:57\nމާލޭގައި ހުޅު ޖަހަން ދަނީ ބަޔަކު ރާވަމުން، ހަތަރު މީހަކު ވަނީ ހައްޔަރުކޮށްފައި ކަމަށްވާނަމަ އަދި ވެސް ތީގެ އަޑީގައި ބަޔަކު ވުމަކީ އެއީ ކައިރި ކަމެކޭ ކަން މިހެން ހުރުމުން ތިޔާ ކަން ޖެހޭނެއޭ ވަރަށް ރަނގަޅަށް ވަރަށް ލާރޖް ކޮށް ބަލަން އެގޮތަށް އެކަން ނުބެލޭނަމަ މިގައުުމު ރޭޕް ކޮށް ނަގާ އެމެން މަގުމައްޗަށް އުކާލާނެއޭ. މަމެން ނަށް އެގޮތެއް ކަމަކު ނުދާނެއޭ މަމެން ބޭނުންވަނީ މިގައުމަކީ ލިޓިލް ސިންގަޕޯރ އަށް ހެދުމަށޭ މިކަން ކުރުމަށް ޓަކައި އެބަޖެހެއޭ މިގައުމަށް ގައްދާރުވެ ގައުމުގައި ރޯކުރަން އުޅޭ އެންމެން މައިތިރި ކުރަން ފުލުހުން. ފުލުހުން ޖެހޭނެ ފުލުހުންގެ ވާޖިބު ފުރިހަމަ އަށް އަދާ ކުރަން. އައި ކާންޓް ޓޭކް ދިސް ހުޅުޖަހާ ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ..\nމާޗް 8, 2018 21:03\nތިމީހުން ކޮށްފާނެ. އެމީހުންގެ ބޮޑުކޮސްވެސް ބުނިވިއްޔާ ކޮށްފަ ނުކުރާނެކަމެއް އެކަކަށްވެސް ނޭނގޭނެކަމަށް.\nމާޗް 8, 2018 21:59\nމާލޭގައި ހުޅު ޖަހަން ދަނީ ބަޔަކު ރާވަމުން، ހަތަރު މީހަކު ވަނީ ހައްޔަރުކޮށްފައި ކަމަށް ވާނަމަ ތިޔާގައި އަދި އެންމެ4މީހުން ނޫން ތިޔާގައި އުޅޭނީ. ތިޔާގައި އުޅޭނީ އަދި ބޮޑު ބައިގަނޑެއް. އެ ހުރިހާ މީހުން ޖެހޭނެ ހައްޔަރު ކުރަން. އަދި ކުއްލި ނުރައްކަލުގެ ހާލަތު ގެ މުއްދަތު އިތުރު ކުރަން ވެއްޖެނަމަ ޖެހޭނެ އިތުރު ވެސް ކުރަން. އަލިފުދާލުގެ ސަލާމަތީ މަޖްލީހުން ރާއްޖެ އާއި ދެކޮޅަށް ފިޔަވަޅެއް ނާޅާނެއެވެ. ސަބަބަކީ އަލިފުދާލާއި ބެހޭ ކަމެއް ނޫން ރާއްޖޭގެ ދާޚިލީ ކަންކަމަކީ. އެހެން ނަމަ ލަންކާ ގައި އެމެޖެންސީ އިއުލާން ކޮށް އަދި ސޯޝަލް މީޑިއާ ލަންކާ އިން އެއްކޮށް ކަނޑާލުމުން އަލިފުދާލުން ލަންކާ އާއި ދެކޮޅަށް ދަތި ކުރުމުގެ ފިޔަވަޅު އަޅާނެ ނޫންތޭ. ކަނޑުކޮސް ވާހަކަ އިދިކޮޅު އެމްޑީޕީން ވެސް ދައްކަނީ. އަލިފުދާލަކީ އެއީ ގައުމު ތަކުގެ ދާޚިލީ ކަންކަމަށް ބޭނިގަންނަން އޮތް ތަނެއް ނޫނެވެ. އެއީ އިންޓަރނޭޝަނަލް ކަންކަމުގައި ބެހެން އޮންނަ ތަނެއް.